अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका)
संवैधानिक रूप से हिन्दी भारत की राजभाषा और भारत की सबसे अधिक बोली और समझी जानेवाली भाषा है। परंतु आज फीजी, मॉरीशस, गयाना, सूरीनाम, यूरोप, अमेरिका, नेपाल आदि देशों में हो रही हिंदी-सेवा से वैश्विक परिदृश्य में हिंदी का एक नया व प्रबल चित्र उभर रहा है। गुण और परिमाण में समृद्ध, यह समर्थ और वैज्ञानिक लिपि वाली भाषा देश-विदेश में आधुनिक चुनौतियों को लांघते हुए विश्वव्यापी बन रही है। अंतर्राष्ट्रीय हिंदी एवं सामाजिक विज्ञान शोध पत्रिका ISSN:2348-2605 त्रेमासिक इंटरनेशनल पत्रिका है. पत्रिका का मुख्य उद्देश्य हिंदी एवं सामाजिक विज्ञान के प्रत्येक क्षेत्र में विमर्श के दृष्टिकोण से महत्वपूर्ण विषयों को पाठकों के समक्ष रखना है. पत्रिका अंतर्राष्ट्रीय हिंदी एवं सामाजिक विज्ञान शोध संस्थान द्वारा प्रकाशित की जाती है। अंतर्राष्ट्रीय हिंदी एवं सामाजिक विज्ञान शोध इंटरनेशनल पत्रिका में प्रकाशित शोध आलेखों में व्यक्त विचार, आशय, तथ्य आदि स्वयं लेखक के द्वारा लिखित अथवा संकलित हैं. उससे संपादकीय सहमति अनिवार्य नहीं है. शोध आलेखों की समीक्षा में शोध आलेख लेखन में अपनाई गयी शोध प्रक्रिया, दिए गए तथ्यों/सत्यता, सन्दर्भ आदि के विषय में मान्य समीक्षकों के द्वारा परीक्षण का प्रयास होता है. किन्तु साधनों की सीमा के कारण त्रुटियाँ संभावित हैं. गलत तथ्यों के प्रस्तुतीकरण की समस्त जिम्मेदारी लेखकों की है. प्रकाशन किसी भी शोध प्रक्रिया का अंतिम एवं अनिवार्य चरण है. शोध निरर्थक है यदि वह लोगों के संज्ञान में नहीं है. यह एक श्रृंखला क्रिया की तरह है. प्रत्येक अनुसन्धान में कुछ ऐसे अवकाश होते हैं जो एक अन्य स्वतंत्र अनुसन्धान की मांग करते हैं अथवा उसमें ऐसे विचार दृष्टि होते है जो अन्य शोधशोधों को प्रेरित करतें हैं. अतएव व्यापक सामाजिक हित में शोध का प्रकाशन अनिवार्य है. अंतर्राष्ट्रीय हिंदी एवं सामाजिक विज्ञान इंटरनेशनल शोध पत्रिका त्रेमासिक पत्रिका है जिसमे हिंदी एवं सामाजिक विज्ञान विषय एवं विषयों से सम्बंधित सभी उपविषयों के मौलिक शोध-पत्र, शोध समीक्षा, विचार, लेखों आदि का प्रकाशन किया जाता है। शोधकर्ता हिंदी भाषा में अपने शोध पत्र भेज सकते हैं। शोध आलेख निम्नलिखित बिन्दुओं के अनुसार लिखित हो शोधपत्र का शीर्षक। लेखक/लेखकों का नाम उनके ईमेल संकेत के साथ (लेखक/लेखकों का परिचय उनके नाम/नामों में सिम्बल लगाकर, नीचे फुटनोट् में प्रस्तुत किया जाना चाहिए)। सार-संक्षेप। की-वर्ड्स (शोधपत्र के अत्यन्त महत्त्वपूर्ण शब्द जो आन-लाइन-सर्च में सहायक हों)। शोधपत्र (हेडिंग्-सहित या हेडिंग्-रहित)। उपसंहार / निष्कर्ष सन्दर्भ-ग्रन्थ-सूची शोध या अनुसन्धान का उद्देश्य सत्य की खोज करना। छिपे हुए सत्य का पता लगाना। नवीन तथ्यों की खोज करना या नवीन ज्ञान की प्राप्ति करना। किसी घटना के बारे में नई जानकारी प्राप्त करना, किसी विशेष स्थिति का सही वर्णन प्रस्तुत करना। समस्याओं का निदान या समाधान करना। वैज्ञानिक कार्यविधि के उपयोग द्वारा प्रश्नों के उत्तर प्राप्त करना। विज्ञान पर आधारित वस्तुपरक ज्ञान प्राप्त करना। किन्ही चरों के बीच कार्य-कारण संबंध को समझना और परीक्षण करना। किसी घटना के साथ सह-संबंध की जानकारी प्राप्त करना। व्यवस्थित प्रयत्न द्वारा सिद्धांतों का निर्माण करना। शोध आलेखों की गुणवत्ता को ध्यान में रखते हुए विषय विशेषज्ञों द्वारा शोध आलेख का चयन किया जाता है. पत्रिका समाज एवं सृजनकर्मियों के मध्य एक वैचारिक वातावरण तैयार करना चाहती है, जो आप सभी के सहयोग से ही संभव है अतः पत्रिका में प्रकाशित सामग्रियों पर आपके विचार सदैव आमंत्रित हैं. ई-मेल पता- hindires@gmail.com For Peer Reviewed, UGC App, UGC CARE, Scopus and WoS (m) 8708927219 अंतर्राष्ट्रीय हिंदी एवं सामाजिक विज्ञान शोध संस्थान
नासिरा शर्मा और कृष्णा सोबती की कहानियों में नारी विमर्श: तुलनात्मक अध्ययन
हिंदी साहित्य में नारी विमर्श एक सशक्त धारा के रूप में विकसित हुआ है, जिसमें स्त्री के अस्तित्व, संघर्ष और स्वतंत्रता के प्रश्न प्रमुख हैं। नासिरा शर्मा और कृष्णा सोबती की कहानियाँ इस विमर्श को विशेष गहराई और विविधता प्रदान करती हैं। नासिरा शर्मा अपनी कहानियों में स्त्री के सामाजिक-राजनीतिक संघर्ष, घरेलू जीवन की विसंगतियों और पितृसत्ता से जूझने की जिजीविषा को उभारती हैं। दूसरी ओर, कृष्णा सोबती स्त्री के भावनात्मक संसार, उसकी इच्छाओं, संवेदनाओं और आत्मनिर्णय की आकांक्षाओं को अपनी कहानियों का केंद्र बनाती हैं। तुलनात्मक अध्ययन से स्पष्ट होता है कि जहाँ नासिरा शर्मा का दृष्टिकोण व्यापक सामाजिक संदर्भों से जुड़ा हुआ है, वहीं कृष्णा सोबती का लेखन स्त्री की आंतरिक अस्मिता और आत्मस्वर को अधिक महत्व देता है। इस प्रकार, दोनों लेखिकाएँ अलग-अलग दृष्टियों से स्त्री चेतना को अभिव्यक्त करती हैं, किंतु दोनों का योगदान नारी विमर्श को समृद्ध करने और हिंदी साहित्य को नई दिशा देने में समान रूप से महत्त्वपूर्ण है।
Copyright (c) 2025 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
आधुनिक हिन्दी उपन्यासों में स्त्री विमर्श और पारिवारिक विघटन
यह कागज आधुनिक हिंदी उपन्यासों में महिला विमर्श और पारिवारिक विघटन के विषयों पर गंभीरता से विचार करता हैए जो साहित्य में उभरती सामाजिक परिवर्तन को प्रकट करता है। यह तेजी से बदलते समाजए बदलते लिंग भूमिकाएं और परिवारों की विकसित होती संरचनाओं के चित्रण का अध्ययन करता है और यह महिला स्वतंत्रताए आत्मनिर्भरता और पारिवारिक बंधनों के टूटने को मजबूत करता है। यह विश्लेषण ऐसे केंद्रीय वाद.विवादों के ढ़ांचों पर आधारित है जिनमें सामाजिक. सांस्कृतिक विश्वासए पीढ़ियों का टकराव एवं आर्थिक दबाव शामिल है जो महिलाओं के व्यक्तित्व एवं परिवार के ढ़ांचे को नये सिरे से बनाते हैं। चुने हुए उपन्यासों में स्त्री संरक्षण और स्वतंत्रता के बीच उठे तनावोंए पारम्परिक परिवार संस्थाओं की आलोचना और सहकारिता द्वारा स्त्री मुक्ति का महिमा.मण्डन हुआ है। साहित्यिक औजारों जैसे कि कथा शैलियाँए प्रतीकवादए और आपसी जुड़ाव तो ये रचनाएँ महिलायों के सामाज में हलचल का शिकार होने के सूक्ष्म स्तर का यथार्थ चित्रण करती हैं। यह अध्ययन इन कथनों को समाजशास्त्र के दृष्टिकोण से महत्वपूर्ण मानता है। इससे जागरूकताए नीतिगत बहस तथा शिक्षा में समावेशन हुआ है। इसका लक्ष्य लिंग समानता और सामाजिक सुधार है। अर्थातए आधुनिक हिन्दी उपन्यासों ने न केवल सामाजिक सत्य को प्रतिबिम्बित किया हैए बल्कि महिलाओं की स्थिति और परिवार के रूपांतरण की विषयवस्तु में योगदान दिया हैए साथ ही एक सच्चे व जागरूक समाज की वकालत की है।
पाणिनीय - व्याकरणविश्लेषणस्य मार्गद्वयं प्रसिद्धम्, नव्यो मार्गः, प्राचीनमार्गश्च प्राचीने लक्षणानुसारिणि विश्लेषणे प्रवृत्तानां काशिकाकारादीनामभिधानं सादरं स्मर्यतेऽपरतो नव्येषु दीक्षितनागेशादीनाम्। मत्वर्थप्रत्ययानुशासनविधावपि प्रवृत्तयोरुीायोरपि समीक्षाप्रकारस्तन्यते। लक्षणानुसारिव्याख्याकृत्सु काशिकावृत्तिकारो यथाक्रमं प्राप्तस्य मत्वर्थप्रत्ययस्य सूत्राणि भाष्यानुगुण्येन व्याचख्यौ। यथा भाष्ये ‘‘तदस्यास्त्यस्मिन्निति सूत्रस्य अस्य अस्मिन्निति उभयार्थप्रयोजनं विवृत्तम्। तत्र प्रदीपकारो भाष्योक्तं विवृण्वन्‘‘ शाखावान् वृक्ष इत्युदाहरणं प्रदश्र्य आधारसम्बन्धयोरेकत्रान्वयञ् सूचयन् अन्यतरोपादानस्य प्रयोजनं ब्रूते। इह यदा सम्बन्धः सर्वकारकपूर्वको, नाधारपूर्वक एव। यथा देवदत्तस्य गाव इति क्रयप्रतिग्रहादिक्रियाविषयककर्तृत्वपूर्वकः स्वस्वामिसम्बन्धस्तदा सप्तम्युपादाने कारकान्तरपूर्व-सम्बन्धाग्रहणाद् अस्येति षष्ठ्यर्थोऽप्युपादानीयः। तथा षष्ठ्यर्थमार्गनिर्देशे यत्राधिकरणं शेषसम्बन्धनिमित्तसम्बन्धत्वेनअविवक्षितम्। वृक्षा अस्मिन् पर्वते सन्तीति तत्र प्रत्ययो न स्यात्। न ह्यत्र कारकपूर्वकः शेषसम्बन्धो दृश्यते वृक्षैः पर्वतस्य अनारम्भात्। नावयवावय-विभावः, आनन्तर्यादिसम्बन्धसम्भवेऽपि तत्र मत्वर्थीयैर्न भाव्यम् तस्मादुभयोपादानम्। कैयटेन कारकप्रकरणे गौणमुख्यन्यायस्य अनाश्रयणमुक्त्वा गौणाधारस्यापि अधिकरणसंज्ञात्वम् परामृश्य अत्र व्याख्याने तत्सम्बन्धो विहितः। तद्यथा सप्तम्युपादानेऽपि गोमान् देवदत्त इति सिध्यत्येव। नैतदस्तिशक्तिमात्रनिर्देशे मुख्य एवाधिकरणे मत्वर्थीयाः स्युः, वृक्षवान् पर्वत इत्यादौ न तु गौणे गोमान् देवदत्त इत्यादौ। कारकप्रकरणे हि ‘‘साधकतमं करणम् इति तमप् ग्रहणसामथ्र्यात् गौणमुख्यन्यायस्यानाश्रयेण‘‘ अयन्तु प्रत्ययविधिरिति स्यान्नयायाश्रयणमिति षष्ठीनिर्देशोऽपि कृतः।
Copyright (c) 2016 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
यद्यपि व्यापकदृष्ट्या समीक्षणेन अस्य अस्मिन्निति गम्यम् अधिकरणसम्बन्ध-रूपमर्थमुन्नयन्ति मतुबर्थप्रत्ययाः, तथा प्रत्यययोगात् अर्थोपलब्धेः। तथापि, सूत्रकारेणैव एतदर्थद्वयातिरिक्ता अपि संज्ञायाम् कामवति, बलवति, उदधौ सौराज्ये, देशे, उन्नते, आहतप्रशंसयोः, जातौ ब्रह्मचारिणि चैतेषु अर्थेषु अपि प्रत्यययोगात् लभ्या भावाः प्रोक्ताः। वार्तिककारेण च कल्याणे, अङ्गविवृद्धौ, असहने, समूहे, असन्निहिते। एतदतिरिच्यापि भाष्यकारेण भूमादयः षडर्थाः स्ववार्तिकरूपेण इति पदसामथ्र्येन कथिताः। यद्यपि एते भूमादयः प्रत्ययार्थ इति न शक्यते वक्तुं तावता तादृशार्थाप्रतीतेः। अतः प्रकृतिप्रत्ययसमुदितस्यैव एतेऽर्थास्तत्र तत्र यथास्थलं बोध्यन्ते।
Copyright (c) 2015 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
सर्वेश्वर दयाल सक्सेना के नाटकों में संवेदना के स्वर
आधुनिक साहित्य में सर्वेश्वर दयाल सक्सेना के नाम से अनभिग कौन हो सकता है। वे तो साहित्य आकाश में चमकने वाला वो विशालकाय सितारा है जिसको रोशनी भूतल के बुद्धि जीवियों का मार्ग को रोशन करती है उनमें नूतन की प्रेरणा को उजागर करती है । युग कवि द्रष्टा भी होते हैं और सृष्टा भी होते हैं । क्योंकि वो समाज में जो देखते है अनुभव करते हैं वो ही अपनी रचनाओं में परोसते हैं । उसके नाटकों में भी संवेदना के स्वरों की मार्मिकता हृदय को भीतर तक छू जाती है ।
सम्पूर्ण प्रकति द्वारा पृथ्वी पर सुन्दरतम् स्वरूप की संरचना की गई है। मानव प्रकृति की अद्भूत रचना माना जाता है और प्रकृति ने सम्पूर्ण सुन्दर स्वरूप की रचना मानव के लिए ही की है । ऐसा प्रतीत होता है कि मानव में चेतना का होना और इस चेतना द्वारा सुन्दरता को परखना व अभिव्यक्ति करना एक महत्वपूर्ण गुण है। प्रकृति से प्रेरित होकर मानव ने विभिन्न प्रकार की कलाओं का निर्माण किया है। यंे कलाएं ही समय-समय पर आत्मिक आनन्द की अनुभूति करवाती हैं।
Copyright (c) 2014 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
श्री कैंची धाम के वर्तमान स्वरूप का विकास
उत्तराखण्ड राज्य अपने देवस्थलों ,प्राकृतिक सौन्दर्य एवं आध्यात्मिक चिन्तन का केन्द्र होने के कारण देवों, ऋषि-मुनियों,तपस्वियों एवं सैलानियों के आकर्षण का केन्द्र रहा है। वर्तमान में भी अनेक भक्त एवं सैलानी देश -विदेश से इस देवोपमभूमि का दर्शन करने अगाध श्रद्धा के साथ आते हैं। उत्तराखंड के नैनीताल जनपद की सुरम्य पहाड़ियों के मध्य दिव्य कैंची धाम अवस्थित है । 20 वी सदी के सुविख्यात और लोकप्रिय संत श्री नींब करौरी महाराज द्वारा स्थापित यह विश्वविख्यात धाम नैसर्गिक सौन्दर्य के साथ वास्तुकला की सादगी से पूरित है । कुमाऊँ की पहाड़ियों में बसा यह आश्रम दिव्य ऊर्जा ,शांत वातावरण और हनुमान मंदिर के लिए प्रसिद्ध है । इस पावन तपोभूमि में आध्यात्मिक साधको को संत श्री नीब करौरी महाराज जी की दिव्य उपस्थिति के जीवंत प्रमाण प्राप्त होते है । इस कारण पिछले कुछ वर्षों से इस धार्मिक स्थल की लोकप्रियता निरंतर बढ़ती जा रही है । वर्ष दर वर्ष यहाँ आने वाले साधकों और सैलानियों की संख्या में अत्यधिक वृद्धि हो रही है । धार्मिक पर्यटन में वृद्धि होने से स्थानीय लोगों को रोजगार के साधन प्राप्त हुए है । इस प्रकार यह स्थल आध्यात्मिक महत्तव के साथ स्थानीय व्यवसायों के लिए भी महत्वपूर्ण केंद्र बन गया है । अतःइस प्रमुख आध्यात्मिक स्थल के वर्तमान स्वरूप का ऐतिहासिक अध्ययन करना ही इस शोध पत्र का उदेश्य है ।
यूरोपीय परिवर्तन एवं भारतीय स्वतंत्रता संग्राम की शुरुआत – एक अध्ययन
भारतीय स्वतंत्रता संग्राम बहुत हद तक यूरोपीय परिवर्तनों से जुड़ा हुआ है | मध्ययुगीन यूरोप अशांति महसूस कर रहा था, वहां पर अराजकता और उथलपुथल का दौर चल रहा था ऐसे में समाज असंख्य बुराइयों से भागना चाहता था। यूरोपीय समाज में हिंसा, क्रूरता और भ्रष्टाचार के प्रति व्यापक असंतोष की भावना उत्पन्न हो गई थी और लोगों को सामाजिक समस्याएं नापसंद थीं जिसकी वजह से वहां के लोग अधिक नैतिक जीवन जीने की लालसा करने लगे थे। उनके मन की उच्च आकांक्षाओं को पूरा करने, अपनी गरिमा की रक्षा करने और सामाजिक और राजनीतिक अनुरूपता के दमनकारी बंधनों से मुक्त होने की तीव्र इच्छा थी जिसने उनकी प्राकृतिक स्वतंत्रता का दम घोंट दिया था। इस प्रकार, मध्य युग के दौरान यूरोप की सामाजिक-आर्थिक संरचना तीन कारकों के संयुक्त प्रभाव से वजूद में थी: सैन्य, आर्थिक और धार्मिक।
उत्तरशती का महिला लेखन अनेक संभावनाएँ लेकर प्रस्तुत हुआ और इक्कीसवीं शती में ये संभावनाएँ सामने आयी। महिला लेखन ने गति प्राप्त की, यह गति गुणात्मक और संख्यात्मक दोनों रूपों में रही है। इक्कीसवीं शती का महिला लेखन नारी के समझौतावादी दृष्टिकोण का विरोध करता है। अनुभुति की सघनता, विचार की तीव्रता, स्वानुभव का प्रत्यक्षीकरण अत्यंत आत्मीयता एवं मार्मिकता के साथ इसमें चित्रित हुआ है। डॉ. सावित्री डागा मानती है कि “आज की लेखिकाएँ ‘मैं नीर भरी दुख की बदली’, ‘परिचय इतना इतिहास यही’, ‘उमड़ी कल थी’, ‘मिट आज चली’ वाली मानसिकता से मुक्त हो चुकी है। उनकी आँखों में आँसुओं का पानी ही नहीं आक्रोश की आग भी सहज ही देखी जा सकती है।”1 आज का महिला लेखन महिलाओं की समस्याओं को आधार बनाकर लिखा जा रहा है। मुलत: यह लेखन नारी की अस्मिता, उसके अस्तित्व को दृष्टिकेंद्र में रखते हुए उसके सामाजिक, राजनीतिक, आर्थिक, धार्मिक क्षेत्रों में विचार करने का और व्यवसाय करने का खुला आकाश एवं अवसर देता है। उसे मानवी रूप में जीने का वातावरण देकर उसके सशक्तिकरण पर बल देता है। इस संदर्भ में जगदीश्वर चतुर्वेदी लिखते हैं “पुरुष अपनी अस्मिता का स्वयं निर्माता था किंतु स्त्री को यह हक नहीं था। स्त्री ने जब अपने हकों की माँग की, अपने लिए सार्वजनिक जीवन में स्थान, स्पष्ट अभिव्यक्ति, स्वतंत्र पहचान और लिखने की कोशिश की, लज्जा को त्यागकर सहज शैली में व्यवहार करना शुरू किया तब उसे अपराधिनी, पापीनी, बदचलन वगैरेह विशेषणों से सुशोभित कर दिया। पुरुष निर्मित ढाँचे, नियमों, मूल्यों एवं रीवाजों से विचलन को बदचलनी का रूप दे दिया गया।”2 परंतु इस प्रकार आरोपों से स्त्री डगमगाई नहीं उसने अपने अस्तित्व का संघर्ष जारी रखा और अपने सशक्त लेखन द्वारा नारी स्वभाव की उदात्तता को अभिव्यक्त किया। हिंदी की लेखिकाओं ने स्त्री जीवन के प्रश्नों, समस्याओं, अवस्थाओं और उसके मानसिक संघर्ष को प्रमुख विषय बनाकर साहित्य सृजन किया है। आज भी स्त्री की स्वाधीनता अत्यंत सीमित है। वह अभी भी परंपरा से मुक्त नहीं हुई है। इसलिए लेखिकाओं ने स्त्री स्वतंत्रता के स्वर को प्रखरता से प्रस्तुत किया है। आज स्त्री का शोषण, उसका उत्पीड़न, उसका अपमान, उसका हाशिए का जीवन स्त्री लेखन के द्वारा अभिव्यक्त हो रहा है। यह ध्यान रखना होगा कि नारी अस्मिता और अस्तित्व का प्रश्न देश, काल और संस्कृति से प्रभावित होता है। भारतीय नारी आज जागृत हो चुकी है। उसमें स्वाभिमान है वह आत्मनिर्भर भी हो रही है। उसमें अपार बौद्धिक क्षमता भी है फिर भी वह अपने परिवार से सम्पृक्त रहती है। इक्कीसवीं शती के स्त्री लेखन में नारी को उसकी कुण्ठा से मुक्त करने का प्रयास हुआ है। यह महत्वपूर्ण बात है कि नारीने शिक्षा ग्रहण कर अपने अस्तित्व बोध की चेतना को ग्रहण किया है। उसने न केवल अपनी क्षमता को पहचाना है बल्कि अपने पर आरोपित रूढ़ियों और अंधविश्वासों को दूर करने का प्रयास भी किया है। डॉ. सुदेश बत्रा के शब्दों में “महिला रचनाकारों ने नारी को उसका स्वतंत्र व्यक्तित्व दिया है - वहाँ नारी मात्र एक शरीर या वस्तु नहीं है। वह स्वतंत्र निर्णय लेने वाली साहसी और एक मस्तिष्क भी है… अनामिका जैसी सशक्त लेखिका ने नारी की बद्धमूल जड़ता से उसकी मुक्ति, उसकी सोच, उसकी वेदना, उसकी विवशता और उसकी स्वतंत्र सत्ता को प्रामाणिकता से चित्रित किया है।”3
कहावत है कि जिसकी लाठी उसकी भैंस, जिसमें ज्यादा शक्ति होती है। वही हकूमत करता है। उसी की तू तू बोलती है। गरीब की नहीं, पर प्रेम तो सदा अमर होता है, ये न ऊच देखता न नीच देखता, न काला न गोरा, प्रेम तो प्रेम ही होता है। ये ऐसी आग है, कि सूख तो जलता है। पर इसके साथ गीला भी जल जाता है। जो कंतोऔर सूरा के साथ हुआ था। कौन जाने कब क्या हुआ, पता नहीं स्नेह पर डकैती कब पड़ जाए, दुनिया का खेल निराला है। कोई नहीं जान पाया।
”इक्कीसवीं सदी के हिन्दी आत्मकथा में दलित समाज: सुषीला टाकभौरे के ”षिकंजे का दर्द” के विषेष संदर्भ में”
21वीं सदी के हिंदी आत्मकथात्मक साहित्य ने सामाजिक यथार्थ को नई दृष्टि से सामने लाने का प्रयास किया है। विशेषकर दलित आत्मकथाओं ने जातिगत शोषण, सामाजिक भेदभाव और हाशिए पर खड़े समुदायों के अनुभवों को साहित्यिक अभिव्यक्ति प्रदान की है। डॉ. सुशीला टाक भौरे की आत्मकथा ”शिकंजे का दर्द” इस परंपरा का महत्वपूर्ण उदाहरण है, जिसमें दलित समाज की पीड़ा, संघर्ष और आत्मसम्मान की खोज को प्रभावी ढंग से प्रस्तुत किया गया है। इस आत्मकथा में दलित स्त्री के दोहरे शोषण-एक ओर जातिगत और दूसरी ओर लैंगिक-का मार्मिक चित्रण मिलता है। लेखिका ने बाल्यकाल से लेकर उच्च शिक्षा और सामाजिक जीवन तक के अनुभवों में छुआछूत, अपमान, तिरस्कार और संघर्ष को बारीकी से दर्ज किया है। इसमें दलित समाज की सामाजिक-आर्थिक दयनीय स्थिति, शिक्षा प्राप्ति में आने वाली बाधाएँ और समाज की सामंती मानसिकता से टकराने की विवशताएँ स्पष्ट झलकती हैं।
स्वतंत्रता आंदोलन में आजमगढ़ मण्डल का योगदान
भारतीय स्वतंत्रता संघर्ष लगभग 200 वर्षों तक भारत पर शासन करके उसका शोषण करने वाले अंग्रेजों के विरुद्ध किया गया था। भारतीय स्वतंत्रता संघर्ष में भारतीय भूमि के प्रत्येक भू-भाग से अंग्रेजों के खिलाफ आवाज उठी इसमें क्या जमीदार? क्या किसान? क्या अमीर? क्या गरीब? क्या पुरुष? क्या महिलाएं? क्या जवान? क्या बूढे? क्या बच्चे? सभी ने भाग लिया। सर्वप्रथम धार्मिक एवं सामाजिक सुधार आंदोलनों के माध्यम से राजा राममोहन राय, केशव चन्द्र सेन, दयानन्द सरस्वती, विवेकानन्द जैसे महापुरुषों ने भारतीय जनमानस में जागृति पैदा कर भारतीयों को हीन भावना से बाहर निकाला और अंग्रेजों के समक्ष भारतवासियों को सामाजिक एवं सांस्कृतिक रूप से सुदृढ़ किया। अंग्रेजों की शोषणपरक नीतियों के विरुद्ध छोटे-छोटे स्तरों पर किसानों, आदिवासियों एवं राजघरानो ने संघर्ष किया लेकिन भारतीय स्तर पर अंग्रेज गवर्नर जनरल डलहौजी की नीतियों (राज्य हड़प नीति ने विशेष तौर पर) ने राज्यों के अन्दर भय का माहौल पैदा कर दिया। 1856 ई. में रायल एनफील्ड राइफल की कारतूस में गाय एवं सूअर की चर्बी लगी होने की बात ने आग में घी का काम किया, परिणाम स्वरुप 1857 का विद्रोह हुआ जिसने कम्पनी शासन समाप्त कर भारतीयों को सीधे ब्रिटिश क्राउन के अधीन कर दिया इस परिवर्तन के बाद भी अंग्रेजी शोषण कम नहीं हुआ। जिसके कारण समय-समय पर बंगभंग एवं स्वदेशी आंदोलन, होमरुल लीग आंदोलन, असहयोग आंदोलन, सविनय अवज्ञा आंदोलन एवं भारत छोड़ो आंदोलन भारत की आजादी के समय तक चलते रहे। भारतीयों ने अंग्रेजों के विरुद्ध अनुनय-विनय, सत्याग्रह, असहयोग, स्वदेशी एवं रचनात्मक कार्यक्रमों के साथ हिंसक गतिविधियों का सहारा लिया। भारतीय स्वतंत्रता संघर्ष में यूनाइटेड प्रोविन्स आफ आगरा एंड अवध के क्षेत्र के रुप में आजमगढ़ मण्डल ने भारत के अन्य क्षेत्रों की भाँति अपना योगदान दिया एवं देशवासियों के साथ कंधे से कंधा मिलाकर भाग लिया।
सहारनपुर नगर में ठोस कचरे के निस्तारण से पर्यावरण पर प्रभाव
सहारनपुर शहर में ठोस कचरा प्रबंधन एक गंभीर चुनौती बन चुका है। बढ़ती जनसंख्या और शहरीकरण के कारण प्रतिदिन उत्पन्न होने वाले कचरे की मात्रा में लगातार वृद्धि हो रही है, जिसका सही निस्तारण नहीं हो पा रहा है। असंगठित कचरा निस्तारण से जल, वायु और मिट्टी प्रदूषित हो रही है, जिससे पर्यावरण पर प्रतिकूल प्रभाव पड़ रहे हैं। जल स्रोतों में विषैले तत्वों का प्रवाह बढ़ रहा है, जिससे स्थानीय भूजल और नदियाँ दूषित हो रही हैं। कचरे को जलाने से वायु में हानिकारक गैसों का उत्सर्जन होता है, जो सांस संबंधी बीमारियों को बढ़ावा देता है। मिट्टी में फेंके गए प्लास्टिक और रसायनों के कारण मिट्टी की उर्वरता भी कम हो रही है। इससे स्थानीय समुदाय के स्वास्थ्य पर गंभीर प्रभाव पड़ रहे हैं, जैसे डेंगू, मलेरिया, और अन्य संक्रामक रोग। इस शोध में सहारनपुर में ठोस कचरे के प्रबंधन की वर्तमान स्थिति, उससे जुड़े पर्यावरणीय खतरे और समाधान के लिए आवश्यक कदमों का विश्लेषण किया गया है। कचरे का उचित पृथक्करण, पुनर्चक्रण, और जागरूकता अभियान इस समस्या को कम करने में सहायक होंगे। प्रशासन, नागरिकों और संगठनों को मिलकर ठोस और टिकाऊ समाधान अपनाना आवश्यक है ताकि सहारनपुर का पर्यावरण सुरक्षित और स्वच्छ रह सके।
सुदर्शन क्रिया का तनाव, चिंता, अवसाद पर प्रभाव: एक अध्ययन
तनाव, चिंता और अवसाद आज के समय में मानसिक स्वास्थ्य की सबसे गंभीर चुनौतियां हैं, जो व्यक्तिगत, पारिवारिक और सामाजिक जीवन को गहराई से प्रभावित करती हैं। इन समस्याओं के समाधान के लिए सुदर्शन क्रिया, एक श्वास-प्रश्वास आधारित योग तकनीक, अत्यंत प्रभावी सिद्ध हुई है। यह तकनीक मानसिक तनाव को कम करने, भावनात्मक संतुलन बनाए रखने और जीवन की गुणवत्ता में सुधार लाने में सहायक है। सुदर्शन क्रिया मस्तिष्क में कोर्टिसोल (तनाव हार्मोन) को कम करती है और सेरोटोनिन के स्तर को बढ़ाती है, जिससे चिंता और अवसाद के लक्षणों में कमी आती है। सह-संबंधात्मक अध्ययन से पता चला है कि नियमित अभ्यास से 60-70% तक तनाव और 50-65% तक चिंता व अवसाद के लक्षणों में सुधार होता है। इस प्रकार, सुदर्शन क्रिया मानसिक स्वास्थ्य समस्याओं के प्रबंधन के लिए एक वैज्ञानिक और सशक्त समाधान प्रदान करती है, जो दीर्घकालिक लाभ सुनिश्चित करती है।
Copyright (c) 2020 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
योगी के त्याग पूर्वक वेदोक्त जीवन का स्वरूप
प्राचीन काल से ही भारतवर्ष त्यागी तपस्वी योगी, )षिमुनियों का देश रहा है, सम्पूर्ण विश्व में भारत वर्ष इसीलिए विश्वगुरु रहा है। क्योंकि यहाँ जो ज्ञानी, ध्यानी विद्वान् महापुरुष अपने जीवन को निष्काम भाव से वेदोक्त शास्त्रोक्त कर्मों को करते हुए सदैव मनसा वाचा कर्मणा सर्वभूतहितरत् होकर व्यष्टि से समष्टि के कल्याण के लिए सब कुछ समर्पित कर देते हंै। योगी की समस्त दुर्गुण, दुव्र्यसन, दुव्र्यवहार, दुराचार, दुर्गति, अभाव अविद्या, अन्ध्कार, अन्याय अध्र्म, अज्ञान से भी मुक्ति होती है। तथा सत्यपूर्ण, समग्र, सन्तुलित, संयमित, मर्यादित, अहिंसक, न्यायपूर्ण जीवन होता है।
हिन्दी कथा साहित्य में स्त्री-चेतना के स्वर
महिलाओं के लिए दोहरा मापदंड बहुत दमनकारी हो सकता है। यह उन्हें अपनी पूरी क्षमता हासिल करने से रोक सकता है और इससे हीनता की भावना पैदा हो सकती है। कई हिंदी उपन्यास दोहरे मानक और महिलाओं के जीवन पर इसके प्रभाव का पता लगाते हैं। पितृसत्तात्मक समाज में महिलाओं के सामने एक और चुनौती अवसरों की कमी है। महिलाओं को अक्सर शिक्षा, रोजगार और अन्य संसाधनों तक पहुंच से वंचित रखा जाता है। इससे महिलाओं के लिए अपने लक्ष्यों को हासिल करना बहुत मुश्किल हो सकता है।
Copyright (c) 2024 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
मध्य गंगा घाटी में प्रारम्भिक लौह युगीन और आरम्भिक ऐतिहासिक युगीन कला
लोहे के प्रचलन के प्रारम्भिक समय में वास्तु कला में कोई विशेष परिवर्तन नहीं हुआ था। लेकिन एन. बी. पी. संस्कृति के मध्यकाल से कई नवीन आयाम प्रकाश में आने लगे। पक्की ईटों से भवन निर्माण कला के क्षेत्र में भी इस काल में उल्लेखनीय प्रगति हुई। इस दिशा में सर्वत्र एक जैसी प्रगति हुई। अधिकांश उत्खनन सीमित तथा सूच्यांक (इन्डेक्स) प्रकार के हैं इसलिए वास्तुकला के विषय में प्राप्त जानकारी अपूर्ण एवं एकांगी है। यद्यपि इस काल में भी मिट्टी, घास-फूस और बांस- बल्ली के बने हुए कच्चे मकानों का निर्माण होता रहा तथापि मट्टे में पकाई गई ईटों का प्रयोग भवनों के निर्माण के लिए अधिकाधिक मात्रा में होने लगा। हस्तिनापुर, अतरंजीखेड़ा मथुरा, कौशाम्बी, राजघाट, उज्जैन तथा बहाल के उत्खननों में प्रमाण मिलते है।
मध्य गंगा घाटी की ताम्र पाषाणिक संस्कृति की कला
मध्य गंगा घाटी का भारतीय इतिहास, संस्कृति और पुरातत्व में विशिष्ट स्थान है। पूर्वी उत्तर प्रदेश में बिहार में विस्तृत इस क्षेत्र से परवर्ती उच्च पूर्ण पाषाण काल से लेकर ऐतिहासिक काल तक की संस्कृतियाँ प्रकाश में आई है। प्रस्तुत शोध-पत्र में इस क्षेत्र की ताम्रपाषाणिक संस्कृति की विशिष्टताओं और कला के अवशेषों का एक संक्षिप्त विवरण प्रस्तुत करने का प्रयास किया गया है।
दलित-विमर्श आधुनिक भारतीय साहित्य और सामाजिक अध्ययन का एक महत्त्वपूर्ण और प्रभावशाली क्षेत्र बन चुका है, जो समाज के उस वर्ग की पीड़ा, संघर्ष और चेतना को स्वर प्रदान करता है जिसे लंबे समय तक बहिष्कृत, शोषित और उपेक्षित किया गया। यह विमर्श न केवल दलित समुदाय की ऐतिहासिक पीड़ा को रेखांकित करता है, बल्कि सामाजिक संरचनाओं में व्याप्त असमानताओं और भेदभावों पर भी सवाल उठाता है। भारत जैसे लोकतांत्रिक और विविधतापूर्ण समाज में दलित-विमर्श की प्रासंगिकता दिन-प्रतिदिन बढ़ती जा रही है क्योंकि यह विमर्श समता, न्याय, और समान अवसर की अवधारणाओं को मजबूती प्रदान करता है। दलित-विमर्श की उपयोगिता इस दृष्टि से भी महत्त्वपूर्ण है कि यह समाज के उस वर्ग को अपनी अस्मिता, अधिकार और आत्मसम्मान की पहचान देता है, जो सदियों से जातिगत भेदभाव और सामाजिक बहिष्कार का शिकार रहा है। दलित साहित्य, दलित आंदोलनों और दलित चिंतन के माध्यम से यह विमर्श सामाजिक चेतना को जाग्रत करता है और समाज के सभी वर्गों को समावेशी दृष्टिकोण अपनाने के लिए प्रेरित करता है। दलित लेखकों द्वारा लिखे गए आत्मकथात्मक साहित्य, कविताएँ, कहानियाँ और उपन्यास केवल उनके अनुभवों की अभिव्यक्ति नहीं हैं, बल्कि वे एक बड़े सामाजिक संवाद की ओर इशारा करते हैं। आज जब हम समावेशी विकास, सामाजिक न्याय और समान अधिकारों की बात करते हैं, तब दलित-विमर्श एक मार्गदर्शक की भूमिका निभाता है। यह केवल सामाजिक क्रांति का माध्यम नहीं है, बल्कि शैक्षणिक, राजनीतिक और सांस्कृतिक स्तर पर भी एक सशक्त हस्तक्षेप है। यह विमर्श समाज को आत्मचिंतन करने और अपनी ग़लतियों को स्वीकार कर सुधार की ओर बढ़ने का अवसर देता है। शिक्षा, आरक्षण, भूमि अधिकार, रोजगार और सांस्कृतिक पहचान जैसे मुद्दे दलित-विमर्श के केंद्रीय विषय हैं जो सामाजिक नीति-निर्माण को भी प्रभावित करते हैं। दलित-विमर्श ने भारतीय साहित्य में एक नई दृष्टि और भाषा का सृजन किया है, जो संवेदना, प्रतिरोध और स्वाभिमान की भाषा है। यह विमर्श यह स्पष्ट करता है कि साहित्य केवल सौंदर्य और कल्पना की वस्तु नहीं, बल्कि सामाजिक यथार्थ को बदलने का एक प्रभावशाली उपकरण भी है। दलित-विमर्श ने उन अनुभवों को मुख्यधारा में लाने का प्रयास किया है जिन्हें प्रायः 'हाशिए' पर रखा गया था। अतः यह कहा जा सकता है कि दलित-विमर्श आज केवल एक साहित्यिक आंदोलन नहीं, बल्कि सामाजिक परिवर्तन की प्रक्रिया का एक अत्यंत आवश्यक और प्रासंगिक हिस्सा बन चुका है। इसकी उपयोगिता केवल दलित समुदाय तक सीमित नहीं है, बल्कि एक समतामूलक, न्यायसंगत और मानवतावादी समाज के निर्माण में यह विमर्श सभी के लिए प्रेरणास्रोत है। वर्तमान समय में सामाजिक एकता, समरसता और समानता की दिशा में दलित-विमर्श की भूमिका अत्यधिक महत्त्वपूर्ण और अपरिहार्य बन गई है।
यह शोध पत्र मुख्यतः धर्म और ईश्वर की प्राचीनता, उद्धव एवं विकास पर केंद्रित है‌। धर्म के विकास में मिथक कैसे सहायक होते हैं तथा मिथक किस प्रकार प्रतीकात्मक अर्थ प्रदान कर सामाजिक व्यवस्था को बनाए रखने में योगदान देते हैं इस पर शोध पत्र में विचार किया गया है। अलग-अलग संदर्भ में धर्म के अलग-अलग अर्थ होते हैं फिर भी धर्म का अर्थ, धर्म की परिभाषा, धर्म के प्राचीन तत्व इत्यादि समझने में संबंधित शोध पत्र बेहद उपयोगी है। अधिकांश धर्म में उपस्थिति पात्र जिसे ईश्वर की संज्ञा दी जाती है की कल्पना के आधार को तार्किकता की कसौटी पर रखकर समझने का प्रयास किया गया है। धर्म व‌ ईश्वर के विकास के आधारभूत कारणों जैसे डर व सामाजिक व्यवस्था पर तर्क प्रस्तुत किए गए हैं। पाषाण काल की कब्रों से मिले पुरातात्विक साक्ष्य जो पारलोकिकता की ओर संकेत करते हैं को धर्म के आरंभिक स्वरूप के हिस्से के तौर पर देखा गया है। धर्म और ईश्वर के उद्भव और विकास में डर की अहम भूमिका रही जिस पर यह शोध पत्र पाठकों का ध्यान केंद्रित करने का प्रयास करता है। अतः यह शोध पत्र धर्म और ईश्वर की जड़ों की गहनता से छानबीन कर एक तार्किक विश्लेषण प्रस्तुत करने का प्रयास करता है।
प्रेमचन्द के उपन्यासों में स्वराज के प्रति जागरूकता
स्वतंत्रता प्राप्ति उस समय देश की प्रमुख माँग थी। स्वतंत्रता का अपना अलग-अलग स्वरूप था। नगरों में स्वतंत्रता प्राप्ति के लिए जो आन्दोलन चल रहे थे, उसका मूल उद्देश्य विदेशी शासन से मुक्ति प्राप्त करना था। देहातों की स्थिति इसके विपरीत थी। यहाँ दोहरी शासन-व्यवस्था थी। एक शासन विदेशी सरकार था और दूसरा उन शासकों का था, जो सरकार की सत्ता बनाये रखने में उसके प्रबल समर्थक और हितैषी थे। इन शोषकों में जमींदार, कारिन्दे, सरकारी अधिकारी और महाजन थे। देहातों में विदेशी सरकार के प्रभुत्व से मुक्त होने के साथ-साथ इन शोषकों की बढ़ती फैलती शक्ति से भी बचना था। स्वतंत्रता प्राप्ति का प्रमुख साधन स्वराज्य स्वीकार किया गया। यह गांधी जी तथा उनके समर्थकों की प्रबल पुकार थी। प्रेमचन्द का लक्ष्य था कि धीरे-धीरे उत्पादन के साधनों पर समाज का अधिकार हो जाय। स्वराज्य राष्ट्रीयता वाला अर्थ उन्होंने ग्रहण न किया था। आवश्यकता इसी बात की न थी कि अंग्रेजों को निकाल बाहर किया जाय, वरन् इस बात की भी उनके साथ समाज की व्यवस्था में भी परिवर्तन हो जाय।
बिहुला विषहरी लोक नाटक में आहार्य का महत्व
बिहुला बिषहरी अंग प्रदेश(बिहार के मुंगेर,भागलपुर, पूर्णिया,बांका जिला इसके अंतर्गत आते हैं।) का एक प्रसिद्ध लोक नाटक है, जो महिला की हिम्मत, उसकी भक्ति और लोक आस्था को दर्शाता है। इस नाटक में जो कपड़ा-लत्ता, गहना-गुरिया, सजावट, और रंग-बिरंगी चीजें इस्तेमाल होती हैं, उसे ही आहार्य कहते हैं। आहार्य कोई साधारण चीज नहीं होती – ये नाटक के किरदारों की पहचान बनती है, और बिना बोले ही बहुत कुछ कह जाती है। बिहुला के लाल पीले कपड़े, बिषहरी के सांप जैसे रूप, मंच पर नाव, कलश, और फूलों की सजावट – सब मिलकर नाटक के माहौल को सजीव बनाते हैं। इस नाटक में कई जगह मंजूषा चित्रकला भी दिखाई देती है, जो कि भागलपुर की लोक पेंटिंग है और इसमें देवी, नाग, नाव आदि के चित्र बनाए जाते हैं। आजकल कुछ लोग इस नाटक को नए ढंग से मंचित कर रहे हैं, पर सवाल ये उठता है कि क्या नए जमाने के कपड़े-साजो-सज्जा, इस परंपरागत नाटक की आत्मा को कमजोर तो नहीं कर रहे? इस शोध में शोधकर्ता बिहुला विषहरी लोकनाटक का विश्लेषणात्मक तथा अनुभवतमक अवलोकन किया है तथा इसका उद्देश्य आहार्य कैसे नाटक को लोक जीवन से जोड़ता है, और इसका क्या मतलब होता है आम दर्शक के लिए। साथ ही यह भी समझने की कोशिश की गई है कि इस परंपरा को बचाते हुए इसमें कैसे नए प्रयोग किए जा सकते हैं।
वैदिक षिक्षा से आधुनिक षिक्षा तक: नैतिक मूल्यों की यात्रा और आज की प्रासंगिकता
प्राचीन भारत की वैदिक शिक्षा पद्धति केवल ज्ञान अर्जन का माध्यम नहीं थी, बल्कि यह जीवन के सर्वांगीण विकास का साधन थी, जिसमें नैतिक और चारित्रिक मूल्य सर्वाेपरि स्थान रखते थे। ऋषि-मुनियों द्वारा संचालित गुरुकुल व्यवस्था में सत्य, अहिंसा, ब्रह्मचर्य, संयम, कर्तव्यनिष्ठा और समाज सेवा जैसे नैतिक आदर्शों को विद्यार्थियों के जीवन में व्यावहारिक रूप से स्थापित किया जाता था। कालक्रम में भारत की शिक्षा पद्धति ने अनेक बदलाव देखे। मध्यकाल में जहाँ शिक्षा धार्मिक और शास्त्रीय अध्ययन तक सीमित हो गई, वहीं औपनिवेशिक काल में पश्चिमी शिक्षा के प्रभाव के कारण नैतिक शिक्षा का मूल स्वरूप कमजोर होता चला गया। स्वतंत्रता के पश्चात भारत में आधुनिक शिक्षा प्रणाली का विकास हुआ, जिसने विज्ञान और तकनीकी प्रगति को बढ़ावा दिया, परंतु नैतिक मूल्यों के क्षरण की चुनौती भी प्रस्तुत की। आज के सामाजिक परिप्रेक्ष्य में जब नैतिक पतन, भौतिकतावाद और व्यक्तिगत स्वार्थ की प्रवृत्तियाँ बढ़ रही हैं, वैदिक शिक्षा से प्राप्त नैतिक शिक्षाएँ अत्यंत प्रासंगिक हो जाती हैं। यह शोध पत्र वैदिक शिक्षा से आधुनिक शिक्षा तक नैतिक मूल्यों के विकास और परिवर्तन की यात्रा का विश्लेषण करेगा और यह भी स्पष्ट करेगा कि वर्तमान समय में उन प्राचीन मूल्यों की पुनस्र्थापना क्यों आवश्यक है। इस अध्ययन के माध्यम से यह संदेश दिया जाएगा कि नैतिकता के बिना शिक्षा अधूरी है और वर्तमान समय में शिक्षा प्रणाली में नैतिक मूल्यों के पुनः समावेश से ही एक संतुलित और जिम्मेदार समाज की स्थापना संभव है।
हिंदी उपन्यासों में कश्मीर: सांस्कृतिक–सामाजिक विविधता व एकता
देवी पार्वती और हिमालय की गोद में स्थित कश्मीर, जिसे कभी धरती का स्वर्ग कहा जाता था, इक्कीसवीं सदी के इस भूमंडलीकृत दौर में एक रक्तरंजित रणभूमि में बदल चुका है। आज़ादी से पहले तक यह प्रदेश सामाजिक समरसता, सांस्कृतिक सौहार्द और संगठित जीवन का एक उत्कृष्ट उदाहरण था। किंतु सन् 1980 के दशक के बाद यहाँ की सामाजिक व्यवस्था डगमगाने लगी। कुछ स्वार्थी तत्वों और अलगाववादी शक्तियों ने धर्म और संप्रदाय के नाम पर इस क्षेत्र की सांझी सांस्कृतिक विरासत को खंडित करने का प्रयास कियाऔर दुर्भाग्यवश, वे इसमें सफल भी हुए।इस विघटनकारी प्रक्रिया के चलते दोनों समुदायोंहिंदू और मुस्लिमके बीच अविश्वास की खाई गहराने लगी और सामाजिक एकता में दरारें आ गईं। परिणामस्वरूप, कश्मीर में समय-समय पर सांप्रदायिक दंगे भड़कने लगे, जिनके प्रभाव आज भी इस क्षेत्र के मनोविज्ञान और सामाजिक ताने-बाने पर दिखाई देते हैं।इस संवेदनशील और विघटनकारी परिस्थिति की उपेक्षा साहित्यकारों ने नहीं की। उन्होंने अपने रचनात्मक कार्यों में दोनों समुदायों के बीच उपजे टकराव के बावजूद आपसी सौहार्द, सह-अस्तित्व और सांझी संस्कृति को समाधान के रूप में प्रस्तुत किया है। विशेष रूप से महिला उपन्यासकारों ने बदलते सामाजिक परिदृश्य की करुण स्थिति को अपने उपन्यासों में महसूस कराया है, साथ ही परंपरा, लोकविश्वास और उदारवादी पात्रों के माध्यम से कश्मीर की गंगा-जमुनी तहज़ीब को जीवित रखने का सार्थक प्रयास भी किया है।यह आलेख विशेष रूप से उन महिला उपन्यासकारों के रचनात्मक योगदान पर केंद्रित है, जिनका मूल संबंध कश्मीर से रहा है और जिन्होंने अपने साहित्य के माध्यम से इस धरती की पीड़ा, संस्कृति और आशा को स्वर दिया है।
भारतीय संविधान के निर्माता डाॅ. बी.आर.अम्बेड़कर एक ऐसे राष्ट्रपुरुष हैं, जिन्होंने समूचे देश के संबंध में, इतिहास के सम्बन्ध में और भारतीय समाज के बारे महत्वपूर्ण विचार दिये हैं । वह एक लेखक, राजनीतिज्ञ, समाज-सुधारक, कानून-विशेषज्ञ, शिक्षा-शास्त्री और नव समालोचक के रूप में नयी पीढ़ी के सामने उदय हुए हैं । डाॅ. बी.आर.अम्बेड़कर, गौतमबुद्ध, ईसा-मसीह, गुरुनानक देव, रविदास, कबीर, तुकाराम, ज्योतिराब फुले, पेरियार स्वामी, भगत सिंह जैसे सृजनात्मक व्यक्तियों में से एक हैं, जिन्हें हम भारतीय चिन्तन के सन्दर्भ में वास्तविक मानवतावादी चिन्तक कह सकते है।
हिंदी लोकगीतों में स्त्री जीवन का चित्रण
हिंदी लोकगीतों में स्त्री की स्थिति बहुआयामी है। वे एक ओर सामाजिक बंधनों में बंधी हुई दिखाई देती हैं, तो दूसरी ओर उनकी आवाज इन गीतों में एक स्वाभाविक अभिव्यक्ति के रूप में उभरती है। इन गीतों के माध्यम से हम स्त्री के मनोविश्व, भावनात्मक संघर्ष, श्रम, प्रेम और सामाजिक असमानताओं को समझ सकते हैं। नारी विमर्श की दृष्टि से लोकगीतों का अध्ययन स्त्री साहित्य और समाज की वास्तविक स्थिति को जानने का महत्वपूर्ण स्रोत है। आज भी डिजिटल युग में लोकगीतों के माध्यम से स्त्रियाँ अपनी सांस्कृतिक जड़ों से जुड़ी हुई हैं। सोशल मीडिया और यूट्यूब जैसे मंचों पर लोकगीतों की प्रस्तुति यह दिखाती है कि कैसे ये गीत समय के साथ बदलते हुए भी स्त्री जीवन के अनुभवों को सहेजे हुए हैं।
वर्तमान सामाजिक चुनौतियाॅ और गीता का कर्मयोगः समाधान की ओर एक दृष्टि
आज के युग में हम पाते हैं कि अधिकांश व्यक्ति केवल स्वार्थ सिद्धि के लिए कर्म करते हैं उचित़-अनुचित कर्म में भी भेद नहीं कर पाते यही कारण है कि उसने प्रकृति का दोहन कुछ इस प्रकार किया है कि आज उसे स्वयं ग्लोबल वार्मिंग, बाढ,़ भूकंप इत्यादि प्राकृतिक आपदाओं का सामना करना पड़ रहा है। इसी प्रकार अपने निकृष्ट स्वार्थ की पूर्ति के लिए विश्व में घृणित अपराध किया जा रहे हैं चारों ओर आतंक, अशांति, पापाचार एवं भय फैला हुआ है तकनीकी प्रगति का दुरुपयोग होने कारण इससे जुड़े हुए कई अपराध निरन्तर बढते जा रहे हैं। फलस्वरुप विश्व में सुख, शांति यहां तक की उसका अस्तित्व भी खतरे में है। भौतिक साघनों की सम्पन्नता ने व्यक्ति को श्रम से दूर कर दिया है। इससे कर्म की महत्ता का भी हृास हुआ है। फल के असक्ति से किये गये कर्मो ने समस्त विश्व में अशान्ति, अराजकता व अपराधिक मानसिकता का पोषण किया है।
सौभाग्य सिंह शेखावत के हिंदी साहित्य का अध्ययन सौभाग्य सिंह शेखावत की लोक दृष्टि
‘लोक’ अपने आप में एक व्यापक शब्द है जिसकी व्याप्ति उस जनसाधारण में मिलती है, जिनके ज्ञान का आधार सिद्धांतों से अधिक व्यवहारगत है। यह आभिजात्य गर्व से कोसों दूर है। "साधारण जीवन - लोक जीवन - ग्राम्य जीवन बहुत कुछ पर्यायवाची है। लोक जीवन की सबसे बड़ी विशेषता उसकी स्वाभाविकता है। वस्तुतः प्रकृति का मूल कलेवर अकृत्रिम ही है। भौतिकता और स्पर्धा के स्थूल आवरण में से भी कभी-कभी मुक्त मन का सरल कंपन तरंगित होते हुए दिखाई दे जाता है। यह सरलता ही लोक है।
ग्रामीण महिलाओं के बदलते सामाजिक मूल्य एवं आकांक्षाएं (अम्बेडकर नगर जनपद की 300 ग्रामीण महिलाओं पर आधारित एक अध्ययन)
ग्रामीण महिलाओं के बदलते सामाजिक मूल्य एवं आकांक्षाओं पर दृष्टिपात करें तो ज्ञात होता है, कि आज उनके सामाजिक मूल्य एवं आकांक्षाएँ तेजी से परिवर्तित हो रही है। ऐसी लगभग 68 प्रतिशत महिलाओं की प्रतिक्रिया है। आज की महिलाएँ अपने पुराने परम्परागत व्यवसायों को छोड़ रही हैं, क्योंकि उसमें वे अपनी परिस्थिति में सुधार नहीं ला सकती हैं। आज उन्हें अपनी महत्ता समझ में आने लगी है। सच ही है, कि बिना ग्रामीण महिलाओं के उत्थान के भारत या कोई भी देश सामाजिक, आर्थिक व राजनैतिक क्षेत्र में पूर्ण प्रगति को नहीं प्राप्त कर सकता। महिलाओं को ज्ञात हो रहा है, कि बिना शिक्षा के वे सामाजिक मूल्यों को नहीं समझ पायेंगी। अतः शिक्षित होने की दिशा में वे तेजी से कदम बढ़ा रही हैं। सरकार भी इसका पूर्ण सहयोग कर रही है। सरकार ने ग्रामीणांचल में प्रौढ़-शिक्षा कार्यक्रम को बढ़ावा दिया तथा रात्रि विद्यालयों की भी स्थापना की। बच्चों की शिक्षा हेतु सर्व-शिक्षा अभियान चलाया जा रहा है। स्त्रियाँ भी शिक्षा के माध्यम से अपने में व्याप्त संकीर्ण मानसिकता को दूर कर रही हैं। घर की आर्थिक स्थिति को ठीक करने हेतु वे उद्योगों में कार्य भी करने लगी हैं। उनकी रूढ़िगत मनोवृतियाँ भी काफी हद तक कम हो रही हैं।
Copyright (c) 2018 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
रीतिकालीन कवियों की सौंदर्य अनुभूति: एक तुलनात्मक विश्लेषण
रीतिकाल हिंदी साहित्य का एक महत्वपूर्ण युग है जो मुख्यतः सत्रहवीं से अठारहवीं शताब्दी तक विस्तृत है। इस काल के कवियों ने सौंदर्य की अनुभूति को अपने काव्य में विविध रूपों में प्रस्तुत किया है। प्रस्तुत शोध पत्र में केशवदास, बिहारी, देव, भूषण, मतिराम, घनानंद और पद्माकर जैसे प्रमुख रीतिकालीन कवियों की सौंदर्य अनुभूति का तुलनात्मक विश्लेषण किया गया है। यह अध्ययन दर्शाता है कि रीतिकालीन कवियों में सौंदर्य की अनुभूति केवल बाहरी रूप-रंग तक सीमित नहीं थी, बल्कि उसमें भावनात्मक गहराई, दार्शनिक चिंतन और सांस्कृतिक मूल्य भी निहित थे। इस काल की सौंदर्य दृष्टि में शास्त्रीय परंपरा और लोक संस्कृति का सुंदर मेल दिखाई देता है।