अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका)
संवैधानिक रूप से हिन्दी भारत की राजभाषा और भारत की सबसे अधिक बोली और समझी जानेवाली भाषा है। परंतु आज फीजी, मॉरीशस, गयाना, सूरीनाम, यूरोप, अमेरिका, नेपाल आदि देशों में हो रही हिंदी-सेवा से वैश्विक परिदृश्य में हिंदी का एक नया व प्रबल चित्र उभर रहा है। गुण और परिमाण में समृद्ध, यह समर्थ और वैज्ञानिक लिपि वाली भाषा देश-विदेश में आधुनिक चुनौतियों को लांघते हुए विश्वव्यापी बन रही है। अंतर्राष्ट्रीय हिंदी एवं सामाजिक विज्ञान शोध पत्रिका ISSN:2348-2605 त्रेमासिक इंटरनेशनल पत्रिका है. पत्रिका का मुख्य उद्देश्य हिंदी एवं सामाजिक विज्ञान के प्रत्येक क्षेत्र में विमर्श के दृष्टिकोण से महत्वपूर्ण विषयों को पाठकों के समक्ष रखना है. पत्रिका अंतर्राष्ट्रीय हिंदी एवं सामाजिक विज्ञान शोध संस्थान द्वारा प्रकाशित की जाती है। अंतर्राष्ट्रीय हिंदी एवं सामाजिक विज्ञान शोध इंटरनेशनल पत्रिका में प्रकाशित शोध आलेखों में व्यक्त विचार, आशय, तथ्य आदि स्वयं लेखक के द्वारा लिखित अथवा संकलित हैं. उससे संपादकीय सहमति अनिवार्य नहीं है. शोध आलेखों की समीक्षा में शोध आलेख लेखन में अपनाई गयी शोध प्रक्रिया, दिए गए तथ्यों/सत्यता, सन्दर्भ आदि के विषय में मान्य समीक्षकों के द्वारा परीक्षण का प्रयास होता है. किन्तु साधनों की सीमा के कारण त्रुटियाँ संभावित हैं. गलत तथ्यों के प्रस्तुतीकरण की समस्त जिम्मेदारी लेखकों की है. प्रकाशन किसी भी शोध प्रक्रिया का अंतिम एवं अनिवार्य चरण है. शोध निरर्थक है यदि वह लोगों के संज्ञान में नहीं है. यह एक श्रृंखला क्रिया की तरह है. प्रत्येक अनुसन्धान में कुछ ऐसे अवकाश होते हैं जो एक अन्य स्वतंत्र अनुसन्धान की मांग करते हैं अथवा उसमें ऐसे विचार दृष्टि होते है जो अन्य शोधशोधों को प्रेरित करतें हैं. अतएव व्यापक सामाजिक हित में शोध का प्रकाशन अनिवार्य है. अंतर्राष्ट्रीय हिंदी एवं सामाजिक विज्ञान इंटरनेशनल शोध पत्रिका त्रेमासिक पत्रिका है जिसमे हिंदी एवं सामाजिक विज्ञान विषय एवं विषयों से सम्बंधित सभी उपविषयों के मौलिक शोध-पत्र, शोध समीक्षा, विचार, लेखों आदि का प्रकाशन किया जाता है। शोधकर्ता हिंदी भाषा में अपने शोध पत्र भेज सकते हैं। शोध आलेख निम्नलिखित बिन्दुओं के अनुसार लिखित हो शोधपत्र का शीर्षक। लेखक/लेखकों का नाम उनके ईमेल संकेत के साथ (लेखक/लेखकों का परिचय उनके नाम/नामों में सिम्बल लगाकर, नीचे फुटनोट् में प्रस्तुत किया जाना चाहिए)। सार-संक्षेप। की-वर्ड्स (शोधपत्र के अत्यन्त महत्त्वपूर्ण शब्द जो आन-लाइन-सर्च में सहायक हों)। शोधपत्र (हेडिंग्-सहित या हेडिंग्-रहित)। उपसंहार / निष्कर्ष सन्दर्भ-ग्रन्थ-सूची शोध या अनुसन्धान का उद्देश्य सत्य की खोज करना। छिपे हुए सत्य का पता लगाना। नवीन तथ्यों की खोज करना या नवीन ज्ञान की प्राप्ति करना। किसी घटना के बारे में नई जानकारी प्राप्त करना, किसी विशेष स्थिति का सही वर्णन प्रस्तुत करना। समस्याओं का निदान या समाधान करना। वैज्ञानिक कार्यविधि के उपयोग द्वारा प्रश्नों के उत्तर प्राप्त करना। विज्ञान पर आधारित वस्तुपरक ज्ञान प्राप्त करना। किन्ही चरों के बीच कार्य-कारण संबंध को समझना और परीक्षण करना। किसी घटना के साथ सह-संबंध की जानकारी प्राप्त करना। व्यवस्थित प्रयत्न द्वारा सिद्धांतों का निर्माण करना। शोध आलेखों की गुणवत्ता को ध्यान में रखते हुए विषय विशेषज्ञों द्वारा शोध आलेख का चयन किया जाता है. पत्रिका समाज एवं सृजनकर्मियों के मध्य एक वैचारिक वातावरण तैयार करना चाहती है, जो आप सभी के सहयोग से ही संभव है अतः पत्रिका में प्रकाशित सामग्रियों पर आपके विचार सदैव आमंत्रित हैं. ई-मेल पता- hindires@gmail.com For Peer Reviewed, UGC App, UGC CARE, Scopus and WoS (m) 8708927219 अंतर्राष्ट्रीय हिंदी एवं सामाजिक विज्ञान शोध संस्थान
‘बजे मृदंग’ (हाइकु संग्रह) में संवेदना और शिल्प के नए क्षितिजों की तलाश
‘बजे मृदंग’ डाॅ॰ देवकीनन्दन शर्मा का सद्यः प्रकाशित हाइकु संग्रह है। इस हाइकु को पाँच खण्ड़ों (वंदन, प्रकृति, पर्व, जिन्दगी और प्रकीर्ण) में विभक्त किया गया है। इन पाँच खण्ड़ों में 300 हाइकु संकलित हैं। हाइकु मूलतः मुक्तक कविता है। संस्कृत साहित्य में मुक्तक की परिभाषा इस प्रकार दी गई है- ‘पूर्वापर प्रसंगे रस निरपेक्षापि रस चवर्णे क्रियैव तदैव मुक्तक’। यानी मुक्तक कविता अर्थ की दृष्टि से अपने पूर्व और पर प्रसंग से निरपेक्ष रहते हुए रस का आस्वादन कराती है। आचार्य रामचन्द्र शुक्ल ने मुक्तक को परिभाषित करते हुए लिखा है- प्रबन्ध काव्य एक विस्तृत वनस्थली है तो मुक्तक काव्य एक चुना हुआ गुलदस्ता। आचार्य शुक्ल एक सफल मुक्तकार के लिए भाषा की समास शक्ति और कल्पना की समाहार शक्ति पर भी बल देते हैं। ये सभी शर्ते एक उत्कृष्ट हाइकुकार के लिए नितांत अपरिहार्य हैं।
Copyright (c) 2023 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
संत काव्य परम्परा में संत रविदास का सामाजिक योगदान
हिन्दी साहित्य में कबीर पर इतना कुछ लिखा जा चुका है फिर भी कबीर की वाणी से आलोकित भाव उर्मियां अनेक रंगतों में नये-नये प्रभाव छोड़ती हैं । आज विश्व की जो समग्र स्थिति है उसके रक्त रंतजि पृष्ठों पर से रक्त की छींटे पोंछने के लिये और रक्त के इस प्रकार को रोकने के लिये कबीर - साहित्य का पुनर्मूल्यांकन शोध की मांग करता है । कबीर की अपने-अपने ढंग से व्याख्या की गयी है परन्तु विज्ञान इस मत से सहमत हैं कि कबीर को अभी पूरी तरह से समझा नहीं गया है । शोध की अपनी दिशा और प्रक्रिया होती है । जिससे उस विषय के अतीत - वर्तमान और भविष्य को नयी नयी स्थापनाओं और खोजों को क्रमबद्ध किया जाता है । इस प्रक्रिया में कबीर वाणी को नये ढंग से खोज परख कर नयी स्थापनाओं के साथ बराबर विवेचित किया जाना आधुनिक सन्दर्भों में अनिवार्य हो गया है । कबीर केवल भक्त कवि थे या समाज सुधारक या महान - कवि या सबसे ऊपर एक मानववादी समाज शास्त्री ? हर स्थिति नये ढंग से प्रश्नों की अनुचित श्रृंखलां बनती जा रही है और शोधकर्त्ता भी बनी-बनायी एक लीक पर शोध ग्रंथ के पन्ने भरकर रचनात्मक दायित्व से हाथ झाड़ लेते हैं ।
Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
उत्तर प्रदेश में स्वतन्त्रता पश्चात तकनीकी शिक्षा का विकासः एक विश्लेषणात्मक अध्ययन
प्रस्तुत शोध पत्र स्वतन्त्रता प्राप्ति के उपरांत भारत के सबसे अधिक जनसंख्या वाले राज्य, उत्तर प्रदेश में प्राविधिक शिक्षा (ज्मबीदपबंस म्कनबंजपवद) के विकास क्रम का व्यापक विश्लेषण करता है। 1947 में आजादी के समय उत्तर प्रदेश में तकनीकी शिक्षा का ढांचा अत्यंत सीमित था, जो मुख्य रूप से औपनिवेशिक काल की आवश्यकताओं (जैसे रूड़की इंजीनियरिंग कॉलेज) तक ही सीमित था। शोध पत्र का मुख्य उद्देश्य यह समझना है कि कैसे राज्य ने पिछले सात दशकों में एक कृषि-प्रधान समाज से तकनीकी रूप से सशक्त कार्यबल (ॅवतावितबम) के निर्माण की दिशा में प्रगति की है।
हिंदी के प्रचार-प्रसार में प्रवासी महिला कथाकारों का योगदान
हिंदी भाषा तथा हिंदी साहित्य के प्रचार-प्रसार में प्रवासी साहित्यकारों ने महत्त्वपूर्ण भूमिका निभाई। इसमें पुरुषों के समान ही महिलाओं का भी महत्त्वपूर्ण योगदान रहा। महिला लेखिकाओं के लिए पारिवारिक दायित्वों का निर्वहन करते हुए लेखन के क्षेत्र में सक्रिय योगदान देना बहुत ही मुश्किल होता है। इसके साथ ही वे साहित्य के क्षेत्र में भी संघर्ष और चुनौतियों का सामना करती है। इन सब परिस्थितिगत परेशानियों के बाद भी स्त्री लेखन विशेषतः प्रवासी महिला-लेखन का कार्य निरन्तर प्रगति पथ पर बढ़ता जा रहा है। वर्तमान समय में कई महिला कथाकारों ने उच्चकोटि के साहित्य की रचना की है, जिसमें सुधा ओम ढींगरा, उषा प्रियंवदा, उषा राजे सक्सेना, ज़क़िया जुबैरी, पुष्पिता अवस्थी, सुषम बेदी, दिव्या माथुर, अचला शर्मा, जय वर्मा, अनीता कपूर, पूर्णिमा वर्मन, शैलजा सक्सेना, नीना पाल आदि प्रमुख है। इनकी कथाओं में प्रस्तुत अथवा अप्रस्तुत रूप में वर्तमान परिवेश की झलक, बदलते जीवन मूल्य स्पष्ट रूप से दिखाई देते हैं। इन प्रवासी महिला कथाकारों ने प्रवास में उपजे दुःख-दर्द की संवेदनाएँ व्यक्त करने के साथ अपने देश की संस्कृति को भी दर्शाया है। इनके कथा साहित्य में अनुभूति, उदासी, अकेलापन, दाम्पत्य कलह, व्यक्तियों की दुर्दशा, मनुष्यों का भटकाव, संघर्ष का शिकार अबोध बच्चे, विवाह-विच्छेदन, पुनर्विवाह, सौतेले माता-पिता आदि अनेक विषयों को अपने साहित्य का विषय बनाया जो सामान्य जन के जीवन को सूक्ष्मातिसूक्ष्म चित्रण करते है।
Copyright (c) 2020 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
भारत का विभाजन पूरे उपमहाद्वीप के लिए 20वी सदी की सबसे बड़ी निर्णायक घटना थी। जिसकी दर्दनाक वेदना अभी भी दुखती है। उस अतीत व रक्त रंजित बंटवारे का दर्द आज भी भारत-पाक संबंधों को नहीं सुधरने दे रहा है। क्योंकि हम उन वर्षों की महान गलतियों के जवाब खोजने के प्रयासों में आज भी लगे हुए हैं। राष्ट्रीय स्मृति का जख्म देने कार्य का व्यावहारिक रूप मुस्लिम लीग के लाहौर अधिवेशन में मोहम्मद अली जिन्ना के द्वारा दिए गए द्विराष्ट्र सिद्धांत से आरंभ होता है। जिसका परिणाम भारत विभाजन के रूप में आया। मेरा इस व्याख्यान में यह जानने का प्रयास रहेगा कि द्विराष्ट्र सिद्धांत की नीति ने भारत को कैसे विभाजन किया है।
शैक्षिक उपलब्धि और समायोजन क्षमताओं के निर्धारण में कक्षा पर्यावरण का प्रभाव रू जयपुर के उच्च माध्यमिक विद्यार्थियों पर केंद्रित अध्ययन
विद्यालय एक ऐसी संस्था है जिसे समाज द्वारा औपचारिक रूप से बच्चों को शिक्षित करने का उत्तरदायित्व दिया गया है विद्यालय एवं कक्षा पर्यावरण प्रत्यक्षीकरण बालक के सर्वांगीण विकास में महत्वपूर्ण भूमिका अदा करते हैं। यह अध्ययन जयपुर जिले के उच्च माध्यमिक स्तर के विद्यार्थियों की शैक्षिक उपलब्धि एवं समायोजन क्षमताओं को कक्षा पर्यावरण प्रत्यक्षीकरण के संदर्भ में विश्लेषित करने के उद्देश्य से किया गया है। वर्तमान शैक्षिक व्यवस्था में यह समझना आवश्यक हो गया है कि केवल शैक्षिक पाठ्यक्रम एवं अंकों से विद्यार्थियों का मूल्यांकन अधूरा है। विद्यार्थी जिस कक्षा में प्रतिदिन घंटों बिताते हैं, वहाँ का वातावरणकृशिक्षक का व्यवहार, साथी विद्यार्थियों के साथ अंतःक्रिया, अध्ययन संसाधनों की उपलब्धता, अनुशासनात्मक ढाँचा, व आत्म-अभिव्यक्ति की स्वतंत्रताकृइन सभी का संयुक्त प्रभाव उसके समायोजन एवं शैक्षिक प्रदर्शन पर पड़ता है। अतः कक्षा पर्यावरण की विद्यार्थी द्वारा की गई अनुभूति (प्रत्यक्षीकरण) इस अध्ययन का केंद्रीय बिंदु रही।
सीमा हरित (1) एवं प्रो. ;डॉद्ध चंदन सहारण (2)
Copyright (c) 2025 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
टोहाना ब्लॉक के शहरी एवं ग्रामीण क्षेत्र के माध्यमिक स्तर के विद्यार्थियों की व्यावसायिक रुचि का तुलनात्मक अध्ययन
शिक्षा तथा मानव जाति का जन्म-जन्मांतर का संबंध है। शिक्षा आंतरिक वृद्धि तथा विकास की न समाप्त होने वाली प्रक्रिया है और इसकी अवधि जन्म से मृत्यु तक फैली हुई है। शिक्षा का वास्तविक अर्थ मनुष्य को मानव बनाना तथा जीवन को प्रगतिशील, सांस्कृतिक एवं सभ्य बनाना है। यह व्यक्ति तथा समाज की वृद्धि के लिए अत्यंत महत्वपूर्ण है। शिक्षा के माध्यम से मनुष्य अपनी विचार शक्ति, तर्क शक्ति, समस्या-समाधान क्षमता, बौद्धिकता, प्रतिभा तथा रुचि, सकारात्मक भावनाएं तथा कुशलता और अच्छे मूल्यों का विकास करता है। इसी के द्वारा वह मानवीय, सामाजिक, नैतिक और आंतरिक प्राणी में परिवर्तित हो जाता है। मनुष्य प्रतिदिन तथा हर क्षण कुछ न कुछ सीखता है; उसका समस्त जीवन ही शिक्षा है। अतः शिक्षा एक निरंतर तथा गतिशील प्रक्रिया है। इसका संबंध सदा विकसित होने वाले मानव तथा समाज के साथ है।
रमणिका गुप्ता के साहित्य में दलित चेतना : विचार, संघर्ष और सामाजिक सरोकार
हिंदी साहित्य में दलित विमर्श सामाजिक यथार्थ को समझने और सामाजिक न्याय की स्थापना के लिए एक महत्वपूर्ण वैचारिक धारा के रूप में उभरा है। इस विमर्श ने उन वर्गों के अनुभवों, संघर्षों और पीड़ा को अभिव्यक्ति दी है, जिन्हें लंबे समय तक मुख्यधारा के साहित्य में पर्याप्त स्थान नहीं मिला। रमणिका गुप्ता का साहित्य इसी वैचारिक परंपरा का सशक्त प्रतिनिधि है। उन्होंने अपने लेखन के माध्यम से दलित, आदिवासी, मजदूर और स्त्री जीवन की वास्तविकताओं को उजागर किया है तथा सामाजिक अन्याय के विरुद्ध प्रतिरोध की चेतना को स्वर दिया है। उनकी कहानियों, उपन्यासों, कविताओं और आत्मकथा में दलित समाज की सामाजिक, आर्थिक, राजनीतिक और सांस्कृतिक समस्याओं का यथार्थ चित्रण मिलता है। उनकी आत्मकथा “हादसे” व्यक्तिगत अनुभवों के साथ-साथ सामाजिक संघर्षों का दस्तावेज़ बन जाती है। रमणिका गुप्ता ने अपने साहित्य के साथ-साथ सामाजिक आंदोलनों और पत्रिका के माध्यम से भी दलित और हाशिए के समाज की आवाज़ को मंच प्रदान किया। उनके लेखन में दलित अस्मिता, स्त्री-स्वतंत्रता, श्रम की गरिमा और सामाजिक समानता की आकांक्षा स्पष्ट रूप से दिखाई देती है। इस प्रकार उनका साहित्य दलित चेतना को केवल पीड़ा की अभिव्यक्ति तक सीमित नहीं रखता, बल्कि सामाजिक परिवर्तन और मानवीय गरिमा की स्थापना की दिशा में सक्रिय हस्तक्षेप करता है।
पंचायती राज में 33 प्रतिशत आरक्षण का महिलाओं के राजनीतिक सशक्तिकरण पर प्रभाव
भारत में महिलाओं की राजनीतिक भागीदारी ऐतिहासिक रूप से सीमित रही है। सामाजिक-सांस्कृतिक बाधाएँ, पितृसत्तात्मक संरचना और संसाधनों की कमी महिलाओं की राजनीतिक सक्रियता में बाधक रही हैं। इस स्थिति को बदलने के लिए भारत सरकार ने ग्रामीण शासन में महिलाओं की भागीदारी बढ़ाने के उद्देश्य से 73तक ब्वदेजपजनजपवदंस ।उमदकउमदज ।बज के माध्यम से पंचायतों में कम से कम 33 प्रतिशत सीटों का आरक्षण सुनिश्चित किया। इस संवैधानिक प्रावधान ने ग्रामीण स्तर पर महिलाओं की राजनीतिक भागीदारी में ऐतिहासिक वृद्धि की। वर्तमान में भारत में पंचायतों में लगभग 13 लाख से अधिक महिलाएँ निर्वाचित प्रतिनिधि के रूप में कार्य कर रही हैं और कुल प्रतिनिधियों में उनका हिस्सा लगभग 44 प्रतिशत तक पहुँच चुका है। यह शोध-पत्र पंचायतों में 33 प्रतिशत आरक्षण के प्रभाव का विश्लेषण करता है तथा यह समझने का प्रयास करता है कि इस नीति ने महिलाओं के राजनीतिक सशक्तिकरण, नेतृत्व क्षमता, निर्णय-निर्माण में भागीदारी और ग्रामीण शासन में उनकी भूमिका को किस प्रकार प्रभावित किया है। साथ ही यह शोध उन चुनौतियों की भी समीक्षा करता है जो महिलाओं को पंचायत स्तर पर प्रभावी नेतृत्व करने में बाधित करती हैं। अध्ययन से स्पष्ट होता है कि यह आरक्षण व्यवस्था महिलाओं की राजनीतिक भागीदारी बढ़ाने में अत्यंत प्रभावी रही है, परन्तु वास्तविक सशक्तिकरण के लिए सामाजिक संरचना, शिक्षा, प्रशिक्षण और संस्थागत समर्थन में सुधार आवश्यक है।
हरियाणा में स्वतन्त्रता आंदोलन (1930-1932): एक नवीन मूल्यांकन
गांधी जी के नेतृत्व में भारतीय स्वतंत्रता संघर्ष का तीसरा दौर 1930 ई0 से प्रारम्भ हुआ जो 1942 ई0 तक चला। 26 जनवरी 1930 ई0 को पूरे देश में स्वतंत्रता दिवस मनाया गया था। लम्बे समय से शिथिल पड़ चुके राष्ट्रीय आन्दोलन को गति प्रदान करने के लिए गांधी जी ने तत्कालीन वायसराय लार्ड इर्विन के समक्ष नमक कर को समाप्त करने, भू-राजस्व को कम करने और शराब पर प्रतिबंध सहित 11 मांगो को 31 जनवरी 1930 ई0 को एक पत्र के माध्यम से प्रस्तुत किया। लार्ड इर्विन को इन मांगो को मानने के लिए 11 मार्च तक का समय दिया गया था परन्तु सरकार ने कोई प्रतिक्रिया नहीं दी। इन परिस्थितियों में गांधी जी ने सविनय अवज्ञा आन्दोलन शुरू करने का निर्णय लिया, जिसका हरियाणा क्षेत्र में भी 1930 ई0 से 1932 ई0 के मध्य व्यापक असर देखा गया।
Copyright (c) 2022 MSW Management Journal ISSN: 1053-7899 https://mswmanagementj.com/
"दक्षिण भारत के विभिन्न राज्यों में सिंचाई व्यवस्था का ऐतिहासिक विकास: एक ऐतिहासिक एवं पर्यावरणीय अध्ययन"
दक्षिण भारत का कृषि इतिहास जल संसाधनों के प्रभावी प्रबंधन से गहराई से जुड़ा हुआ है। मानसूनी वर्षा पर निर्भरता और भौगोलिक विविधता के कारण इस क्षेत्र में सिंचाई प्रणालियों का विकास अत्यंत आवश्यक था। प्रस्तुत शोध-पत्र का उद्देश्य दक्षिण भारत के प्रमुख राज्यों—तमिलनाडु, कर्नाटक, आंध्र प्रदेश, तेलंगाना तथा केरल—में सिंचाई व्यवस्था के ऐतिहासिक विकास का विश्लेषण करना है। अध्ययन से स्पष्ट होता है कि दक्षिण भारत में सिंचाई प्रणालियाँ केवल तकनीकी संरचनाएँ नहीं थीं, बल्कि वे सामाजिक संगठन, आर्थिक संरचना तथा पर्यावरणीय संतुलन से गहराई से जुड़ी हुई थीं। प्राचीन और मध्यकालीन काल में तालाब आधारित सिंचाई प्रणाली तथा स्थानीय जल संचयन संरचनाओं का व्यापक विकास हुआ। इन प्रणालियों के निर्माण और रखरखाव में स्थानीय समुदायों की महत्वपूर्ण भूमिका रही। औपनिवेशिक काल में ब्रिटिश प्रशासन ने इंजीनियरिंग आधारित सिंचाई परियोजनाओं के माध्यम से जल प्रबंधन को अधिक केंद्रीकृत स्वरूप प्रदान किया। यद्यपि इन परियोजनाओं से सिंचित क्षेत्र का विस्तार हुआ, किंतु इसके साथ पारंपरिक सामुदायिक जल प्रबंधन प्रणालियों में परिवर्तन भी देखने को मिला। यह अध्ययन दर्शाता है कि दक्षिण भारत की ऐतिहासिक सिंचाई प्रणालियाँ आधुनिक जल प्रबंधन नीतियों के लिए महत्वपूर्ण ऐतिहासिक अनुभव प्रदान करती हैं।
" कृत्रिम बुद्धिमत्ता द्वारा शिक्षकों के कार्य को सुगम बनाने की संभावनाएँ: डिजिटल शिक्षा के संदर्भ में एक विश्लेषणात्मक अध्ययन"
डिजिटल प्रौद्योगिकी के तीव्र विकास ने शिक्षा प्रणाली को नई दिशा प्रदान की है। विशेष रूप से कृत्रिम बुद्धिमत्ता (Artificial Intelligence) ने शिक्षण-अधिगम प्रक्रिया को अधिक प्रभावी, व्यवस्थित और छात्र-केंद्रित बनाने में महत्वपूर्ण भूमिका निभाई है। प्रस्तुत अध्ययन का उद्देश्य यह विश्लेषण करना है कि कृत्रिम बुद्धिमत्ता किस प्रकार शिक्षकों के कार्य को सरल और सुगम बनाती है। अध्ययन में AI आधारित उपकरणों जैसे स्वचालित मूल्यांकन प्रणाली, अधिगम विश्लेषण, वर्चुअल शिक्षण सहायक तथा व्यक्तिगत अधिगम प्लेटफॉर्म के माध्यम से शिक्षकों के कार्यभार में होने वाली कमी और शिक्षण गुणवत्ता में होने वाले सुधार का सैद्धांतिक विश्लेषण प्रस्तुत किया गया है। अध्ययन से यह निष्कर्ष प्राप्त होता है कि AI शिक्षकों को प्रशासनिक और तकनीकी कार्यों से राहत देकर उन्हें अधिक समय शैक्षणिक नवाचार और विद्यार्थियों के समग्र विकास पर केंद्रित करने का अवसर प्रदान करती है।
डॉ कमलेश कुमार यादव and राजेश कुमार यादव
संत तुलसी साहिब के काव्य में अहिंसा: मानवीय संवेदना एवं आध्यमिक तत्व
प्रस्तुत शोध आलेख में हिंदी साहित्य की मध्यकालीन निर्गुण काव्य धारा के ज्ञानमार्गी संत तुलसी साहिब के काव्य का अनुशीलन करके अहिंसा, जीव मात्र के प्रति दया भाव, ऊंच-नीच के भेदभाव को समाप्त कर आत्मबोध, सहज साधना जैसी तत्वों को जनमानस तक पहुंचाने का प्रयास किया है l संत काव्य जन सामान्य का काव्य है संत कवि समस्त जन समुदाय के प्रतिनिधि कवि थे l संत काव्य जीवन की क्षणभंगुरता, विषय सुख का त्याग, आत्मा परमात्मा का मिलन, घट घट वासी ब्रह्म, माया के बंधन से मुक्ति जैसे तत्वों से परिपूर्ण हैl भारतीय जनमानस के चारित्रिक विकास से लेकर आध्यात्मिक विकास में संत कवियों का योगदान महत्वपूर्ण हैl "संत संप्रदाय विश्व संप्रदाय है और उसका धर्म विश्व धर्म हैl इस विश्व धर्म का मूलाधार है -हृदय की पवित्रता- सम्मत स्वाभाविक और सात्विक आचरण ने ही यहां धर्म का वृहद रूप ग्रहण किया है"
उत्तर प्रदेश के आर्थिक विकास में परिवहन का महत्व : एक विश्लेषणात्मक अध्ययन
परिवहन किसी भी क्षेत्र के आर्थिक विकास का एक अत्यंत महत्वपूर्ण आधारभूत तत्व है। यह उत्पादन और उपभोग के बीच की दूरी को कम करता है तथा विभिन्न आर्थिक गतिविधियों को आपस में जोड़ने का कार्य करता है। किसी भी राज्य के कृषि, उद्योग, व्यापार और सेवा क्षेत्रों के विकास के लिए एक सुदृढ़ परिवहन प्रणाली अनिवार्य होती है। उत्तर प्रदेश भारत का एक विशाल और जनसंख्या की दृष्टि से सबसे बड़ा राज्य है, जिसकी अर्थव्यवस्था विविध आर्थिक गतिविधियों पर आधारित है। राज्य के विभिन्न भागों में कृषि उत्पादन, औद्योगिक गतिविधियाँ, व्यापारिक केंद्र तथा पर्यटन स्थल स्थित हैं। इन सभी क्षेत्रों को जोड़ने और आर्थिक गतिविधियों को सुचारु रूप से संचालित करने में परिवहन की महत्वपूर्ण भूमिका होती है। उत्तर प्रदेश में सड़क, रेल, वायु और जल परिवहन के माध्यम से राज्य के विभिन्न क्षेत्रों को आपस में जोड़ा गया है। बेहतर परिवहन व्यवस्था से कृषि उत्पादों का विपणन सरल होता है, उद्योगों को कच्चा माल प्राप्त होता है और व्यापारिक गतिविधियों का विस्तार होता है।
Copyright (c) 2021 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
व्यापारिक नैतिकता और सामाजिक उत्तरदायित्व: एक विश्लेषणात्मक अध्ययन
व्यापार में नैतिकता आधुनिक आर्थिक व्यवस्था का एक अत्यंत महत्वपूर्ण आयाम है। वैश्वीकरण, उदारीकरण तथा प्रौद्योगिकी के तीव्र विकास ने व्यापारिक गतिविधियों को व्यापक और जटिल बना दिया है। ऐसे परिवेश में केवल लाभ कमाना ही व्यवसाय का उद्देश्य नहीं रह गया है, बल्कि सामाजिक उत्तरदायित्व, पारदर्शिता, ईमानदारी और नैतिक मूल्यों का पालन करना भी अनिवार्य हो गया है। व्यापारिक नैतिकता का संबंध उन सिद्धांतों और मानकों से है जो यह निर्धारित करते हैं कि व्यवसाय को किस प्रकार संचालित किया जाना चाहिए। यह न केवल उपभोक्ताओं के विश्वास को सुदृढ़ करती है, बल्कि दीर्घकालिक स्थिरता और प्रतिष्ठा का आधार भी बनती है। प्रस्तुत लेख में व्यापार में नैतिकता की अवधारणा, आवश्यकता, सिद्धांत, क्षेत्र, लाभ, चुनौतियाँ तथा वर्तमान परिप्रेक्ष्य का विश्लेषण किया गया है।
Copyright (c) 2013 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
किसी भी राष्ट्र के आर्थिक विकास में शिक्षा का अत्यंत महत्वपूर्ण योगदान होता है। शिक्षा व्यक्ति के ज्ञान, कौशल, योग्यता और कार्यक्षमता को बढ़ाती है, जिससे वह आर्थिक गतिविधियों में प्रभावी ढंग से भाग ले सकता है। आधुनिक युग में आर्थिक विकास केवल प्राकृतिक संसाधनों या पूंजी पर निर्भर नहीं रहता, बल्कि मानव संसाधन की गुणवत्ता पर अधिक निर्भर करता है। शिक्षा मानव पूंजी के निर्माण का प्रमुख साधन है, जो उत्पादन क्षमता को बढ़ाती है और तकनीकी प्रगति को संभव बनाती है। वर्तमान समय में वैश्वीकरण, उदारीकरण और तकनीकी विकास के कारण शिक्षा का महत्व और भी अधिक बढ़ गया है। शिक्षा न केवल व्यक्ति की आय और जीवन स्तर को सुधारती है, बल्कि समाज में समानता, सामाजिक जागरूकता और नवाचार को भी प्रोत्साहित करती है। इस प्रकार शिक्षा आर्थिक विकास की प्रक्रिया में एक महत्वपूर्ण आधार के रूप में कार्य करती है।
हिंदी भाषा में कृत्रिम बुद्धिमत्ता (AI) और मशीन अनुवाद का उपयोग: संभावनाएं और चुनौतियां
हिंदी भाषा में कृत्रिम बुद्धिमत्ता (AI) और मशीन अनुवाद (Machine Translation) का उपयोग आज एक परिवर्तनकारी चरण से गुजर रहा है, जिसने भाषाई संप्रेषण, ज्ञान-साझाकरण और डिजिटल सहभागिता की सीमाओं को अत्यंत व्यापक बना दिया है। हिंदी, जो भारत की सांस्कृतिक आत्मा और करोड़ों लोगों की मातृभाषा है, अब प्रौद्योगिकी के माध्यम से वैश्विक संवाद का सशक्त माध्यम बनती जा रही है। न्यूरल मशीन अनुवाद (NMT) जैसे उन्नत AI मॉडल वाक्यों की संरचना, प्रसंग, मुहावरों और सांस्कृतिक अर्थों को अधिक संवेदनशीलता से समझकर अनुवाद को स्वाभाविक, अर्थपूर्ण और प्रामाणिक बना रहे हैं। भारत सरकार की “भाषिणी” परियोजना, तथा Google Translate, Microsoft Translator और IndicTrans जैसी पहलें हिंदी को वैश्विक मंच पर नई पहचान दे रही हैं। हालाँकि, हिंदी की बोलियों व उपभाषाओं का विस्तार, सांस्कृतिक विविधता, तकनीकी शब्दावली की असंगति, तथा गुणवत्तापूर्ण प्रशिक्षण-डेटा की कमी अभी भी प्रमुख चुनौतियाँ हैं। इसके बावजूद, AI आधारित अनुवाद प्रणाली हिंदी के डिजिटल भविष्य को मजबूत आधार प्रदान कर रही है, जो न केवल ज्ञान-लोकतंत्रीकरण और डिजिटल समावेशन को प्रोत्साहित करती है, बल्कि भाषाई समानता और बहुभाषी संचार की दिशा में भी नए अवसरों का द्वार खोलती है।
हिन्दू अध्ययन- परंपरा से वैश्विक अकादमिक विमर्श तक (A Qualitative and Interdisciplinary Study)
हिन्दू अध्ययन (Hindu Studies) समकालीन वैश्विक अकादमिक परिदृश्य में एक महत्वपूर्ण और निरंतर विकसित होता हुआ बहुविषयी क्षेत्र है, जिसकी बौद्धिक परंपरा सहस्राब्दियों पुरानी वैदिक सभ्यता से लेकर आधुनिक विश्वविद्यालयों और शोध-संस्थानों तक विस्तृत है। यह अनुशासन केवल धार्मिक ग्रंथों अथवा अनुष्ठानों के अध्ययन तक सीमित नहीं है, बल्कि भारतीय जीवन-दृष्टि, नैतिक मूल्यों, दार्शनिक अवधारणाओं तथा सांस्कृतिक परंपराओं का समग्र, आलोचनात्मक और वैज्ञानिक विश्लेषण प्रस्तुत करता है।यह शोध-पत्र इस धारणा को पुष्ट करता है कि हिन्दू अध्ययन एक जीवंत ज्ञान-परंपरा है, जो परंपरा और आधुनिकता के मध्य सेतु का कार्य करते हुए वैश्विक बौद्धिक विमर्श को नई दृष्टि प्रदान करता है। गुणात्मक शोध-पद्धति पर आधारित इस अध्ययन में वैदिक संहिताओं, उपनिषदों, पुराणों, दर्शन-ग्रंथों तथा आधुनिक व्याख्याओं का तुलनात्मक विश्लेषण किया गया है। इसके माध्यम से यह प्रतिपादित किया गया है कि हिन्दू अध्ययन मानव अस्तित्व, कर्तव्य, करुणा, सह-अस्तित्व तथा प्रकृति के साथ संतुलन जैसे सार्वभौमिक प्रश्नों पर गहन वैचारिक आधार उपलब्ध कराता है।आधुनिक वैश्विक समाज जिन जटिल समस्याओं—जैसे पहचान का संकट, सांस्कृतिक टकराव, नैतिक विघटन तथा पर्यावरणीय असंतुलन—से जूझ रहा है, उनके समाधान के लिए हिन्दू अध्ययन एक वैकल्पिक और समावेशी दृष्टिकोण प्रस्तुत करता है। यह न केवल पूर्व और पश्चिम के बीच संवाद को सशक्त बनाता है, बल्कि बहुसंस्कृतिवाद और अंतरधार्मिक समझ को भी प्रोत्साहित करता है।
माध्यमिक विद्यालयों में कार्यरत शिक्षकों के समावेशी शिक्षा के प्रति दृष्टिकोण का अध्ययन
यह अध्ययन मात्रात्मक सर्वेक्षणात्मक अध्ययन है। इस अध्ययन में मध्यप्रदेश के खरगोन जिले में शासकीय एवं अशासकीय माध्यमिक विद्यालयों में कार्यरत शिक्षक-शिक्षिकाओं के समावेशी शिक्षा के प्रति दृष्टिकोण का अध्ययन किया गया है। सुविधाजनक न्यादर्श पद्धति से चयनित न्यादर्श में खरगोन जिले के दो शासकीय और तीन अशासकीय माध्यमिक विद्यालयों में कार्यरत 105 शिक्षकों का चयन किया गया। इस अध्ययन में शासकीय माध्यमिक विद्यालयों में कार्यरत 31 (14 पुरुष, 17 महिला) तथा अशासकीय माध्यमिक विद्यालयों में कार्यरत 77 (33 पुरुष, 44 महिला) शिक्षक सम्मिलित हुए। प्रदत्तो के संकलन हेतु डॉ. विशाल सूद और डॉ. आरती आनंद (2011) द्वारा विकसित ‘टीचर्स एटीट्युड स्केल टुवर्ड्स इंक्लूसिव एजुकेशन’ का प्रयोग किया गया। प्रदत्तो का विश्लेषण द्विमार्गीय (2X2) प्रसरण विश्लेषण सांख्यिकीय तकनीक द्वारा किया गया है। अध्ययन में प्राप्त निष्कर्ष इस प्रकार है (1) समावेशी शिक्षा के प्रति माध्यमिक विद्यालयों में कार्यरत महिला शिक्षिकाओं का दृष्टिकोण पुरुष शिक्षकों की तुलना में अधिक सकारात्मक पाया गया, (2) समावेशी शिक्षा के प्रति शासकीय माध्यमिक विद्यालयों में कार्यरत शिक्षकों का दृष्टिकोण अशासकीय माध्यमिक विद्यालयों में कार्यरत शिक्षकों की तुलना में अत्यधिक सकारात्मक पाया गया एवं (3) विद्यालय के प्रकार और लिंग के मध्य कोई सार्थक अंतःक्रिया नहीं पाई गई, जिसका अर्थ है कि विद्यालय के प्रकार का प्रभाव महिला और पुरुष दोनों शिक्षकों पर एक समान रूप से प्रभावी है।
“शिवालिक क्षेत्र के एतिहासिक स्थल: बिलासपुर, सढौरा और लोहगढ़ का एक एतिहासिक अध्ययन”
हरियाणा क्षेत्रफल और जनसंख्या की दृष्टि से भारत का काफी छोटा हिस्सा है। लेकिन भारत के इतिहास में इसका महत्वपूर्ण स्थान रहा है। हरियाणा भारतीय संस्कृति का पालना रहा है। वेदों की रचना और गीता का उपदेश यहीं दिया गया। अर्जुन और कर्ण जैसे वीर योद्धाओं के धनुषों की टंकार यहीं गूंजी। हर्षवर्धन जैसे दानी शासक, बाणभट्ट और सूरदास जैसे महाकवि, हसन खान मेवाती और मोहन सिंह मंडार जैसे वीर योद्धा भी यहीं हुए। हरियाणा ने शक, कुषाण, हूण, तुर्क, मुगल और फिरंगीयों की तलवारों के गहरे घाव सहकर भी अपने धर्म, सभ्यता, संस्कृति और सम्मान को बचाए रखा। उत्तर हरियाणा में शिवालिक का क्षेत्र पड़ता है। यह क्षेत्र एतिहासिक दृष्टि से काफी समृद्ध है। यहाँ बिलासपुर, कपाल मोचन, छाछरौली, सढौरा और लोहगढ़ के एतिहासिक स्थल है। बिलासपुर और उसके पास ही सुरसती नदी के किनारे पर कपाल मोचन (सोमसर) का प्रसिद्ध तीर्थ स्थल है जिसका विवरण पुराणों में मिलता है। इसी प्रकार सढौरा और लोहगढ़ दोनों स्थानों का संबंध वीर योद्धा बंदा सिंह बहादुर से रहा है। प्रस्तुत शोध पत्र में शिवालिक क्षेत्र के इन प्रमुख एतिहासिक स्थलों का अध्ययन किया जा रहा है।
भारतीय स्वतंत्रता संग्राम के क्रांतिकारी आंदोलन में अनुशीलन समिति का स्थान अत्यंत महत्वपूर्ण है। 1902 में कलकत्ता में स्थापित यह संगठन ब्रिटिश साम्राज्यवाद के विरुद्ध सशस्त्र क्रांति की तैयारी का प्रमुख केंद्र था। राष्ट्रीय स्वयंसेवक संघ के संस्थापक डॉ. केशव बलिराम हेडगेवार का इस संगठन से गहन एवं प्रारंभिक संबंध रहा। प्रस्तुत शोध-आलेख में अनुशीलन समिति की वैचारिक पृष्ठभूमि, उसकी कार्यपद्धति तथा डॉ. हेडगेवार के साथ इसके संबंधों का विश्लेषणात्मक अध्ययन प्रस्तुत किया गया है। यह शोध दर्शाता है कि किस प्रकार अनुशीलन समिति में प्राप्त प्रशिक्षण, अनुशासन और संगठनात्मक अनुभव ने आगे चलकर राष्ट्रीय स्वयंसेवक संघ की संरचना और कार्यप्रणाली को आकार देने में निर्णायक भूमिका निभाई। ऐतिहासिक स्रोतों, अभिलेखागारीय सामग्री एवं प्राथमिक साक्ष्यों के आधार पर यह शोध क्रांतिकारी राष्ट्रवाद एवं सांस्कृतिक राष्ट्रवाद के बीच वैचारिक सेतु को रेखांकित करता है।
दहेज प्रथा और हरिशंकर परसाई के साहित्य में सामाजिक व्यंग्य: एक विश्लेषणात्मक अध्ययन
प्रस्तुत शोध-पत्र हिंदी के महान व्यंग्यकार हरिशंकर परसाई के साहित्य में व्याप्त 'दहेज प्रथा' के विरुद्ध प्रहारों का विश्लेषण करता है। परसाई जी ने अपनी पैनी दृष्टि से यह सिद्ध किया कि दहेज केवल एक कुप्रथा नहीं, बल्कि मध्यवर्गीय पाखंड, पूँजीवादी मानसिकता और पितृसत्तात्मक अहंकार का मिश्रण है। 'निठल्ले की डायरी', 'बारात की वापसी' और 'सदाचार का ताबीज' जैसी रचनाओं के माध्यम से उन्होंने विवाह के नाम पर होने वाली 'इंसानी सौदेबाजी' को बेनकाब किया है। यह शोध पत्र परसाई के व्यंग्य की प्रासंगिकता को वर्तमान संदर्भ में परखने का प्रयास करता है।
डुअर्स की जनजातीय दुनिया में वैचारिक संघर्ष
डुअर्स एक जनजातीय बाहुल क्षेत्र है, भौगोलिक दृष्टिकोण से हिमालय की सबसे निचली श्रेणी शिवालिक के बाद का उत्तर पूर्वी समतल क्षेत्र डुअर्स के नाम से जाना जाता है। इस क्षेत्र को भारतीय एवं भूटान संस्कृति के मिलन का केंद्र स्थल भी कहा जाता है। यहां जीवन के प्रत्येक पहलू में विविधता विद्यमान है भौगोलिक, भाषाई, धार्मिक, प्रजातिय्ा, संास्कृतिक, आर्थिक विविधताएं सहज ही देखी जा सकती है। यह क्षेत्र चाय बागानों एवं अभ्यारण®ं के लिए भी प्रसिद्ध है। इस प्रकार डुअर्स विविधता का एक उत्तम उदाहरण प्रस्तुत करता है। विविधता में एकता भारतीय समाज की एक अनोखी विशेषता है, जो वैश्विक समुदाय को भी आश्चर्यचकित करती है। परंतु इसका यह अर्थ कदापि नहीं की डुअर्स की जनजातीय दुनिया में संघर्ष अनुपस्थित है। इस श¨ध आलेख में संघर्ष की सैद्धांतिक व्याख्या की गई है, साथ ही डुअर्स क्षेत्र में निवास कर रहे जनजातीय समुदायों के बीच व्याप्त संघर्षों के विभिन्न स्वरूपों का विश्लेषणात्मक विवरण भी प्रस्तुत किया गया है। यह आलेख क्षेत्र कार्य पर आधारित है जो पूर्णता एक अनुभवाश्रित अध्ययन है।
न्यायिक सक्रियता बहुत ही व्यापक और बहुआयामी अवधारणा है। यह अवधारणा न्यायालय अथवा न्यायाधीशों की सक्रिय स्वरूप को उजागर करती है। लोकतंत्र में स्वतंत्र एवं निष्पक्ष न्यायपालिका की अपेक्षा की जाती है। लोकतंत्र में विधायिका और कार्यपालिका की अपेक्षा न्यायालय द्वारा जनहित के प्रति अपने कर्तव्यों और दायित्वों को कर्मठता, तत्परता और सक्रियता से निर्वहन करना न्यायिक सक्रियता का द्योतक है। यदि विधायिका और कार्यपालिका जनहित के प्रति अपने कर्तव्यों और दायित्वों से विमुख जाए और उनकी भूमिका गौण हों तो ऐसे में न्यायालय को स्वतः आगे आना होता है ताकि विधि का शासन कायम रहे, मूल अधिकारों का अतिक्रमण न हो, अराजकता और भ्रष्टाचार का बोलबाला न हो। इस संदर्भ में न्यायालय जनहित के प्रति विधायिका और कार्यपालिका के कर्तव्यों एवं दायित्वों को सुनिश्चित करता है क्योंकि लोकतंत्र में जनहित की उपेक्षा नहीं की जा सकती है।
लोकसभा चुनाव (2024) में भाजपा और गठबंधन को प्राप्त जनादेश - एक समीक्षा
भारत में बहुदलीय प्रणाली है। यहाँ दो प्रमुख राजनीतिक दल भारतीय जनता पार्टी (भाजपा) और भारतीय राष्ट्रीय कांग्रेस (आईएनसी), राष्ट्रीय स्तर पर राजनीति में अपना दबदबा बनाए हुए हैं। भाजपा वर्ष 2014 से नरेंद्र मोदी के नेतृत्व में देश पर शासन कर रही है। 17वीं लोकसभा का कार्यकाल 16 जून 2024 को समाप्त होने के पूर्व 18वीं लोकसभा चुनाव अप्रैल-जून 2024 में हुआ था, जिसके बाद भाजपा के नेतृत्व वाले राष्ट्रीय लोकतांत्रिक गठबंधन (एनडीए) ने केंद्र सरकार बनाई और श्री नरेन्द्र मोदी प्रधानमंत्री बने रहे। 26 विपक्षी दलों से मिलकर बने भारतीय राष्ट्रीय विकासात्मक समावेशी गठबंधन का गठन 2023 में एनडीए के खिलाफ चुनाव लड़ने के लिए किया गया था। लेकिन लोकसभा चुनाव 2024 में भाजपा को पूर्ण बहुमत नहीं मिलने पर भी अपने नये और पुराने सहयोगी राजनीतिक दलांे को मिलाकर केन्द्र गठबंधन की सरकार बनायी। श्री नरेन्द्र मोदी तीसरी बार भारत के प्रधानमंत्री के रूप में सत्तारूढ हुए। लोकसभा चुनाव (2024) में भाजपा और गठबंधन को प्राप्त जनादेश - एक समीक्षा मिथिलेश कुमार माहथा भारत में बहुदलीय प्रणाली है। यहाँ दो प्रमुख राजनीतिक दल भारतीय जनता पार्टी (भाजपा) और भारतीय राष्ट्रीय कांग्रेस (आईएनसी), राष्ट्रीय स्तर पर राजनीति में अपना दबदबा बनाए हुए हैं। भाजपा वर्ष 2014 से नरेंद्र मोदी के नेतृत्व में देश पर शासन कर रही है। 17वीं लोकसभा का कार्यकाल 16 जून 2024 को समाप्त होने के पूर्व 18वीं लोकसभा चुनाव अप्रैल-जून 2024 में हुआ था, जिसके बाद भाजपा के नेतृत्व वाले राष्ट्रीय लोकतांत्रिक गठबंधन (एनडीए) ने केंद्र सरकार बनाई और श्री नरेन्द्र मोदी प्रधानमंत्री बने रहे। 26 विपक्षी दलों से मिलकर बने भारतीय राष्ट्रीय विकासात्मक समावेशी गठबंधन का गठन 2023 में एनडीए के खिलाफ चुनाव लड़ने के लिए किया गया था। लेकिन लोकसभा चुनाव 2024 में भाजपा को पूर्ण बहुमत नहीं मिलने पर भी अपने नये और पुराने सहयोगी राजनीतिक दलांे को मिलाकर केन्द्र गठबंधन की सरकार बनायी। श्री नरेन्द्र मोदी तीसरी बार भारत के प्रधानमंत्री के रूप में सत्तारूढ हुए।
उच्च माध्यमिक स्तर के शिक्षकों की मिश्रित शिक्षण के प्रति अभिवृत्ति का अध्ययन
प्रस्तुत शोध का उद्देश्य उच्च माध्यमिक स्तर के शिक्षकों की मिश्रित शिक्षण के प्रति अभिवृत्ति का तुलनात्मक अध्ययन करना था। अध्ययन में वर्णनात्मक सर्वेक्षण विधि को अपनाया गया। बीकानेर जिले से स्तरीकृत यादृच्छिक नमूना चयन विधि द्वारा कुल 600 उच्च माध्यमिक शिक्षकों (300 पुरुष एवं 300 महिला) का चयन किया गया, जिनमें कला एवं विज्ञान संकाय तथा सरकारी एवं गैर-सरकारी विद्यालयों के शिक्षक सम्मिलित थे। शिक्षकों की मिश्रित शिक्षण के प्रति अभिवृत्ति के मापन हेतु शोधार्थी द्वारा स्वनिर्मित मापनी का निर्माण किया गया। इस मापनी का विश्वसनीयता गुणांक 0.87 तथा आंतरिक वैधता 0.91 प्राप्त हुई, जो उपकरण की उच्च स्तरीय विश्वसनीयता एवं वैधता को दर्शाती है। संकलित आँकड़ों का विश्लेषण मध्यमान, मानक विचलन एवं टी-परीक्षण द्वारा किया गया। अध्ययन के परिणामों से ज्ञात हुआ कि अधिकांश उच्च माध्यमिक शिक्षक मिश्रित शिक्षण के प्रति औसत स्तर की सकारात्मक अभिवृत्ति रखते हैं। लिंग, संकाय एवं विद्यालय प्रकार के आधार पर शिक्षकों की अभिवृत्ति में कोई सांख्यिकीय रूप से सार्थक अंतर नहीं पाया गया। निष्कर्षतः कहा जा सकता है कि मिश्रित शिक्षण के प्रति शिक्षकों की अभिवृत्ति जनांकिकीय चरों से स्वतंत्र है तथा उपयुक्त प्रशिक्षण, तकनीकी संसाधन एवं संस्थागत सहयोग प्रदान किए जाने पर इसे और अधिक सकारात्मक दिशा में विकसित किया जा सकता है।
भारतीय संविधान के निर्माता डाॅ. बी.आर.अम्बेड़कर एक ऐसे राष्ट्रपुरुष हैं, जिन्होंने समूचे देश के संबंध में, इतिहास के सम्बन्ध में और भारतीय समाज के बारे महत्वपूर्ण विचार दिये हैं । वह एक लेखक, राजनीतिज्ञ, समाज-सुधारक, कानून-विशेषज्ञ, शिक्षा-शास्त्री और नव समालोचक के रूप में नयी पीढ़ी के सामने उदय हुए हैं । डाॅ. बी.आर.अम्बेड़कर, गौतमबुद्ध, ईसा-मसीह, गुरुनानक देव, रविदास, कबीर, तुकाराम, ज्योतिराब फुले, पेरियार स्वामी, भगत सिंह जैसे सृजनात्मक व्यक्तियों में से एक हैं, जिन्हें हम भारतीय चिन्तन के सन्दर्भ में वास्तविक मानवतावादी चिन्तक कह सकते है।
नासिरा शर्मा और कृष्णा सोबती की कहानियों में नारी विमर्श: तुलनात्मक अध्ययन
हिंदी साहित्य में नारी विमर्श एक सशक्त धारा के रूप में विकसित हुआ है, जिसमें स्त्री के अस्तित्व, संघर्ष और स्वतंत्रता के प्रश्न प्रमुख हैं। नासिरा शर्मा और कृष्णा सोबती की कहानियाँ इस विमर्श को विशेष गहराई और विविधता प्रदान करती हैं। नासिरा शर्मा अपनी कहानियों में स्त्री के सामाजिक-राजनीतिक संघर्ष, घरेलू जीवन की विसंगतियों और पितृसत्ता से जूझने की जिजीविषा को उभारती हैं। दूसरी ओर, कृष्णा सोबती स्त्री के भावनात्मक संसार, उसकी इच्छाओं, संवेदनाओं और आत्मनिर्णय की आकांक्षाओं को अपनी कहानियों का केंद्र बनाती हैं। तुलनात्मक अध्ययन से स्पष्ट होता है कि जहाँ नासिरा शर्मा का दृष्टिकोण व्यापक सामाजिक संदर्भों से जुड़ा हुआ है, वहीं कृष्णा सोबती का लेखन स्त्री की आंतरिक अस्मिता और आत्मस्वर को अधिक महत्व देता है। इस प्रकार, दोनों लेखिकाएँ अलग-अलग दृष्टियों से स्त्री चेतना को अभिव्यक्त करती हैं, किंतु दोनों का योगदान नारी विमर्श को समृद्ध करने और हिंदी साहित्य को नई दिशा देने में समान रूप से महत्त्वपूर्ण है।
आधुनिक हिन्दी उपन्यासों में स्त्री विमर्श और पारिवारिक विघटन
यह कागज आधुनिक हिंदी उपन्यासों में महिला विमर्श और पारिवारिक विघटन के विषयों पर गंभीरता से विचार करता हैए जो साहित्य में उभरती सामाजिक परिवर्तन को प्रकट करता है। यह तेजी से बदलते समाजए बदलते लिंग भूमिकाएं और परिवारों की विकसित होती संरचनाओं के चित्रण का अध्ययन करता है और यह महिला स्वतंत्रताए आत्मनिर्भरता और पारिवारिक बंधनों के टूटने को मजबूत करता है। यह विश्लेषण ऐसे केंद्रीय वाद.विवादों के ढ़ांचों पर आधारित है जिनमें सामाजिक. सांस्कृतिक विश्वासए पीढ़ियों का टकराव एवं आर्थिक दबाव शामिल है जो महिलाओं के व्यक्तित्व एवं परिवार के ढ़ांचे को नये सिरे से बनाते हैं। चुने हुए उपन्यासों में स्त्री संरक्षण और स्वतंत्रता के बीच उठे तनावोंए पारम्परिक परिवार संस्थाओं की आलोचना और सहकारिता द्वारा स्त्री मुक्ति का महिमा.मण्डन हुआ है। साहित्यिक औजारों जैसे कि कथा शैलियाँए प्रतीकवादए और आपसी जुड़ाव तो ये रचनाएँ महिलायों के सामाज में हलचल का शिकार होने के सूक्ष्म स्तर का यथार्थ चित्रण करती हैं। यह अध्ययन इन कथनों को समाजशास्त्र के दृष्टिकोण से महत्वपूर्ण मानता है। इससे जागरूकताए नीतिगत बहस तथा शिक्षा में समावेशन हुआ है। इसका लक्ष्य लिंग समानता और सामाजिक सुधार है। अर्थातए आधुनिक हिन्दी उपन्यासों ने न केवल सामाजिक सत्य को प्रतिबिम्बित किया हैए बल्कि महिलाओं की स्थिति और परिवार के रूपांतरण की विषयवस्तु में योगदान दिया हैए साथ ही एक सच्चे व जागरूक समाज की वकालत की है।
पाणिनीय - व्याकरणविश्लेषणस्य मार्गद्वयं प्रसिद्धम्, नव्यो मार्गः, प्राचीनमार्गश्च प्राचीने लक्षणानुसारिणि विश्लेषणे प्रवृत्तानां काशिकाकारादीनामभिधानं सादरं स्मर्यतेऽपरतो नव्येषु दीक्षितनागेशादीनाम्। मत्वर्थप्रत्ययानुशासनविधावपि प्रवृत्तयोरुीायोरपि समीक्षाप्रकारस्तन्यते। लक्षणानुसारिव्याख्याकृत्सु काशिकावृत्तिकारो यथाक्रमं प्राप्तस्य मत्वर्थप्रत्ययस्य सूत्राणि भाष्यानुगुण्येन व्याचख्यौ। यथा भाष्ये ‘‘तदस्यास्त्यस्मिन्निति सूत्रस्य अस्य अस्मिन्निति उभयार्थप्रयोजनं विवृत्तम्। तत्र प्रदीपकारो भाष्योक्तं विवृण्वन्‘‘ शाखावान् वृक्ष इत्युदाहरणं प्रदश्र्य आधारसम्बन्धयोरेकत्रान्वयञ् सूचयन् अन्यतरोपादानस्य प्रयोजनं ब्रूते। इह यदा सम्बन्धः सर्वकारकपूर्वको, नाधारपूर्वक एव। यथा देवदत्तस्य गाव इति क्रयप्रतिग्रहादिक्रियाविषयककर्तृत्वपूर्वकः स्वस्वामिसम्बन्धस्तदा सप्तम्युपादाने कारकान्तरपूर्व-सम्बन्धाग्रहणाद् अस्येति षष्ठ्यर्थोऽप्युपादानीयः। तथा षष्ठ्यर्थमार्गनिर्देशे यत्राधिकरणं शेषसम्बन्धनिमित्तसम्बन्धत्वेनअविवक्षितम्। वृक्षा अस्मिन् पर्वते सन्तीति तत्र प्रत्ययो न स्यात्। न ह्यत्र कारकपूर्वकः शेषसम्बन्धो दृश्यते वृक्षैः पर्वतस्य अनारम्भात्। नावयवावय-विभावः, आनन्तर्यादिसम्बन्धसम्भवेऽपि तत्र मत्वर्थीयैर्न भाव्यम् तस्मादुभयोपादानम्। कैयटेन कारकप्रकरणे गौणमुख्यन्यायस्य अनाश्रयणमुक्त्वा गौणाधारस्यापि अधिकरणसंज्ञात्वम् परामृश्य अत्र व्याख्याने तत्सम्बन्धो विहितः। तद्यथा सप्तम्युपादानेऽपि गोमान् देवदत्त इति सिध्यत्येव। नैतदस्तिशक्तिमात्रनिर्देशे मुख्य एवाधिकरणे मत्वर्थीयाः स्युः, वृक्षवान् पर्वत इत्यादौ न तु गौणे गोमान् देवदत्त इत्यादौ। कारकप्रकरणे हि ‘‘साधकतमं करणम् इति तमप् ग्रहणसामथ्र्यात् गौणमुख्यन्यायस्यानाश्रयेण‘‘ अयन्तु प्रत्ययविधिरिति स्यान्नयायाश्रयणमिति षष्ठीनिर्देशोऽपि कृतः।
Copyright (c) 2016 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/