अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका)
type: channel
description: संवैधानिक रूप से हिन्दी भारत की राजभाषा और भारत की सबसे अधिक बोली और समझी जानेवाली भाषा है। परंतु आज फीजी, मॉरीशस, गयाना, सूरीनाम, यूरोप, अमेरिका, नेपाल आदि देशों में हो रही हिंदी-सेवा से वैश्विक परिदृश्य में हिंदी का एक नया व प्रबल चित्र उभर रहा है। गुण और परिमाण में समृद्ध, यह समर्थ और वैज्ञानिक लिपि वाली भाषा देश-विदेश में आधुनिक चुनौतियों को लांघते हुए विश्वव्यापी बन रही है। अंतर्राष्ट्रीय हिंदी एवं सामाजिक विज्ञान शोध पत्रिका ISSN:2348-2605 त्रेमासिक इंटरनेशनल पत्रिका है. पत्रिका का मुख्य उद्देश्य हिंदी एवं सामाजिक विज्ञान के प्रत्येक क्षेत्र में विमर्श के दृष्टिकोण से महत्वपूर्ण विषयों को पाठकों के समक्ष रखना है. पत्रिका अंतर्राष्ट्रीय हिंदी एवं सामाजिक विज्ञान शोध संस्थान द्वारा प्रकाशित की जाती है। अंतर्राष्ट्रीय हिंदी एवं सामाजिक विज्ञान शोध इंटरनेशनल पत्रिका में प्रकाशित शोध आलेखों में व्यक्त विचार, आशय, तथ्य आदि स्वयं लेखक के द्वारा लिखित अथवा संकलित हैं. उससे संपादकीय सहमति अनिवार्य नहीं है. शोध आलेखों की समीक्षा में शोध आलेख लेखन में अपनाई गयी शोध प्रक्रिया, दिए गए तथ्यों/सत्यता, सन्दर्भ आदि के विषय में मान्य समीक्षकों के द्वारा परीक्षण का प्रयास होता है. किन्तु साधनों की सीमा के कारण त्रुटियाँ संभावित हैं. गलत तथ्यों के प्रस्तुतीकरण की समस्त जिम्मेदारी लेखकों की है. प्रकाशन किसी भी शोध प्रक्रिया का अंतिम एवं अनिवार्य चरण है. शोध निरर्थक है यदि वह लोगों के संज्ञान में नहीं है. यह एक श्रृंखला क्रिया की तरह है. प्रत्येक अनुसन्धान में कुछ ऐसे अवकाश होते हैं जो एक अन्य स्वतंत्र अनुसन्धान की मांग करते हैं अथवा उसमें ऐसे विचार दृष्टि होते है जो अन्य शोधशोधों को प्रेरित करतें हैं. अतएव व्यापक सामाजिक हित में शोध का प्रकाशन अनिवार्य है. अंतर्राष्ट्रीय हिंदी एवं सामाजिक विज्ञान इंटरनेशनल शोध पत्रिका त्रेमासिक पत्रिका है जिसमे हिंदी एवं सामाजिक विज्ञान विषय एवं विषयों से सम्बंधित सभी उपविषयों के मौलिक शोध-पत्र, शोध समीक्षा, विचार, लेखों आदि का प्रकाशन किया जाता है। शोधकर्ता हिंदी भाषा में अपने शोध पत्र भेज सकते हैं। शोध आलेख निम्नलिखित बिन्दुओं के अनुसार लिखित हो शोधपत्र का शीर्षक। लेखक/लेखकों का नाम उनके ईमेल संकेत के साथ (लेखक/लेखकों का परिचय उनके नाम/नामों में…
language: en
publication name: अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका)
issn: 2348-2605
items: हिन्दी एवं पश्तो के समान छन्दों का व्यतिरेकी अध्ययन
items: बच्चों के विकास पर गृह-पर्यावरण का प्रभाव
items: बुन्देलखण्ड क्षेत्र से ग्रामीण जनसंख्या का शहरों की ओर पलायन विश्लेषणात्मक-अध्ययन
items: कोविड-19 के बाद ग्रामीण–शहरी विकास का पुनर्संतुलन: भारत और यूरोपीय संघ के अनुभवों का तुलनात्मक अध्ययन
items: "व्यावसायिक शिक्षा में कृत्रिम बुद्धिमत्ता (आर्टिफिशियल इंटेलिजेंस) आधारित शिक्षण एवं अधिगम की प्रभावशीलता का विश्लेषण"
items: उत्तर प्रदेश के छात्र नेताओं के योगदान का विश्लेषण
items: डिजिटल चुनाव प्रचार और चुनावी घोषणा-पत्रों की बदलती भूमिका: भारतीय लोकतंत्र के संदर्भ में एक विश्लेषणात्मक अध्ययन
items: ’’बल्लभ डोभाल के कथा साहित्य में अभिव्यक्त लोक विश्वास एवं परंपराओं का विवरण’’
items: राष्ट्रीय प्रतिभा खोज परीक्षा में चयनित विद्यार्थियों के अधिगम शैली का अध्ययन।
items: बीकानेर रियासत के आधुनिकीकरण में महाराजा सरदारसिंह का योगदान: एक ऐतिहासिक अध्ययन
items: कामकाजी महिलाओं में कार्यस्थल एवं पारिवारिक तनाव तथा द्वन्द्व का विवेचनात्मक अध्ययन: चयनित कहानियों के संदर्भ में
items: आधुनिक संस्कृत साहित्यकारों का भारतीय ज्ञान-परम्परा में योगदान: एक समालोचनात्मक अध्ययन
items: भारतीय कृषि का स्वरूप, भूमि उपयोग प्रतिरूप, भूमि जोत का आकार एवं भूमि सुधार : चुनौतियाँ, उपलब्धियाँ एवं भावी संभावनाएँ
items: विद्यालयों में प्राथमिक स्तर पर संचालित निपुण भारत मिशन की वस्तुस्थिति
items: प्रेमचंद का बाल साहित्य: व्यक्तित्व निर्माण, नैतिक मूल्य और सामाजिक यथार्थ का एक समेकित विश्लेषण
items: भारतीय आख्यान परंपरा और समकालीन हिंदी उपन्यास: स्वरूप, परिवर्तन और आलोचनात्मक चर्चा
items: मध्यकालीन भारतीय शहरीकरण और निर्गुण कवियों की सामाजिक आलोचना: कबीर के संदर्भ में एक अंतर्संबंधात्मक अध्ययन
items: अष्टान्ग योग की महता फ़ुटबाल के खिलाडियो के लिये योगाचार्य सुदर्शन देव शर्मा
items: “महिलाओं में स्वस्थ जीवन शैली अपनाने में गृह विज्ञान शिक्षा की भूमिका का अध्ययन”
items: 21वीं सदी के वैश्विक दंगों और जातीय संघर्षों के समाधान में सत्याग्रह और अहिंसा की प्रासंगिकता
items: बसोहली चित्र-षैली में लोक-तत्व
items: मुस्लिम महिलाओं के अधिकार व स्वतन्त्रता (इस्लाम की नजर से)
items: किन्नरों के जीवन की त्रासदी ‘मैं पायल’
items: उत्तराखंड के लोकगीतों में स्त्री जीवन का सामाजिक एवं सांस्कृतिक अध्ययन
items: शिक्षा नीति 2020 के संदर्भ में शिक्षकों में कौशल विकास
items: ग्रामीण महिलाओं में डिजिटल साक्षरता और सशक्तिकरण का समाजशास्त्रीय मूल्यांकन
items: झूठी खबरें एवं भ्रामक सूचनाः एक विश्लेषणात्मक अध्ययन
items: स्वतंत्रता के पश्चात भारत में दलित पैंथर आन्दोलन का एतिहासिक विश्लेषण
items: कौटिल्य के अर्थशास्त्र में न्याय एवं विधि विषयक चिंतन
items: सकारात्मक मानसिक स्वास्थ्य के विकास में आध्यात्मिकता का महत्त्व

हिन्दी एवं पश्तो के समान छन्दों का व्यतिरेकी अध्ययन
type: item
description: छन्द काव्य का एक अनिवार्य और आधारभूत तत्व है, जो भाषा को लय, सौन्दर्य तथा संगीतात्मकता प्रदान करता है। हिन्दी काव्य की छन्द-परम्परा का विकास संस्कृत के समृद्ध छन्दशास्त्रीय आधार से हुआ है, जबकि पश्तो काव्य की छन्द-व्यवस्था मुख्यतः सिलाबोटोनिक प्रणाली पर आधारित मानी गई है। ऐतिहासिक और भाषिक पृष्ठभूमि में भिन्नता के बावजूद दोनों भाषाओं में मात्रा, लय, तुक, चरण तथा अन्य संरचनात्मक तत्वों के स्तर पर उल्लेखनीय साम्य दिखाई देता है। प्रस्तुत अध्ययन का उद्देश्य हिन्दी और पश्तो छन्दों की अवधारणा तथा संरचनात्मक तत्वों का तुलनात्मक एवं व्यतिरेकी विश्लेषण करना, समान छन्दों की पहचान करना और दोनों परम्पराओं की विशिष्टताओं को स्पष्ट करना है। अध्ययन में तुलनात्मक, वर्णनात्मक और विश्लेषणात्मक पद्धति अपनाई गई है। हिन्दी और पश्तो छन्दशास्त्र से संबंधित ग्रंथों, काव्य-रचनाओं तथा छन्द-विषयक संदर्भ-ग्रंथों का अध्ययन कर वर्ण, मात्रा, गण/रुक्न, तुक, यति और चरण के आधार पर दोनों परम्पराओं की तुलना की गई है। अध्ययन में इन्द्रवज्रा, तोटक, मालिनी, अनुष्टुप, भुजंग प्रयात, पद्धरी/चौपाई और तोमर जैसे हिन्दी छन्दों के पश्तो समतुल्य छन्दों की चर्चा की गई है। निष्कर्षतः दोनों भाषाओं की छन्द-व्यवस्थाएँ पूरी तरह समान नहीं हैं, फिर भी उनके संरचनात्मक स्तरों पर पर्याप्त तुलनीयता मौजूद है, जो हिन्दी-पश्तो तुलनात्मक काव्यशास्त्र के लिए उपयोगी आधार प्रस्तुत करती है।
subject: Articles
  topic: section
creator: Dr Mohammad Fida Alakozay, Ghufranullah Maroof and Dr Saharmal Sahar
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-08-31
publication date: 2026-08-31
starting page: 27
ending page: 35
doi: 10.8855/0wyqn322

बच्चों के विकास पर गृह-पर्यावरण का प्रभाव
type: item
description: गृह-पर्यावरण बच्चे के जीवन का पहला और सबसे महत्वपूर्ण सामाजिक एवं शैक्षिक वातावरण होता है। बच्चे का जन्म, पालन-पोषण और प्रारम्भिक विकास मुख्य रूप से परिवार के वातावरण में होता है। घर में मिलने वाला प्रेम, सुरक्षा, अनुशासन, शिक्षा, संवाद, आर्थिक सुविधाएँ, पारिवारिक संबंध तथा माता-पिता का व्यवहार बच्चे के व्यक्तित्व और विकास को प्रभावित करते हैं। एक सकारात्मक गृह-पर्यावरण बच्चे के शारीरिक, मानसिक, सामाजिक, भावनात्मक तथा बौद्धिक विकास में सहायक होता है। इसके विपरीत, घर में तनाव, संघर्ष, उपेक्षा, असुरक्षा तथा अनुचित व्यवहार बच्चे के विकास पर प्रतिकूल प्रभाव डाल सकते हैं।
subject: Articles
  topic: section
creator: डाॅ. अभिलाषा शर्मा
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://mbsresearch.com/
date: 2026-08-31
publication date: 2026-08-31
starting page: 20
ending page: 26
doi: 10.8855/y3jbac67

बुन्देलखण्ड क्षेत्र से ग्रामीण जनसंख्या का शहरों की ओर पलायन विश्लेषणात्मक-अध्ययन
type: item
description: एक बेहतर जीवन जीने की ललक हर किसी के मन में होती है। एक अच्छा जीवन स्तर, सुख सुविधाओं व संसाधनों को जुटाने के लिये मनुष्य शुरू से ही एक स्थान से दूसरे स्थान तक जाता रहा है। एक बेहतर कल की आकांक्षा लिये व्यक्ति सपरिवार बोरिया बिस्तर लेकर महानगरों की ओर निकल जाता है परन्तु यह उत्प्रवासन उपलब्ध संसाधनों के सापेक्ष अत्यधिक हो जाने के कारण ग्रामीण व नगरीय जनसंख्या के अनुपात को बिगाड़ देता है व देश के सामाजिक आर्थिक ताने-बाने की अस्त व्यस्त कर देता है। गांवों से शहरों की ओर आने वाली एक बड़ी आबादी ने शहरी ढांचे को अस्त व्यस्त कर दिया व शहरी योजनाकारों के समक्ष अप्रत्यशित आबादी के नगर नियोजन की समस्या उत्पन्न कर दी है व शहरीय क्षेत्रों में मलिन बस्तियों का विस्तार हुआ। इस आबादी को शहरों में गुणवत्ताहीन, निम्न जीवन स्तर व्ययीत करना पड़ता है।
subject: Articles
  topic: section
creator: पंकज कुमार
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-08-11
publication date: 2026-08-11
starting page: 8
ending page: 12
doi: 10.8855/c22apj45

कोविड-19 के बाद ग्रामीण–शहरी विकास का पुनर्संतुलन: भारत और यूरोपीय संघ के अनुभवों का तुलनात्मक अध्ययन
type: item
description: कोविड-19 महामारी केवल एक सार्वजनिक स्वास्थ्य संकट नहीं थी; उसने आधुनिक विकास-व्यवस्था, शहरीकरण, श्रम-प्रवास, आपूर्ति-शृंखला, सामाजिक सुरक्षा और स्थानीय शासन की संरचनात्मक कमजोरियों को भी उजागर किया। भारत में महानगरों से ग्रामीण क्षेत्रों की ओर प्रवासी श्रमिकों की अचानक वापसी ने यह स्पष्ट किया कि ग्रामीण और शहरी अर्थव्यवस्थाएँ अलग-अलग इकाइयाँ नहीं, बल्कि परस्पर निर्भर विकास-तंत्र के हिस्से हैं। दूसरी ओर, यूरोप में महामारी के दौरान दूरस्थ कार्य, छोटे नगरों और ग्रामीण क्षेत्रों की ओर आवासीय झुकाव, स्थानीय खाद्य प्रणालियों की उपयोगिता तथा सामुदायिक सहयोग ने शहर-केंद्रित विकास मॉडल की सीमाओं पर नया विमर्श आरम्भ किया।
subject: Articles
  topic: section
creator: डॉ. सर्वेश्वर पांडेय
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-07-31
publication date: 2026-07-31
starting page: 50
ending page: 65
doi: 10.8855/ytkv2h02

"व्यावसायिक शिक्षा में कृत्रिम बुद्धिमत्ता (आर्टिफिशियल इंटेलिजेंस) आधारित शिक्षण एवं अधिगम की प्रभावशीलता का विश्लेषण"
type: item
description: आर्टिफिशियल इंटेलिजेंस (एआई) आधुनिक शिक्षा में एक महत्वपूर्ण नवाचार बन गया है, जो व्यक्तिगत निर्देश, अनुकूली शिक्षण, बुद्धिमान ट्यूशन सिस्टम और वास्तविक समय प्रतिक्रिया के माध्यम से पारंपरिक शिक्षण और सीखने के तरीकों को बदल रहा है। वर्तमान अध्ययन, जिसका शीर्षक "व्यावसायिक शिक्षा में कृत्रिम बुद्धिमत्ता-आधारित शिक्षण और सीखने की प्रभावशीलता का विश्लेषण" है, का उद्देश्य व्यावसायिक शिक्षा में एआई-आधारित शिक्षण और सीखने के उपयोग, प्रभावशीलता और चुनौतियों की जांच करना है। अध्ययन में मात्रात्मक अनुसंधान दृष्टिकोण के साथ एक वर्णनात्मक और विश्लेषणात्मक अनुसंधान डिजाइन को अपनाया गया, और एक संरचित प्रश्नावली का उपयोग करके व्यावसायिक शिक्षा संस्थानों के छात्रों और शिक्षकों सहित 140 उत्तरदाताओं से डेटा एकत्र किया गया। प्राथमिक और द्वितीयक डेटा दोनों का उपयोग किया गया था, और एकत्रित डेटा का विश्लेषण एसपीएसएस और माइक्रोसॉफ्ट एक्सेल के माध्यम से वर्णनात्मक और अनुमानात्मक सांख्यिकीय तकनीकों का उपयोग करके किया गया था। निष्कर्षों से पता चलता है कि अधिकांश उत्तरदाताओं का मानना ​​है कि एआई-आधारित शिक्षण सीखने के परिणामों को बेहतर बनाने, व्यावहारिक कौशल विकास को बढ़ाने, छात्रों की व्यस्तता बढ़ाने और व्यक्तिगत शिक्षण अनुभव प्रदान करने में प्रभावी है। अध्ययन में अपर्याप्त डिजिटल बुनियादी ढांचे, खराब इंटरनेट कनेक्टिविटी, सीमित तकनीकी कौशल, उच्च कार्यान्वयन लागत और डेटा गोपनीयता चिंताओं सहित प्रमुख चुनौतियों की भी पहचान की गई है। कुल मिलाकर, अध्ययन का निष्कर्ष है कि उपयुक्त बुनियादी ढांचे, शिक्षक प्रशिक्षण और संस्थागत नीतियों द्वारा समर्थित होने पर आर्टिफिशियल इंटेलिजेंस में व्यावसायिक शिक्षा की गुणवत्ता और प्रभावशीलता में सुधार करने की महत्वपूर्ण क्षमता है। ये निष्कर्ष शिक्षकों, नीति निर्माताओं और शोधकर्ताओं के लिए मूल्यवान अंतर्दृष्टि प्रदान करते हैं जो व्यावसायिक शिक्षण और सीखने में एआई प्रौद्योगिकियों के प्रभावी एकीकरण को बढ़ावा देना चाहते हैं।
subject: Articles
  topic: section
creator: कुलदीप राजपूत and डॉ. नीरजा पाराशर
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-07-31
publication date: 2026-07-31
starting page: 149
ending page: 163
doi: 10.8855/q503t850

उत्तर प्रदेश के छात्र नेताओं के योगदान का विश्लेषण
type: item
description: 1905 से 1947 के बीच का काल भारतीय राष्ट्रीय आंदोलन के इतिहास में अत्यंत महत्वपूर्ण था, क्योंकि इसी अवधि में छात्र आंदोलन एक सशक्त राजनीतिक शक्ति के रूप में उभर कर सामने आए। यह शोध पत्र–पत्र उत्तर प्रदेश के छात्र नेताओं के योगदान का विश्लेषण करता है, जो स्वदेशी आंदोलन, असहयोग आंदोलन, सविनय अवज्ञा आंदोलन और भारत छोड़ो आंदोलन जैसे महत्वपूर्ण चरणों में अग्रिम पंक्ति में सक्रिय रहे। इलाहाबाद विश्वविद्यालय, बनारस हिंदू विश्वविद्यालय, लखनऊ विश्वविद्यालय तथा अलीगढ़ मुस्लिम विश्वविद्यालय जैसे संस्थान राष्ट्रीय चेतना और छात्र राजनीति के केंद्र बने, जहाँ से अनेक प्रभावशाली छात्र नेता तैयार हुए।
subject: Articles
  topic: section
creator: डॉ॰ महीपाल सिंह and सचिन कुमार
rights: Copyright (c) 2025 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-07-17
publication date: 2026-07-17
starting page: 114
ending page: 122
doi: 10.8855/9jqamm89

डिजिटल चुनाव प्रचार और चुनावी घोषणा-पत्रों की बदलती भूमिका: भारतीय लोकतंत्र के संदर्भ में एक विश्लेषणात्मक अध्ययन
type: item
description: भारतीय लोकतंत्र विश्व का सबसे बड़ा लोकतांत्रिक तंत्र है, जहाँ चुनाव केवल प्रतिनिधियों के चयन का माध्यम नहीं बल्कि जनमत, नीतिगत दिशा और लोकतांत्रिक मूल्यों की अभिव्यक्ति का प्रमुख साधन भी हैं। सूचना एवं संचार प्रौद्योगिकी के तीव्र विकास ने चुनावी राजनीति की प्रकृति और स्वरूप में व्यापक परिवर्तन किया है। पहले जहाँ चुनाव प्रचार मुख्यतः जनसभाओं, रैलियों, पोस्टरों, पर्चों, समाचार पत्रों तथा रेडियो-टेलीविजन तक सीमित था, वहीं वर्तमान समय में सोशल मीडिया, मोबाइल एप्लिकेशन, डिजिटल विज्ञापन, डेटा विश्लेषण तथा कृत्रिम बुद्धिमत्ता आधारित प्रचार तकनीकों ने चुनावी अभियान को एक नए आयाम पर पहुँचा दिया है।
subject: Articles
  topic: section
creator: डॉ. नारायण चन्द छीम्पा
rights: Copyright (c) 2023 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-07-16
publication date: 2026-07-16
starting page: 80
ending page: 92
doi: 10.8855/f7pf4570

’’बल्लभ डोभाल के कथा साहित्य में अभिव्यक्त लोक विश्वास एवं परंपराओं का विवरण’’
type: item
description: प्रस्तुत शोध पत्र में बल्लभ डोभाल के कथा साहित्य में लोक विश्वास एवं परंपराओं का विवेचन किया गया है। कथाकार बल्लभ डोभाल के साहित्य में लोक विश्वासों एवं परंपराओं का विभिन्न स्थानों पर वर्णन मिलता है। उतराखण्ड देवभूमि है। यहाँ के कण-कण में देवी-देवताओं का वास माना जाता है। पर्वतीय क्षेत्र में प्रत्येक परिवार में स्थानीय देवी देवता एवं कुल देवता होतें हैं। लोक जीवन में इन्हीं देवी देवताओं का आशीर्वाद व्यक्ति के ऊपर बना रहता है ।
subject: Articles
  topic: section
creator: आनन्द सिंह
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-07-11
publication date: 2026-07-11
starting page: 44
ending page: 49
doi: 10.8855/pdpbfx09

राष्ट्रीय प्रतिभा खोज परीक्षा में चयनित विद्यार्थियों के अधिगम शैली का अध्ययन।
type: item
description: भारत सरकार द्वारा देश की विद्यालय शिक्षा में गुणात्मक सुधार लाने के विचार से राष्ट्रीय शैक्षिक अनुसंधान और प्रशिक्षण परिषद (एन.सी.ई.आर.टी.)की स्थापना इस उद्देश्य के साथ (प्रतिभाशाली छात्रों को पहचानना तथा उनका परिपोषण करना) की गई। इस हेतु राष्ट्रीय विज्ञान प्रतिभा खोज योजना (एन.एस.टी.एस.एस.) से 1963 में शुरू की गई। जिसका लक्ष्य प्रतिभाशाली छात्रों को पहचानने और उन्हें छात्रवृत्ति प्रदान करने के लिए था। सन् 1964 में इसे पूरे देश भर तक विस्तारित किया गया। शिक्षा की 10$2$3 प्रणाली लागू होने के पश्चात् सन् 1976 में एस.एस.टी.एस. योजना में परिवर्तन किए गए। यह योजना केवल विज्ञान विषय तक सीमित नहीं रही अपितु इसे सामाजिक विज्ञान, अभियांत्रिकी और चिकित्सा विज्ञान तक विस्तारित किया गया।
subject: Articles
  topic: section
creator: अनीता शर्मा, डाॅ. पल्लव पाण्डे,
rights: Copyright (c) 2025 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-07-05
publication date: 2026-07-05
starting page: 173
ending page: 188
doi: 10.8855/0h48tm36

बीकानेर रियासत के आधुनिकीकरण में महाराजा सरदारसिंह का योगदान: एक ऐतिहासिक अध्ययन
type: item
description: उन्नीसवीं शताब्दी का उत्तरार्द्ध बीकानेर रियासत के इतिहास में परिवर्तन एवं पुनर्गठन का काल था। महाराजा सरदारसिंह के शासनकाल में प्रशासनिक, सामाजिक, आर्थिक तथा लोककल्याण संबंधी अनेक ऐसे प्रयास किए गए, जिन्होंने बीकानेर राज्य को परम्परागत शासन व्यवस्था से आधुनिक प्रशासन की दिशा में अग्रसर किया। 1857 ई. की क्रांति के समय अंग्रेज़ी सत्ता के प्रति अपनाई गई उनकी व्यावहारिक नीति के परिणामस्वरूप राज्य की राजनीतिक स्थिति सुदृढ़ हुई तथा विकासोन्मुख सुधारों के लिए अनुकूल वातावरण निर्मित हुआ। उनके शासनकाल में प्रशासनिक पुनर्गठन, राजस्व व्यवस्था में परिवर्तन, न्यायिक सुधार, सामाजिक कुरीतियों पर नियंत्रण, स्थापत्य विकास, चिकित्सा एवं शिक्षा के क्षेत्र में प्रारम्भिक प्रयास तथा जनहितकारी योजनाएँ प्रारम्भ की गईं। प्रस्तुत शोध-पत्र में इन सुधारों का ऐतिहासिक विश्लेषण करते हुए यह स्पष्ट करने का प्रयास किया गया है कि महाराजा सरदारसिंह ने बीकानेर रियासत के आधुनिकीकरण की आधारशिला किस प्रकार रखी।
subject: Articles
  topic: section
creator: रिंकु जोशी
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-07-03
publication date: 2026-07-03
starting page: 36
ending page: 43
doi: 10.8855/qd96ar36

कामकाजी महिलाओं में कार्यस्थल एवं पारिवारिक तनाव तथा द्वन्द्व का विवेचनात्मक अध्ययन: चयनित कहानियों के संदर्भ में
type: item
description: समकालीन हिंदी कहानी-साहित्य में कामकाजी महिला का जीवन एक महत्त्वपूर्ण विमर्श के रूप में उभरकर सामने आया है। आधुनिक शिक्षा, आर्थिक स्वावलंबन और सामाजिक परिवर्तन के कारण महिलाओं की सार्वजनिक क्षेत्र में भागीदारी बड़ी है। अब पारिवारिक ज़िम्मेदारियों के अतिरिक्त कार्यक्षेत्र की चुनौतियों का सामना भी महिलाओं को करना पड़ता है। इन दोहरी ज़िम्मेदारियों के चलते अनेक स्थानों पर महिलाएँ मानसिक तनाव का शिकार हैं। कार्यस्थल पर बढ़ती प्रतिस्पर्धा, लैंगिक भेदभाव, असुरक्षा तथा पारिवारिक दायित्वों का दोहरा बोझ उनके जीवन में तनाव उत्पन्न करता है। आर्थिक आत्मनिर्भरता ने महिलाओं को नई पहचान प्रदान की, फिर भी उनके सामने अनेक चुनौतियाँ विद्यमान हैं। हिन्दी की समकालीन कहानियाँ इस यथार्थ को अत्यंत संवेदनशीलता के साथ प्रस्तुत करती हैं। प्रस्तुत शोध-पत्र में चयनित हिंदी कहानियों के आधार पर कामकाजी महिलाओं के कार्यस्थलीय एवं पारिवारिक तनाव तथा द्वन्द्व का विश्लेषण किया गया है।
subject: Articles
  topic: section
creator: शशि कुमारी
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-07-03
publication date: 2026-07-03
starting page: 1
ending page: 7
doi: 10.8855/0qq4y502

आधुनिक संस्कृत साहित्यकारों का भारतीय ज्ञान-परम्परा में योगदान: एक समालोचनात्मक अध्ययन
type: item
description: प्रस्तुत शोध-पत्र भारतीय ज्ञान-परम्परा के व्यापक परिप्रेक्ष्य में साहित्य की केन्द्रीय भूमिका का सम्यक् विश्लेषण प्रस्तुत करता है। भारतीय ज्ञान-परम्परा जिसे वैदिक, उपनिषदिक तथा दार्शनिक ज्ञानधारा का समन्वित रूप माना जाता है, इसके अन्तर्गत साहित्य न केवल ज्ञान का संवाहक माध्यम है, अपितु वह सांस्कृतिक, नैतिक तथा आध्यात्मिक मूल्यों का संवर्धक एवं संरक्षक भी है। वेद, उपनिषद, स्मृति-ग्रन्थ, महाकाव्य, गीता तथा भक्ति-साहित्य में निहित ज्ञान-तत्त्व मानव-जीवन के समग्र उत्कर्ष की दिशा में मार्गदर्शन प्रदान करते हैं।
subject: Articles
  topic: section
creator: डॉ. हितेश कुमार
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-06-26
publication date: 2026-06-26
starting page: 25
ending page: 35
doi: 10.8855/wvy43q07

भारतीय कृषि का स्वरूप, भूमि उपयोग प्रतिरूप, भूमि जोत का आकार एवं भूमि सुधार : चुनौतियाँ, उपलब्धियाँ एवं भावी संभावनाएँ
type: item
description: भारत की अर्थव्यवस्था में कृषि क्षेत्र का अत्यंत महत्वपूर्ण स्थान है। कृषि न केवल देश की खाद्य सुरक्षा का आधार है, बल्कि रोजगार, राष्ट्रीय आय तथा औद्योगिक विकास में भी महत्वपूर्ण योगदान प्रदान करती है। प्रस्तुत शोध-पत्र में भारतीय कृषि के स्वरूप, भूमि उपयोग प्रतिरूप, भूमि जोत के आकार तथा भूमि सुधार कार्यक्रमों का विश्लेषण किया गया है। अध्ययन द्वितीयक आँकड़ों एवं उपलब्ध साहित्य पर आधारित है। शोध से स्पष्ट होता है कि भूमि सुधार कार्यक्रमों ने ग्रामीण सामाजिक संरचना एवं कृषि उत्पादन पर सकारात्मक प्रभाव डाला है, किंतु भूमि विखंडन, सीमांत जोतों की बढ़ती संख्या, सिंचाई असमानता एवं कृषि निवेश की कमी जैसी चुनौतियाँ आज भी विद्यमान हैं। अध्ययन में कृषि के सतत विकास हेतु भूमि प्रबंधन, तकनीकी नवाचार, डिजिटलीकरण एवं संस्थागत सुधारों पर बल दिया गया है।
subject: Articles
  topic: section
creator: डॉ. पूजा कश्यप
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-06-24
publication date: 2026-06-24
starting page: 104
ending page: 113
doi: 10.8855/1cq08d32

विद्यालयों में प्राथमिक स्तर पर संचालित निपुण भारत मिशन की वस्तुस्थिति
type: item
description: राष्ट्रीय शिक्षा नीति (एनईपी) 2020 का उद्देश्य देश में स्कूल तथा उच्च शिक्षा प्रणालियों में परिवर्तनकारी सुधारों का मार्ग प्रशस्त करना है। इसका उद्देश्य सभी छात्रों को उनके निवास की परवाह किए बिना, गुणवत्तापूर्ण शिक्षा प्रणाली प्रदान करना है, जिसमें कमजोर, वंचित और कम प्रतिनिधित्व वाले समूहों पर विशेष ध्यान दिया गया है। सरकारी स्कूलों और संस्थानों में सस्ती तथा प्रतिस्पर्धी तरीके से गुणवत्तापूर्ण शिक्षा प्रदान करने के लिए उठाए गए कदमों में से एक ‘निपुण भारत मिशन’ हैं।
subject: Articles
  topic: section
creator: अलका श्रीमाली and प्रो.सुनीता मुर्डिया
rights: Copyright (c) 2025 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-06-22
publication date: 2026-06-22
starting page: 163
ending page: 172
doi: 10.8855/7q93sq70

प्रेमचंद का बाल साहित्य: व्यक्तित्व निर्माण, नैतिक मूल्य और सामाजिक यथार्थ का एक समेकित विश्लेषण
type: item
description: 'बाल साहित्य' शब्द का शाब्दिक अर्थ है बच्चों के लिए निर्मित साहित्य, लेकिन साहित्यिक विमर्श में इसकी परिभाषा केवल आयु-सीमा तक सीमित नहीं रहती। बाल साहित्य वह विधा है जो बाल पाठकों की मानसिकता, संवेदनशीलता, कल्पनाशक्ति और विकासशील चेतना को लक्ष्य करके लिखी जाती है। साहित्य सामान्यतः जनजीवन का दर्पण है, और यह सिद्धांत बाल साहित्य पर भी समान रूप से लागू होता है। साहित्य चाहे प्रौढ़ हो या बाल, उसकी प्रकृति और प्रयोजन एक ही है—जीवन का चित्रण और मानव चेतना को उन्नत करना। लेकिन बाल साहित्य के संबंध में पाठक की आयु का प्रश्न अत्यंत महत्त्वपूर्ण है क्योंकि बाल-मनोविज्ञान की संरचना, उसकी जरूरतें, उसकी जिज्ञासाएँ और उसकी सीखने की क्षमता प्रौढ़ पाठक से अलग होती है। यही आयु-अंतराल ही है जिसके कारण सामान्य साहित्य के समांतराल बाल साहित्य के सृजन की आवश्यकता सुलभ और अनिवार्य हो गई है।
subject: Articles
  topic: section
creator: पूर्णिमा चौबे।
rights: Copyright (c) 2024 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-06-15
publication date: 2026-06-15
starting page: 92
ending page: 107
doi: 10.8855/m4m07g21

भारतीय आख्यान परंपरा और समकालीन हिंदी उपन्यास: स्वरूप, परिवर्तन और आलोचनात्मक चर्चा
type: item
description: आख्यान साहित्य की एक मौलिक विधा है जो कहानी कहने की प्रक्रिया को संदर्भित करता है। यह मानवीय अनुभव, सामाजिक परिवेश, नैतिक शिक्षा और जीवन दर्शन को प्रस्तुत करने का सबसे प्राचीन और सशक्त माध्यम है। भारतीय साहित्यिक सिद्धांत में आख्यान शब्द का प्रयोग प्राचीन काल से होता आया है। भामह ने अपने काव्यालंकार में सुंदर गद्य में रचित सरस कहानी को आख्यायिका कहा है। आख्यान का बुनियादी ढाँचा कथा, कथाकर्ता, पात्र, समय और स्थान के पाँच तत्वों पर आधारित है। आधुनिक साहित्यिक सिद्धांत में आख्यान विद्या एक स्वतंत्र अध्ययन क्षेत्र के रूप में विकसित हुई है। भारतीय आख्यान परंपरा पाश्चात्य आख्यान विद्या से भिन्न है क्योंकि इसमें धार्मिक, आध्यात्मिक और नैतिक तत्वों का प्रभाव अधिक है।
subject: Articles
  topic: section
creator: पूर्णिमा चौबे।
rights: Copyright (c) 2023 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-06-15
publication date: 2026-06-15
starting page: 92
ending page: 98
doi: 10.8855/m9m6hh33

मध्यकालीन भारतीय शहरीकरण और निर्गुण कवियों की सामाजिक आलोचना: कबीर के संदर्भ में एक अंतर्संबंधात्मक अध्ययन
type: item
description: मध्यकालीन भारत में शहरीकरण केवल नगरों की संख्या में वृद्धि नहीं था, बल्कि उत्पादन, व्यापार, श्रम-विभाजन, मौद्रीकरण और सामाजिक संबंधों के पुनर्गठन का एक व्यापक ऐतिहासिक प्रसंग था। इस बदलती आर्थिक-सांस्कृतिक पृष्ठभूमि ने निर्गुण भक्ति को नई भाषावली, नई संवेदनशीलता और प्रतिवादी स्वर प्रदान किया। खासकर कबीर की कविता में बाजार, करघा, श्रम, बीज, धन, पाखंड और जाति-सम्बंधी बिंब बार-बार आते हैं; ये बिंब मध्यकालीन शहरी जीवन की जटिल आर्थिक-सांस्कृतिक संरचना से गहरे जुड़े हुए हैं। यह लेख तर्क करता है कि कबीर का काव्य न केवल आध्यात्मिक अभिव्यक्ति है, बल्कि अपने समय के सामाजिक-आर्थिक यथार्थ का तीक्ष्ण प्रतिवाद भी है।
subject: Articles
  topic: section
creator: पूर्णिमा चौबे।
rights: Copyright (c) 2022 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-06-15
publication date: 2026-06-15
starting page: 60
ending page: 62
doi: 10.8855/emtsek43

अष्टान्ग योग की महता फ़ुटबाल के खिलाडियो के लिये योगाचार्य सुदर्शन देव शर्मा
type: item
description: आज के इस तनाव के युग मे व खेलो के उच्च प्रतियोगिता पूर्णं समय मे केवल खेलो के अभ्यास से ही सफ़लता प्राप्त नही होगी। इसके साथ-साथ सर्वप्रथम मन को एकाग्र करना पढ रहा है जिसके बिना एक अच्छा खिलाडी भी खेलो मे दवाब महसूस करता है। इसलिये मानसिक रूप से मज़बूती के लिये आज़ विभिन्न खेलो की तैयारी के लिये विशेष रूप से योग का प्रशिक्षण सन्स्थानो मे खिलाडियो को प्रतिदिनं दिया जा रहा हैं। खिलाडियो के प्रदर्शन का स्तर उठे और तनाव मे अच्छा खेल पाने की क्षमता का विकास योग द्वारा संभव हो पाया हैं। अष्टान्ग योग द्वारा फ़ुटबाल के खिलाडियो के शरिरिक व मानसिक स्तर को सुधारणे के साथ-साथ उनको मन की एकाग्रता की शक्ति से तनाव मुक्त रहने व खेल खेलने का सकारात्मक माहौल प्रदान करते है।
subject: Articles
  topic: section
creator: डॉ. प्रमोद कुमार,
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-06-09
publication date: 2026-06-09
starting page: 20
ending page: 24
doi: 10.8855/em11wb97

“महिलाओं में स्वस्थ जीवन शैली अपनाने में गृह विज्ञान शिक्षा की भूमिका का अध्ययन”
type: item
description: स्वास्थ्य का प्रत्येक व्यक्ति के जीवन में अत्यंत महत्वपूर्ण स्थान होता है। जब व्यक्ति स्वस्थ होता है तो वह स्वस्थ समाज का निर्माता भी होता है। परिवार एवं समाज के स्वस्थ रहने में महिला का बहुत ही महत्वपूर्ण योगदान है।परिवार एवं समाज को स्वस्थ बनाए रखने के लिए स्वयं महिला का स्वस्थ होना अत्यंत आवश्यक है। महिलाओं के स्वास्थ्य का सीधा प्रभाव परिवार एवं समाज के संपूर्ण विकास पर पड़ता है। वर्तमान समय में महिलाएं अपने जीवन में कई भूमिकाओं को एक साथ निभा रहीं हैं । वह परिवार एवं समाज में अपना महत्वपूर्ण योगदान भी दे रही है। गृह विज्ञान शिक्षा के माध्यम से मानसिक स्वास्थ्य, नियमित व्यायाम,संतुलित आहार,स्वच्छता,गृह प्रबंधन इत्यादि विषयों की संपूर्ण जानकारी प्राप्त होती है जो कि सकारात्मक सामाजिक व्यवहार के लिए अत्यंत आवश्यक है। गृह विज्ञान शिक्षा महिलाओं को उनके जीवन से संबंधित विभिन्न पहलुओं की व्यवाहक जानकारी प्रदान करती है जिससे वह अपना स्वयं का, परिवार एवं समाज का स्वास्थ्य बेहतर बनाए रखने में अपना योगदान दे सकती हैं एवं सशक्त समाज के निर्माण में भी सक्षम बनती है ।
subject: Articles
  topic: section
creator: श्रीमती माधुरी पाल
rights: Copyright (c) 2014 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-06-07
publication date: 2026-06-07
starting page: 11
ending page: 15
doi: 10.8855/nb824623

21वीं सदी के वैश्विक दंगों और जातीय संघर्षों के समाधान में सत्याग्रह और अहिंसा की प्रासंगिकता
type: item
description: प्रस्तुत शोध पत्र 21वीं सदी के समकालीन भू-राजनीतिक और सामाजिक परिदृश्य में बार-बार उभरने वाले वैश्विक दंगों, नागरिक अशांति और जातीय संघर्षों के विनियामक समाधान के रूप में गांधीवादी दर्शन के दो कोर उपकरणों सत्याग्रह और श्अहिंसाश् की व्यावहारिक और वैधानिक प्रासंगिकता का आलोचनात्मक विश्लेषण करता है। 21वीं सदी के संघर्ष अब केवल भौगोलिक सीमाओं या पारंपरिक हथियारों तक सीमित नहीं हैंय वे डिजिटल प्लेटफॉर्म्स, कृत्रिम बुद्धिमत्ता द्वारा संचालित एल्गोरिद्मिक नफरत (।सहवतपजीउपब भ्ंजम), और पहचान की बहुसंख्यकवादी व अल्पसंख्यकवादी आक्रामक राजनीति से विरूपित हैं। इस पृष्ठभूमि में, यह अध्ययन पारंपरिक श्सैन्य-केंद्रित सुरक्षा प्रतिमान (ैजंजम-ब्मदजतपब ैमबनतपजल च्ंतंकपहउ) के विपरीत एक श्मानव-केंद्रितश् और नैतिक-दार्शनिक विकल्प प्रस्तुत करता है। प्राथमिक स्रोतों (गांधीवादी वाङ्मय) और समकालीन वैश्विक संघर्षों (जैसेकृयूरोप और अमेरिका में नस्लीय दंगे, पश्चिम एशिया और अफ्रीका के जातीय नरसंहार) के केस स्टडीज के माध्यम से यह शोध पत्र यह सिद्ध करता है कि सत्याग्रह केवल एक निष्क्रिय प्रतिरोध (च्ंेेपअम त्मेपेजंदबम) नहीं है, बल्कि यह संरचनात्मक हिंसा (ैजतनबजनतंस टपवसमदबम) को भीतर से विखंडित करने वाली एक सक्रिय, गतिशील और हाइब्रिड-लचीली (भ्लइतपक-त्मेपसपमदज) कूटनीतिक वास्तुकला है।
subject: Articles
  topic: section
creator: Raviranjan
rights: Copyright (c) 2025 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-06-04
publication date: 2026-06-04
starting page: 98
ending page: 103
doi: 10.8855/ay1j2r81

बसोहली चित्र-षैली में लोक-तत्व
type: item
description: पहाड़ी कला-आन्दोलन की बसोहली शैली के चित्र लोक-परम्परा के अधिक निकट रहे हैं और इसमें निर्वाह भी लोकग्राह्य मानदण्ड के अनुकूल ही होता रहा। अतः इनमें लोक कला के शैलीगत गुण लगभग अक्षुण्य ही बने रहे हैं। बसोहली चित्र-शैली को लोक-कला परम्परा ने न केवल माध्यमों, रंगों, रेखाओं में ही प्रभावित किया है अपितु इस चित्र-शैली की प्रतीकात्मक और शैलीगत अभिव्यक्ति में भी लोकतत्व का बहुत योगदान रहा है। मानव की मूल अनुभूतियों से प्रसूत इन प्रतीकों में परानुभूतिपरक गुण पूरी तरह से विद्यमान हैं।
subject: Articles
  topic: section
creator: डा0 शहाना तबस्सुम
rights: Copyright (c) 2014 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-05-31
publication date: 2026-05-31
starting page: 11
ending page: 15
doi: 10.8855/sqv1ez81

मुस्लिम महिलाओं के अधिकार व स्वतन्त्रता (इस्लाम की नजर से)
type: item
description: देष के प्रथम प्रधानमन्त्री पंडित नेहरू का कथन है कि ‘‘महिलाएँ परिवार की नींव हैं, परिवार समुदाय की तथा समुदाय समाज की’। यह कथन सिद्ध करता है कि महिलाएँ समाज का आधार हैं, अतः जिस समाज में महिलाओं का समुचित मान-सम्मान होता है, वह समाज व राष्ट्र एक आदर्ष और उन्नतिषील समाज बन सकता है, यह बात मुस्लिम समाज के सन्दर्भ में भी लागू होती है।1
subject: Articles
  topic: section
creator: असमा हुसैन
rights: Copyright (c) 2014 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-05-31
publication date: 2026-05-31
starting page: 1
ending page: 10
doi: 10.8855/rpacvy28

किन्नरों के जीवन की त्रासदी ‘मैं पायल’
type: item
description: हिंदी साहित्य की बात करें या आधुनिक साहित्य की, तो किन्नर या थर्ड जेंडर समुदाय को विषय बनाकर बहुत कम लेखन हुआ है। हिंदी साहित्य में किन्नर जीवन पर आत्मकथाओं की अत्यधिक कमी देखी जाती है। महेंद्र भीष्म द्वारा रचित ‘मैं पायल’ हिंदी का पहला जीवनीपरक उपन्यास है, जो वास्तविक जीवन में किन्नर गुरु पायल सिंह जी के अनुभवों पर आधारित है।
subject: Articles
  topic: section
creator: शोधार्थी, संजय कुमार यादव
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-05-19
publication date: 2026-05-19
starting page: 13
ending page: 19
doi: 10.8855/9bryw686

उत्तराखंड के लोकगीतों में स्त्री जीवन का सामाजिक एवं सांस्कृतिक अध्ययन
type: item
description: उत्तराखंड के लोकगीत वहाँ की समृद्ध सांस्कृतिक परंपरा, सामाजिक संरचना तथा जनजीवन के सजीव दस्तावेज़ माने जाते हैं। इन लोकगीतों में विशेष रूप से स्त्री जीवन के विविध पक्षों का अत्यंत मार्मिक एवं यथार्थपूर्ण चित्रण देखने को मिलता है। प्रस्तुत शोधपत्र “उत्तराखंड के लोकगीतों में स्त्री जीवन का सामाजिक एवं सांस्कृतिक अध्ययन” के अंतर्गत उत्तराखंड की लोकसांस्कृतिक परंपराओं में निहित स्त्री की स्थिति, उसकी भावनाएँ, संघर्ष, कर्तव्यबोध, पारिवारिक संबंध, सामाजिक बंधन तथा सांस्कृतिक भूमिका का विश्लेषण किया गया है।
subject: Articles
  topic: section
creator: डॉक्टर गीता पंत
rights: Copyright (c) 2024 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-05-12
publication date: 2026-05-12
starting page: 42
ending page: 50
doi: 10.8855/mxdgcw62

शिक्षा नीति 2020 के संदर्भ में शिक्षकों में कौशल विकास
type: item
description: शिक्षा समाज में व्यापक और सूक्ष्म आर्थिक परिवर्तनों का प्रभावशाली माध्यम है। राष्ट्रीय विकास की प्रक्रिया में समुचित योगदान के लिए प्रत्येक नागरिक का शिक्षित होना अनिवार्य है। शिक्षा मानव जीवन का एक महत्वपूर्ण आधार है। शिक्षा नीति 2020 में भारत को विश्व के अन्य देशों की तुलना में विशिष्ट बनाने की संकल्पना की गयी है। ऐसी स्थिति में शिक्षा के स्तर और गुणवत्ता पर विशेष ध्यान देना होगा। ‘‘वर्तमान समाज के गुणात्मक विकास के लिए आवश्यक है कि अध्यापक अपने ज्ञान को परिपूर्ण एवं विकसित बनाएं, इसके लिए उन्हें सेवापूर्व तथा सेवाकाल में अपने पेशे की सम्पूर्ण पूर्णताओं को प्राप्त करने के लिए प्रयास करते रहना चाहिए (डेलार्स आयोग, 1996)।’’
subject: Articles
  topic: section
creator: डॉ0 राजेश कुमार पाण्डेय,
rights: Copyright (c) 2025 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-05-11
publication date: 2026-05-11
starting page: 95
ending page: 97
doi: 10.8855/r5vprr35

ग्रामीण महिलाओं में डिजिटल साक्षरता और सशक्तिकरण का समाजशास्त्रीय मूल्यांकन
type: item
description: डिजिटल प्रौद्योगिकी के विस्तार ने सामाजिक संरचना और विकास की प्रक्रिया को गहराई से प्रभावित किया है, डिजिटल प्रौद्योगिकी के तीव्र विस्तार ने समकालीन समाज की सामाजिक संरचना एवं विकास प्रक्रियाओं को गहराई से पुनर्गठित किया है। विशेष रूप से 2015 के पश्चात भारत में डिजिटल अवसंरचना, इंटरनेट पहुँच तथा मोबाइल तकनीक के प्रसार में उल्लेखनीय वृद्धि देखी गई है। तथापि, यह विस्तार समान रूप से समावेशी नहीं रहा है। ग्रामीण भारत में विशेषकर महिलाओं के संदर्भ में डिजिटल साक्षरता का स्तर आज भी अपेक्षाकृत निम्न बना हुआ है, जो स्पष्ट रूप से लैंगिक डिजिटल विभाजन को इंगित करता है।
subject: Articles
  topic: section
creator: प्रवेश कुमार सिंह
rights: Copyright (c) 2018 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-05-11
publication date: 2026-05-11
starting page: 67
ending page: 74
doi: 10.8855/ngvy1t46

झूठी खबरें एवं भ्रामक सूचनाः एक विश्लेषणात्मक अध्ययन
type: item
description: वर्तमान डिजिटल युग में सोशल मीडिया के तीव्र विस्तार ने सूचना के प्रसार को अत्यधिक सरल एवं व्यापक बना दिया है, किंतु इसके साथ ही “झूठी खबरें” एवं “भ्रामक सूचना” जैसी गंभीर समस्याएँ भी उभरकर सामने आई हैं। प्रस्तुत शोध वैश्विक और भारतीय परिप्रेक्ष्य में फेक न्यूज के स्वरूप, प्रसार, कारणों तथा प्रभावों का विश्लेषण करता है। अध्ययन से ज्ञात होता है कि डिजिटल साक्षरता की कमी, एल्गोरिद्मिक संरचना, सामाजिक-मानसिक प्रवृत्तियाँ तथा राजनीतिक हित फेक न्यूज के प्रसार के प्रमुख कारक हैं। इसके अतिरिक्त, भ्रामक सूचनाओं का प्रसार सामाजिक अस्थिरता, सामुदायिक तनाव, आर्थिक हानि तथा मनोवैज्ञानिक प्रभावों को जन्म देता है। विशेष रूप से युवाओं में बिना सत्यापन के सूचना साझा करने की प्रवृत्ति इस समस्या को और जटिल बनाती है। अध्ययन यह निष्कर्ष प्रस्तुत करता है कि फेक न्यूज केवल तकनीकी समस्या नहीं, बल्कि एक बहुआयामी सामाजिक चुनौती है। इसके समाधान हेतु डिजिटल एवं मीडिया साक्षरता के प्रसार, तकनीकी नियंत्रण तंत्र तथा प्रभावी नीतिगत हस्तक्षेप की आवश्यकता है, जिससे एक सुरक्षित एवं उत्तरदायी डिजिटल वातावरण का निर्माण किया जा सके।
subject: Articles
  topic: section
creator: शशि प्रभा गौतम
rights: Copyright (c) 2018 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-05-11
publication date: 2026-05-11
starting page: 59
ending page: 66
doi: 10.8855/z9dgvq33

स्वतंत्रता के पश्चात भारत में दलित पैंथर आन्दोलन का एतिहासिक विश्लेषण
type: item
description: सामाजिक आन्दोलन सामूहिक व्यवहार का एक स्वरूप है। यह सामाजिक उद्विकास, प्रगति और विकास की भांति ही परिवर्तन का एक ढंग भी है। मानव अपने व्यवहार की अभिव्यक्ति दो प्रकार से कर सकता है, व्यक्तिगत तौर पर और सामुहिक तौर पर सामूहिक तौर पर किया गया व्यवहार या तो समाज व्यवस्था का पोषक होता है या उसका विरोधी। सामाजिक आन्दोलनों का संचालन समाज तथा संस्कृति में नवीन परिवर्तन लाने अथवा नवीन परिवर्तनों का विरोध करने के लिए होता है। सामाजिक आन्दोलनों का उद्देश्य सामाजिक, धार्मिक, आर्थिक व राजनीतिक क्षेत्रों में आंशिक अथवा आमूल-चूल परिवर्तन लाना हो सकता है। सामाजिक आन्दोलनों के पीछे कोई विचारधारा अवश्य होती है। किसी आन्दोलन का प्रारम्भ पहले असंगठित रूप में होता है और धीरे-धीरे उनमें व्यवस्था व संगठन पैदा हो जाता है। विगत वर्षों में दलित जातियों ने अपनी सामाजिक-आर्थिक दशाओं को सुधारने तथा देश के अन्य समूहों के द्वारा उन पर किये जाने वाले अन्यायों और अत्याचारों के विरुद्ध आवाज उठाने की दृष्टि से अनेक आन्दोलन किये हैं।
subject: Articles
  topic: section
creator: डॉ सुरेन्द्र सिंह
rights: Copyright (c) 2023 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-05-09
publication date: 2026-05-09
starting page: 81
ending page: 84
doi: 10.8855/a4xsea11

कौटिल्य के अर्थशास्त्र में न्याय एवं विधि विषयक चिंतन
type: item
description: यह शोध-पत्र अर्थशास्त्र में प्रतिपादित न्याय एवं विधि संबंधी चिंतन का विश्लेषण प्रस्तुत करता है। कौटिल्य ने राज्य की स्थिरता, सामाजिक व्यवस्था तथा लोककल्याण के लिए न्याय और विधि को अत्यंत आवश्यक माना। अर्थशास्त्र में न्याय व्यवस्था, दण्डनीति, न्यायालय प्रणाली, साक्ष्य व्यवस्था तथा अपराध एवं दण्ड संबंधी सिद्धांतों का विस्तृत वर्णन मिलता है। कौटिल्य के अनुसार राजा का प्रमुख कर्तव्य प्रजा की रक्षा एवं न्यायपूर्ण शासन स्थापित करना है। उन्होंने विधि को शासन संचालन का आधार तथा दण्ड को सामाजिक अनुशासन बनाए रखने का प्रभावी साधन माना। इस अध्ययन में कौटिल्य के न्यायिक एवं विधिक विचारों की समकालीन प्रासंगिकता का भी मूल्यांकन किया गया है। शोध से स्पष्ट होता है कि कौटिल्य का चिंतन व्यावहारिक, प्रशासनिक दृष्टि से सुदृढ़ तथा आधुनिक सुशासन की अवधारणाओं से काफी हद तक साम्य रखने वाला है।
subject: Articles
  topic: section
creator: डॉ सरोज
rights: Copyright (c) 2021 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-05-06
publication date: 2026-05-06
starting page: 104
ending page: 115
doi: 10.8855/fvvy9z96

सकारात्मक मानसिक स्वास्थ्य के विकास में आध्यात्मिकता का महत्त्व
type: item
description: स्वास्थ्य हमारे जीवन का एक महत्त्वपूर्ण पहलू है चाहे वह शारीरिक हो या मानसिक। जिस प्रकार शरीर का स्वास्थ्य होता है, उसी प्रकार मानसिक स्वास्थ्य भी होता है । जैसे शरीर सम्बंधित गतिविधियाँ की उत्तम अवस्था उत्तम शारीरिक स्वास्थ्य का पर्याय है वैसे ही मन एवं उससे सम्बंधित गतिविधियाँ की उत्तम अवस्था उत्तम मानसिक स्वास्थ्य का द्योतक है। जब मन तथा इससे सम्बंधित क्रियाएँ जैसे चिंतन, मनन, स्मरण, प्रत्यक्षण, सोचना, विचारना या बौद्धिक क्रियाओं में जब कोई विकार उत्पन्न होता है, तो मानसिक स्वास्थ्य प्रभावित होता है और हम कहते हैं कि हम मानसिक रूप से अस्वस्थ्य हैं। यह केवल मन तक ही सीमित नहीं रहता यह हमारे व्यक्तित्व में परिवर्तन लाकर हमारे सामाजिक, पारिवारिक एवं अन्य क्रियाओं को भी प्रभावित करता है। यह केवल बीमारियों की अनुपस्तिथि नहीं है बल्कि यह एक ऐसी अवस्था है जो व्यक्ति को अपनी क्षमता का एहसास करने में सक्षम बनाती है। एक अच्छा मानसिक स्वास्थ्य हमें इस योग्य बनाता है की हम चिंता, तनाव और अवसाद को संभाल सके, सही निर्णय ले सके, उत्तम कार्य कर सके एवं अपने समुदाय में योगदान दे सके। मानसिक स्वास्थ्य सदैव स्थिर नहीं रहता है कभी बेहतर हो सकता है तो इसमें कभी कोई विकार उत्पन्न हो सकता है या कभी गंभीर समस्याओं से भी ग्रसित हो सकता है। मनोवैज्ञानिकों द्वारा मानसिक स्वास्थ्य को बेहतर बनाने के क्षेत्र में कई कार्य किये जा रहे हैं आध्यात्मिकता भी उन्हीं में से एक है। कई अध्ययन बताते हैं कि आध्यात्मिक अभ्यास जैसे योग, ध्यान, प्रार्थना, मंत्र जप आदि मानसिक स्वास्थ्य को उत्तम बनाने में कारगर साबित हो रहे हैं, परन्तु नैदानिक क्षेत्र में इसका प्रयोग करने हेतु अभी अन्य कई वैज्ञानिक शोधों की आवश्यकता है।
subject: Articles
  topic: section
creator: डॉ० शालिनी कुमारी भावसिंका and डॉ० प्रतिभा कुमारी
rights: Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
date: 2026-05-05
publication date: 2026-05-05
starting page: 139
ending page: 148
doi: 10.8855/9j0x9w02