अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका)
संवैधानिक रूप से हिन्दी भारत की राजभाषा और भारत की सबसे अधिक बोली और समझी जानेवाली भाषा है। परंतु आज फीजी, मॉरीशस, गयाना, सूरीनाम, यूरोप, अमेरिका, नेपाल आदि देशों में हो रही हिंदी-सेवा से वैश्विक परिदृश्य में हिंदी का एक नया व प्रबल चित्र उभर रहा है। गुण और परिमाण में समृद्ध, यह समर्थ और वैज्ञानिक लिपि वाली भाषा देश-विदेश में आधुनिक चुनौतियों को लांघते हुए विश्वव्यापी बन रही है। अंतर्राष्ट्रीय हिंदी एवं सामाजिक विज्ञान शोध पत्रिका ISSN:2348-2605 त्रेमासिक इंटरनेशनल पत्रिका है. पत्रिका का मुख्य उद्देश्य हिंदी एवं सामाजिक विज्ञान के प्रत्येक क्षेत्र में विमर्श के दृष्टिकोण से महत्वपूर्ण विषयों को पाठकों के समक्ष रखना है. पत्रिका अंतर्राष्ट्रीय हिंदी एवं सामाजिक विज्ञान शोध संस्थान द्वारा प्रकाशित की जाती है। अंतर्राष्ट्रीय हिंदी एवं सामाजिक विज्ञान शोध इंटरनेशनल पत्रिका में प्रकाशित शोध आलेखों में व्यक्त विचार, आशय, तथ्य आदि स्वयं लेखक के द्वारा लिखित अथवा संकलित हैं. उससे संपादकीय सहमति अनिवार्य नहीं है. शोध आलेखों की समीक्षा में शोध आलेख लेखन में अपनाई गयी शोध प्रक्रिया, दिए गए तथ्यों/सत्यता, सन्दर्भ आदि के विषय में मान्य समीक्षकों के द्वारा परीक्षण का प्रयास होता है. किन्तु साधनों की सीमा के कारण त्रुटियाँ संभावित हैं. गलत तथ्यों के प्रस्तुतीकरण की समस्त जिम्मेदारी लेखकों की है. प्रकाशन किसी भी शोध प्रक्रिया का अंतिम एवं अनिवार्य चरण है. शोध निरर्थक है यदि वह लोगों के संज्ञान में नहीं है. यह एक श्रृंखला क्रिया की तरह है. प्रत्येक अनुसन्धान में कुछ ऐसे अवकाश होते हैं जो एक अन्य स्वतंत्र अनुसन्धान की मांग करते हैं अथवा उसमें ऐसे विचार दृष्टि होते है जो अन्य शोधशोधों को प्रेरित करतें हैं. अतएव व्यापक सामाजिक हित में शोध का प्रकाशन अनिवार्य है. अंतर्राष्ट्रीय हिंदी एवं सामाजिक विज्ञान इंटरनेशनल शोध पत्रिका त्रेमासिक पत्रिका है जिसमे हिंदी एवं सामाजिक विज्ञान विषय एवं विषयों से सम्बंधित सभी उपविषयों के मौलिक शोध-पत्र, शोध समीक्षा, विचार, लेखों आदि का प्रकाशन किया जाता है। शोधकर्ता हिंदी भाषा में अपने शोध पत्र भेज सकते हैं। शोध आलेख निम्नलिखित बिन्दुओं के अनुसार लिखित हो शोधपत्र का शीर्षक। लेखक/लेखकों का नाम उनके ईमेल संकेत के साथ (लेखक/लेखकों का परिचय उनके नाम/नामों में सिम्बल लगाकर, नीचे फुटनोट् में प्रस्तुत किया जाना चाहिए)। सार-संक्षेप। की-वर्ड्स (शोधपत्र के अत्यन्त महत्त्वपूर्ण शब्द जो आन-लाइन-सर्च में सहायक हों)। शोधपत्र (हेडिंग्-सहित या हेडिंग्-रहित)। उपसंहार / निष्कर्ष सन्दर्भ-ग्रन्थ-सूची शोध या अनुसन्धान का उद्देश्य सत्य की खोज करना। छिपे हुए सत्य का पता लगाना। नवीन तथ्यों की खोज करना या नवीन ज्ञान की प्राप्ति करना। किसी घटना के बारे में नई जानकारी प्राप्त करना, किसी विशेष स्थिति का सही वर्णन प्रस्तुत करना। समस्याओं का निदान या समाधान करना। वैज्ञानिक कार्यविधि के उपयोग द्वारा प्रश्नों के उत्तर प्राप्त करना। विज्ञान पर आधारित वस्तुपरक ज्ञान प्राप्त करना। किन्ही चरों के बीच कार्य-कारण संबंध को समझना और परीक्षण करना। किसी घटना के साथ सह-संबंध की जानकारी प्राप्त करना। व्यवस्थित प्रयत्न द्वारा सिद्धांतों का निर्माण करना। शोध आलेखों की गुणवत्ता को ध्यान में रखते हुए विषय विशेषज्ञों द्वारा शोध आलेख का चयन किया जाता है. पत्रिका समाज एवं सृजनकर्मियों के मध्य एक वैचारिक वातावरण तैयार करना चाहती है, जो आप सभी के सहयोग से ही संभव है अतः पत्रिका में प्रकाशित सामग्रियों पर आपके विचार सदैव आमंत्रित हैं. ई-मेल पता- hindires@gmail.com For Peer Reviewed, UGC App, UGC CARE, Scopus and WoS (m) 8708927219 अंतर्राष्ट्रीय हिंदी एवं सामाजिक विज्ञान शोध संस्थान
21वीं सदी के वैश्विक दंगों और जातीय संघर्षों के समाधान में सत्याग्रह और अहिंसा की प्रासंगिकता
प्रस्तुत शोध पत्र 21वीं सदी के समकालीन भू-राजनीतिक और सामाजिक परिदृश्य में बार-बार उभरने वाले वैश्विक दंगों, नागरिक अशांति और जातीय संघर्षों के विनियामक समाधान के रूप में गांधीवादी दर्शन के दो कोर उपकरणों सत्याग्रह और श्अहिंसाश् की व्यावहारिक और वैधानिक प्रासंगिकता का आलोचनात्मक विश्लेषण करता है। 21वीं सदी के संघर्ष अब केवल भौगोलिक सीमाओं या पारंपरिक हथियारों तक सीमित नहीं हैंय वे डिजिटल प्लेटफॉर्म्स, कृत्रिम बुद्धिमत्ता द्वारा संचालित एल्गोरिद्मिक नफरत (।सहवतपजीउपब भ्ंजम), और पहचान की बहुसंख्यकवादी व अल्पसंख्यकवादी आक्रामक राजनीति से विरूपित हैं। इस पृष्ठभूमि में, यह अध्ययन पारंपरिक श्सैन्य-केंद्रित सुरक्षा प्रतिमान (ैजंजम-ब्मदजतपब ैमबनतपजल च्ंतंकपहउ) के विपरीत एक श्मानव-केंद्रितश् और नैतिक-दार्शनिक विकल्प प्रस्तुत करता है। प्राथमिक स्रोतों (गांधीवादी वाङ्मय) और समकालीन वैश्विक संघर्षों (जैसेकृयूरोप और अमेरिका में नस्लीय दंगे, पश्चिम एशिया और अफ्रीका के जातीय नरसंहार) के केस स्टडीज के माध्यम से यह शोध पत्र यह सिद्ध करता है कि सत्याग्रह केवल एक निष्क्रिय प्रतिरोध (च्ंेेपअम त्मेपेजंदबम) नहीं है, बल्कि यह संरचनात्मक हिंसा (ैजतनबजनतंस टपवसमदबम) को भीतर से विखंडित करने वाली एक सक्रिय, गतिशील और हाइब्रिड-लचीली (भ्लइतपक-त्मेपसपमदज) कूटनीतिक वास्तुकला है।
Copyright (c) 2025 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
“महिलाओं में स्वस्थ जीवन शैली अपनाने में गृह विज्ञान शिक्षा की भूमिका का अध्ययन”
स्वास्थ्य का प्रत्येक व्यक्ति के जीवन में अत्यंत महत्वपूर्ण स्थान होता है। जब व्यक्ति स्वस्थ होता है तो वह स्वस्थ समाज का निर्माता भी होता है। परिवार एवं समाज के स्वस्थ रहने में महिला का बहुत ही महत्वपूर्ण योगदान है।परिवार एवं समाज को स्वस्थ बनाए रखने के लिए स्वयं महिला का स्वस्थ होना अत्यंत आवश्यक है। महिलाओं के स्वास्थ्य का सीधा प्रभाव परिवार एवं समाज के संपूर्ण विकास पर पड़ता है। वर्तमान समय में महिलाएं अपने जीवन में कई भूमिकाओं को एक साथ निभा रहीं हैं । वह परिवार एवं समाज में अपना महत्वपूर्ण योगदान भी दे रही है। गृह विज्ञान शिक्षा के माध्यम से मानसिक स्वास्थ्य, नियमित व्यायाम,संतुलित आहार,स्वच्छता,गृह प्रबंधन इत्यादि विषयों की संपूर्ण जानकारी प्राप्त होती है जो कि सकारात्मक सामाजिक व्यवहार के लिए अत्यंत आवश्यक है। गृह विज्ञान शिक्षा महिलाओं को उनके जीवन से संबंधित विभिन्न पहलुओं की व्यवाहक जानकारी प्रदान करती है जिससे वह अपना स्वयं का, परिवार एवं समाज का स्वास्थ्य बेहतर बनाए रखने में अपना योगदान दे सकती हैं एवं सशक्त समाज के निर्माण में भी सक्षम बनती है ।
Copyright (c) 2014 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
पहाड़ी कला-आन्दोलन की बसोहली शैली के चित्र लोक-परम्परा के अधिक निकट रहे हैं और इसमें निर्वाह भी लोकग्राह्य मानदण्ड के अनुकूल ही होता रहा। अतः इनमें लोक कला के शैलीगत गुण लगभग अक्षुण्य ही बने रहे हैं। बसोहली चित्र-शैली को लोक-कला परम्परा ने न केवल माध्यमों, रंगों, रेखाओं में ही प्रभावित किया है अपितु इस चित्र-शैली की प्रतीकात्मक और शैलीगत अभिव्यक्ति में भी लोकतत्व का बहुत योगदान रहा है। मानव की मूल अनुभूतियों से प्रसूत इन प्रतीकों में परानुभूतिपरक गुण पूरी तरह से विद्यमान हैं।
मुस्लिम महिलाओं के अधिकार व स्वतन्त्रता (इस्लाम की नजर से)
देष के प्रथम प्रधानमन्त्री पंडित नेहरू का कथन है कि ‘‘महिलाएँ परिवार की नींव हैं, परिवार समुदाय की तथा समुदाय समाज की’। यह कथन सिद्ध करता है कि महिलाएँ समाज का आधार हैं, अतः जिस समाज में महिलाओं का समुचित मान-सम्मान होता है, वह समाज व राष्ट्र एक आदर्ष और उन्नतिषील समाज बन सकता है, यह बात मुस्लिम समाज के सन्दर्भ में भी लागू होती है।1
हिंदी साहित्य की बात करें या आधुनिक साहित्य की, तो किन्नर या थर्ड जेंडर समुदाय को विषय बनाकर बहुत कम लेखन हुआ है। हिंदी साहित्य में किन्नर जीवन पर आत्मकथाओं की अत्यधिक कमी देखी जाती है। महेंद्र भीष्म द्वारा रचित ‘मैं पायल’ हिंदी का पहला जीवनीपरक उपन्यास है, जो वास्तविक जीवन में किन्नर गुरु पायल सिंह जी के अनुभवों पर आधारित है।
Copyright (c) 2026 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
उत्तराखंड के लोकगीतों में स्त्री जीवन का सामाजिक एवं सांस्कृतिक अध्ययन
उत्तराखंड के लोकगीत वहाँ की समृद्ध सांस्कृतिक परंपरा, सामाजिक संरचना तथा जनजीवन के सजीव दस्तावेज़ माने जाते हैं। इन लोकगीतों में विशेष रूप से स्त्री जीवन के विविध पक्षों का अत्यंत मार्मिक एवं यथार्थपूर्ण चित्रण देखने को मिलता है। प्रस्तुत शोधपत्र “उत्तराखंड के लोकगीतों में स्त्री जीवन का सामाजिक एवं सांस्कृतिक अध्ययन” के अंतर्गत उत्तराखंड की लोकसांस्कृतिक परंपराओं में निहित स्त्री की स्थिति, उसकी भावनाएँ, संघर्ष, कर्तव्यबोध, पारिवारिक संबंध, सामाजिक बंधन तथा सांस्कृतिक भूमिका का विश्लेषण किया गया है।
Copyright (c) 2024 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
शिक्षा नीति 2020 के संदर्भ में शिक्षकों में कौशल विकास
शिक्षा समाज में व्यापक और सूक्ष्म आर्थिक परिवर्तनों का प्रभावशाली माध्यम है। राष्ट्रीय विकास की प्रक्रिया में समुचित योगदान के लिए प्रत्येक नागरिक का शिक्षित होना अनिवार्य है। शिक्षा मानव जीवन का एक महत्वपूर्ण आधार है। शिक्षा नीति 2020 में भारत को विश्व के अन्य देशों की तुलना में विशिष्ट बनाने की संकल्पना की गयी है। ऐसी स्थिति में शिक्षा के स्तर और गुणवत्ता पर विशेष ध्यान देना होगा। ‘‘वर्तमान समाज के गुणात्मक विकास के लिए आवश्यक है कि अध्यापक अपने ज्ञान को परिपूर्ण एवं विकसित बनाएं, इसके लिए उन्हें सेवापूर्व तथा सेवाकाल में अपने पेशे की सम्पूर्ण पूर्णताओं को प्राप्त करने के लिए प्रयास करते रहना चाहिए (डेलार्स आयोग, 1996)।’’
ग्रामीण महिलाओं में डिजिटल साक्षरता और सशक्तिकरण का समाजशास्त्रीय मूल्यांकन
डिजिटल प्रौद्योगिकी के विस्तार ने सामाजिक संरचना और विकास की प्रक्रिया को गहराई से प्रभावित किया है, डिजिटल प्रौद्योगिकी के तीव्र विस्तार ने समकालीन समाज की सामाजिक संरचना एवं विकास प्रक्रियाओं को गहराई से पुनर्गठित किया है। विशेष रूप से 2015 के पश्चात भारत में डिजिटल अवसंरचना, इंटरनेट पहुँच तथा मोबाइल तकनीक के प्रसार में उल्लेखनीय वृद्धि देखी गई है। तथापि, यह विस्तार समान रूप से समावेशी नहीं रहा है। ग्रामीण भारत में विशेषकर महिलाओं के संदर्भ में डिजिटल साक्षरता का स्तर आज भी अपेक्षाकृत निम्न बना हुआ है, जो स्पष्ट रूप से लैंगिक डिजिटल विभाजन को इंगित करता है।
Copyright (c) 2018 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
झूठी खबरें एवं भ्रामक सूचनाः एक विश्लेषणात्मक अध्ययन
वर्तमान डिजिटल युग में सोशल मीडिया के तीव्र विस्तार ने सूचना के प्रसार को अत्यधिक सरल एवं व्यापक बना दिया है, किंतु इसके साथ ही “झूठी खबरें” एवं “भ्रामक सूचना” जैसी गंभीर समस्याएँ भी उभरकर सामने आई हैं। प्रस्तुत शोध वैश्विक और भारतीय परिप्रेक्ष्य में फेक न्यूज के स्वरूप, प्रसार, कारणों तथा प्रभावों का विश्लेषण करता है। अध्ययन से ज्ञात होता है कि डिजिटल साक्षरता की कमी, एल्गोरिद्मिक संरचना, सामाजिक-मानसिक प्रवृत्तियाँ तथा राजनीतिक हित फेक न्यूज के प्रसार के प्रमुख कारक हैं। इसके अतिरिक्त, भ्रामक सूचनाओं का प्रसार सामाजिक अस्थिरता, सामुदायिक तनाव, आर्थिक हानि तथा मनोवैज्ञानिक प्रभावों को जन्म देता है। विशेष रूप से युवाओं में बिना सत्यापन के सूचना साझा करने की प्रवृत्ति इस समस्या को और जटिल बनाती है। अध्ययन यह निष्कर्ष प्रस्तुत करता है कि फेक न्यूज केवल तकनीकी समस्या नहीं, बल्कि एक बहुआयामी सामाजिक चुनौती है। इसके समाधान हेतु डिजिटल एवं मीडिया साक्षरता के प्रसार, तकनीकी नियंत्रण तंत्र तथा प्रभावी नीतिगत हस्तक्षेप की आवश्यकता है, जिससे एक सुरक्षित एवं उत्तरदायी डिजिटल वातावरण का निर्माण किया जा सके।
स्वतंत्रता के पश्चात भारत में दलित पैंथर आन्दोलन का एतिहासिक विश्लेषण
सामाजिक आन्दोलन सामूहिक व्यवहार का एक स्वरूप है। यह सामाजिक उद्विकास, प्रगति और विकास की भांति ही परिवर्तन का एक ढंग भी है। मानव अपने व्यवहार की अभिव्यक्ति दो प्रकार से कर सकता है, व्यक्तिगत तौर पर और सामुहिक तौर पर सामूहिक तौर पर किया गया व्यवहार या तो समाज व्यवस्था का पोषक होता है या उसका विरोधी। सामाजिक आन्दोलनों का संचालन समाज तथा संस्कृति में नवीन परिवर्तन लाने अथवा नवीन परिवर्तनों का विरोध करने के लिए होता है। सामाजिक आन्दोलनों का उद्देश्य सामाजिक, धार्मिक, आर्थिक व राजनीतिक क्षेत्रों में आंशिक अथवा आमूल-चूल परिवर्तन लाना हो सकता है। सामाजिक आन्दोलनों के पीछे कोई विचारधारा अवश्य होती है। किसी आन्दोलन का प्रारम्भ पहले असंगठित रूप में होता है और धीरे-धीरे उनमें व्यवस्था व संगठन पैदा हो जाता है। विगत वर्षों में दलित जातियों ने अपनी सामाजिक-आर्थिक दशाओं को सुधारने तथा देश के अन्य समूहों के द्वारा उन पर किये जाने वाले अन्यायों और अत्याचारों के विरुद्ध आवाज उठाने की दृष्टि से अनेक आन्दोलन किये हैं।
Copyright (c) 2023 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
कौटिल्य के अर्थशास्त्र में न्याय एवं विधि विषयक चिंतन
यह शोध-पत्र अर्थशास्त्र में प्रतिपादित न्याय एवं विधि संबंधी चिंतन का विश्लेषण प्रस्तुत करता है। कौटिल्य ने राज्य की स्थिरता, सामाजिक व्यवस्था तथा लोककल्याण के लिए न्याय और विधि को अत्यंत आवश्यक माना। अर्थशास्त्र में न्याय व्यवस्था, दण्डनीति, न्यायालय प्रणाली, साक्ष्य व्यवस्था तथा अपराध एवं दण्ड संबंधी सिद्धांतों का विस्तृत वर्णन मिलता है। कौटिल्य के अनुसार राजा का प्रमुख कर्तव्य प्रजा की रक्षा एवं न्यायपूर्ण शासन स्थापित करना है। उन्होंने विधि को शासन संचालन का आधार तथा दण्ड को सामाजिक अनुशासन बनाए रखने का प्रभावी साधन माना। इस अध्ययन में कौटिल्य के न्यायिक एवं विधिक विचारों की समकालीन प्रासंगिकता का भी मूल्यांकन किया गया है। शोध से स्पष्ट होता है कि कौटिल्य का चिंतन व्यावहारिक, प्रशासनिक दृष्टि से सुदृढ़ तथा आधुनिक सुशासन की अवधारणाओं से काफी हद तक साम्य रखने वाला है।
Copyright (c) 2021 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
सकारात्मक मानसिक स्वास्थ्य के विकास में आध्यात्मिकता का महत्त्व
स्वास्थ्य हमारे जीवन का एक महत्त्वपूर्ण पहलू है चाहे वह शारीरिक हो या मानसिक। जिस प्रकार शरीर का स्वास्थ्य होता है, उसी प्रकार मानसिक स्वास्थ्य भी होता है । जैसे शरीर सम्बंधित गतिविधियाँ की उत्तम अवस्था उत्तम शारीरिक स्वास्थ्य का पर्याय है वैसे ही मन एवं उससे सम्बंधित गतिविधियाँ की उत्तम अवस्था उत्तम मानसिक स्वास्थ्य का द्योतक है। जब मन तथा इससे सम्बंधित क्रियाएँ जैसे चिंतन, मनन, स्मरण, प्रत्यक्षण, सोचना, विचारना या बौद्धिक क्रियाओं में जब कोई विकार उत्पन्न होता है, तो मानसिक स्वास्थ्य प्रभावित होता है और हम कहते हैं कि हम मानसिक रूप से अस्वस्थ्य हैं। यह केवल मन तक ही सीमित नहीं रहता यह हमारे व्यक्तित्व में परिवर्तन लाकर हमारे सामाजिक, पारिवारिक एवं अन्य क्रियाओं को भी प्रभावित करता है। यह केवल बीमारियों की अनुपस्तिथि नहीं है बल्कि यह एक ऐसी अवस्था है जो व्यक्ति को अपनी क्षमता का एहसास करने में सक्षम बनाती है। एक अच्छा मानसिक स्वास्थ्य हमें इस योग्य बनाता है की हम चिंता, तनाव और अवसाद को संभाल सके, सही निर्णय ले सके, उत्तम कार्य कर सके एवं अपने समुदाय में योगदान दे सके। मानसिक स्वास्थ्य सदैव स्थिर नहीं रहता है कभी बेहतर हो सकता है तो इसमें कभी कोई विकार उत्पन्न हो सकता है या कभी गंभीर समस्याओं से भी ग्रसित हो सकता है। मनोवैज्ञानिकों द्वारा मानसिक स्वास्थ्य को बेहतर बनाने के क्षेत्र में कई कार्य किये जा रहे हैं आध्यात्मिकता भी उन्हीं में से एक है। कई अध्ययन बताते हैं कि आध्यात्मिक अभ्यास जैसे योग, ध्यान, प्रार्थना, मंत्र जप आदि मानसिक स्वास्थ्य को उत्तम बनाने में कारगर साबित हो रहे हैं, परन्तु नैदानिक क्षेत्र में इसका प्रयोग करने हेतु अभी अन्य कई वैज्ञानिक शोधों की आवश्यकता है।
डॉ० शालिनी कुमारी भावसिंका and डॉ० प्रतिभा कुमारी
भारत में लैंगिक असमानता की समस्या: एक समाजशास्त्रीय अध्ययन
भारतीय समाज में लैंगिक असमानता एक गंभीर समस्या है, जो समाजशास्त्रीयों तथा अन्य समाज वैज्ञानिकों के लिए चिंता का विषय है। शहरी समाज की महिलाओं की तुलना में ग्रामीण समाज के महिलाओं में अधिक असमानता हैं। अध्ययन में यह पाया गया कि दक्षिण भारत के राज्यों की तुलना में उत्तर भारत के हिन्दी भाषा-भाषी राज्यों में लैंगिक असमानता अधिक है। आज भी महिलाएं हिंसा का शिकार हो रही हैंए बलाल्कारए देहज हत्या, कन्या हत्या, भ्रूण हत्या, असमान लिंगानुपातए यौन हिंसाएमानसिक प्रताड़ना आदि महिलाओं के निम्र स्थिति को दर्शाती है। यह सच है कि सरकार, नीति निर्माताओं, अन्तर्राष्ट्रीय संगठनों एवं स्वयंसेवी संगठनों ने लैंगिक असमानता को दूर करने के लिए कई सराहनीय कदम उठाये हैं,जैसे- कान्या भू्रण हत्या रोकथाम कानून, दहेज निषेध अधिनियम, बाल विवाह निषेध अधिनियम, महिलाओं के लिए शिक्षा एवं रोजगार के अवसर, मातृत्व सुरक्षा कार्यक्रम आदि महत्वपूर्ण हैं। फलस्वरूप महिलाओं की स्थिति में जितना सुधार होना चाहिए था, उतना सुधार कई कारणों से संभव नहीं हो पाया है। इसका कारण समाज का स्वरूप ही पितृसत्तात्मक है, साथ ही बाल-विवाह का प्रचलनए वैवाहिक कुरीतियाँए नारी चल-संपत्ती के रूप मेंएपितृसत्तात्मक जीवन मूल्य, संयुक्त परिवार, इस्लामी संस्कृति का प्रभाव, अशिक्षा, पुरूषों पर आर्थिक निर्भरता आदि लैंगिक असमानता में महत्वपूर्ण भूमिका अदा करते हैं। प्रस्तुत अध्ययन के अन्तर्गत द्वितीयक श्रोंतों का प्रयोग किया गया है। यह अध्ययन समस्त भारत के परिपेक्ष्य में किया गया है।
डॉ. राम मनोहर लोहिया के विचारः समकालीन भारत में आवश्यकता और प्रासंगिकता का विश्लेषण
डॉ. राम मनोहर लोहिया, बीसवीं शताब्दी के भारतीय राजनीतिक दर्शन के एक महत्वपूर्ण स्तंभ थे। वे न केवल एक प्रखर समाजवादी नेता थे, बल्कि एक दूरदर्शी विचारक और समाज सुधारक भी थे। उनकी विचारधारा, जिसमें जाति उन्मूलन, आर्थिक समानता और विकेंद्रीकरण जैसे तत्व शामिल थे, भारतीय समाज के लिए एक वैकल्पिक विकास मॉडल प्रस्तुत करती थी। आज, इक्कीसवीं शताब्दी में, जब भारत कई चुनौतियों का सामना कर रहा है, डॉ. लोहिया के विचारों की आवश्यकता और प्रासंगिकता पहले से कहीं अधिक बढ़ गई है। सबसे पहले, डॉ. लोहिया के ’’सप्त क्रांति’’ के विचार पर ध्यान देना आवश्यक है। सप्त क्रांति, समाज को बदलने के लिए सात आवश्यक क्रांतियों का आह्वान करती है, जिसमें लैंगिक समानता, जाति उन्मूलन, आर्थिक समानता, राजनीतिक स्वतंत्रता, साम्राज्यवाद का अंत, शांति और सत्याग्रह और व्यक्तिगत स्वतंत्रता है। आज, भारत इन सभी क्षेत्रों में चुनौतियों का सामना कर रहा है। लैंगिक असमानता अभी भी एक गंभीर समस्या है, जहां महिलाओं को शिक्षा, रोजगार और राजनीतिक भागीदारी के समान अवसर नहीं मिल रहे हैं। जातिवाद, भले ही कानूनी रूप से समाप्त हो गया हो, सामाजिक रूप से अभी भी मौजूद है और दलितों और अन्य पिछड़े वर्गों के साथ भेदभाव किया जाता है। आर्थिक असमानता लगातार बढ़ रही है, जहां कुछ लोगों के पास अधिकांश संपत्ति है, जबकि अधिकांश आबादी गरीबी में जी रही है। राजनीतिक स्वतंत्रता सीमित होती जा रही है, जहां असहमति को दबाया जा रहा है और नागरिक स्वतंत्रताएं कमजोर हो रही हैं। साम्राज्यवाद का एक नया रूप, आर्थिक साम्राज्यवाद, विकासशील देशों का शोषण कर रहा है। शांति और सत्याग्रह की आवश्यकता पहले से कहीं अधिक है, क्योंकि दुनिया भर में संघर्ष और हिंसा बढ़ रही है। इस आलेख के माध्यम से, उनके कुछ प्रमुख विचारों का विश्लेषण किया गया है और यह जानने का प्रयास किया गया है कि वे समकालीन भारत के लिए कितने महत्वपूर्ण हैं।
भारतीय स्वतंत्रता संग्राम में महिलाओं की भूमिका: एक ऐतिहासिक विष्लेषण
यह शोध पत्र “भारतीय स्वतंत्रता संग्राम में महिलाओं की भूमिका: एक ऐतिहासिक विश्लेषण” विषय पर केंद्रित है, जिसमें स्वतंत्रता आंदोलन में महिलाओं के योगदान का समग्र और विश्लेषणात्मक अध्ययन किया गया है। अध्ययन की शुरुआत 1857 के प्रथम स्वतंत्रता संग्राम से होती है, जहाँ रानी लक्ष्मीबाई और बेगम हज़रत महल जैसी वीरांगनाओं ने राष्ट्रवादी चेतना की नींव रखी। इसके पश्चात प्रारंभिक राष्ट्रवादी आंदोलन में महिलाओं की सीमित किंतु महत्वपूर्ण भागीदारी को रेखांकित किया गया है। विशेष रूप से महात्मा गांधी के नेतृत्व में महिलाओं की भागीदारी में अभूतपूर्व वृद्धि हुई जिससे राष्ट्रवाद एक व्यापक जन-आंदोलन बन गया। इस काल में महिलाओं ने न केवल आंदोलनों में भाग लिया बल्कि नेतृत्व और संगठनात्मक भूमिका भी निभाई।
हिंदी उपन्यासों में स्त्री चेतना: स्वर, संघर्ष और विमर्श
हिंदी उपन्यास साहित्य में स्त्री चेतना का विकास भारतीय समाज के बदलते सामाजिक.सांस्कृतिक परिदृश्य का दर्पण है। प्रारंभिक हिंदी उपन्यासों में स्त्री को प्रायः आदर्शए त्यागमयी और सहनशील रूप में चित्रित किया गयाए किंतु समय के साथ यह छवि बदलती गई और स्त्री ने अपनी स्वतंत्र अस्मिताए अधिकारों तथा अस्तित्व के लिए आवाज उठानी शुरू की। यह शोधपत्र हिंदी उपन्यासों में स्त्री चेतना के विकासए उसके विभिन्न आयामों तथा प्रमुख महिला और पुरुष उपन्यासकारों के योगदान का विश्लेषण करता है। इस अध्ययन में यह स्पष्ट किया गया है कि स्त्री चेतना केवल सामाजिक समानता तक सीमित नहीं हैए बल्कि यह मनोवैज्ञानिकए आर्थिकए यौनिक और सांस्कृतिक स्वतंत्रता से भी जुड़ी हुई है। विशेष रूप से आधुनिक हिंदी उपन्यासों में स्त्री पात्र अपने जीवन के निर्णय स्वयं लेनेए पितृसत्तात्मक संरचनाओं को चुनौती देने और आत्मसम्मान की स्थापना करने की दिशा में अग्रसर दिखाई देते हैं। शोध में मुंशी प्रेमचंदए महादेवी वर्माए कृष्णा सोबतीए मन्नू भंडारी और उषा प्रियंवदा जैसे लेखकों के उपन्यासों का विश्लेषण किया गया है। निष्कर्षतः कहा जा सकता है कि हिंदी उपन्यासों में स्त्री चेतना का स्वर अब अधिक मुखरए आत्मनिर्भर और संघर्षशील हो गया हैए जो सामाजिक परिवर्तन का महत्वपूर्ण संकेतक है।
Copyright (c) 2022 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
उषाकिरण खान के उपन्यासों में आंचलिक तत्व
मैथिली एवं हिन्दी की प्रख्यात उपन्यासकार उषाकिरण खान ने आंचलिक उपन्यास परंपरा को समकालीन संदर्भों में नवीन संवेदना और यथार्थपरकता प्रदान की है। उनकी कृतियाँ फणीश्वरनाथ रेणु और नागार्जुन द्वारा स्थापित आंचलिक धारा की उत्तराधिकारी होते हुए भी उसे विस्तृत एवं आधुनिक आयाम प्रदान करती हैं। उषाकिरण खान ने अपने उपन्यासों में बिहार, विशेषतः मिथिलांचल के ग्रामीण जीवन को केंद्र में रखकर वहाँ की सामाजिक-सांस्कृतिक संरचना, रीति-रिवाज, लोकाचार, वेश-भूषा, खान-पान, पर्व-त्योहार तथा लोक-मानस का अत्यंत सूक्ष्म एवं जीवंत चित्रण किया है। उनके उपन्यासों में आंचलिकता केवल भौगोलिक सीमाओं तक सीमित नहीं रहती, बल्कि वह लोक-संस्कृति, लोक-भाषा और जनजीवन की विविध संवेदनाओं के माध्यम से व्यापक मानवीय अनुभवों का रूप ग्रहण कर लेती है। वे क्षेत्रीय जीवन के संघर्ष, सामाजिक विषमताओं, स्त्री-जीवन की जटिलताओं तथा बदलते समय के प्रभावों को अत्यंत मार्मिकता और प्रामाणिकता के साथ अभिव्यक्त करती हैं। उषाकिरण खान की रचनात्मकता का विशेष पक्ष यह है कि वे परंपरा और आधुनिकता के मध्य संतुलन स्थापित करती हैं। एक ओर वे लोक-संस्कृति के संरक्षण और संवर्धन का कार्य करती हैं, वहीं दूसरी ओर आधुनिक चेतना, स्त्री-स्वतंत्रता, शिक्षा और आत्मनिर्भरता जैसे नवीन मूल्यों को भी अपने कथानकों में समाहित करती हैं। इस प्रकार, उनके उपन्यास आंचलिक तत्वों की दृष्टि से समृद्ध होने के साथ-साथ व्यापक सामाजिक सरोकारों से भी जुड़े हुए हैं। वे आंचलिक उपन्यास को केवल क्षेत्रीयता तक सीमित न रखकर उसे सार्वभौमिक मानवीय अनुभवों का दस्तावेज़ बना देती हैं, जिससे उनकी रचनाएँ समकालीन हिन्दी उपन्यास परंपरा में विशिष्ट स्थान प्राप्त करती हैं।
“कहानियों को हर हाल में सुना जाना चाहिए । कहानियाँ अगर अनसुनी ही दफ्न हो जाएं तो बेचैन रूहों की तरह भटकती रहती हैं ।” उपरोक्त कथन हरभगवान चावला के नवप्रकाशित कहानी संग्रह ‘बाँसुरी तथा अन्य कहानियाँ’ के प्रारंभ में दिया गया है । क्या यह कथन लेखक की उस मानसिकता को दर्शाता है जिसमें स्वयं के कथाकार के प्रति मोह होता है या यह पाठकों के प्रति आग्रह है कि उनकी (चावला जी की) कहानियाँ पढ़ी जानी चाहिए या फिर यह कथन हिन्दी कहानी की ही नहीं बल्कि कहानी की उस लम्बी व समृद्ध परम्परा की तरफ इशारा करता है जो दादी-नानी की कहानियों से लेकर जातक कथाओं और दुनिया की विभिन्न संस्कृतियों व सभ्यताओं में निहित हैं । यह प्रश्न जितना सहज दिखाई देता है इसका जवाब उतना ही दुष्कर हो सकता है । खैर, इसका जवाब हम पाठकों के विवेक पर ही छोड़ देते हैं ।
असंगठित क्षेत्र के श्रमिकों के संदर्भ में: न्यूनतम मजदूरी प्रावधान एवं श्रम कानूनों की स्थिति
इस शोध-पत्र में श्रमिकों की न्यूनतम मजदूरी से जुड़े श्रम कानून, न्यूनतम मजदूरी एवं उनके काम की परिस्थितियों का विश्लेषण किया गया है। भारत के संविधान में श्रमिकों से सम्बन्धित विषयों को समवर्ती सूची में रखा गया है। अर्थात् इसका अर्थ यह है कि केन्द्र व राज्य दोनों विधायिकाओं को यह शक्ति है कि वह इस सम्बन्ध में विधेयक पारित कर सकते हैं। 60 से भी अधिक केन्द्रीय कानून व राज्य स्तर के कानूनों के साथ श्रमिक सम्बन्धी विषयों को देखा जाता हैं। ये कानून सभी श्रमिकों के लिए कार्य कर रहे हैं।[1] अब इन कानूनों को चार लेबर कोड में समाहित किया गया जिसे दिसम्बर 2025 में भारत सरकार ने पूर्ण रूप से लागू कर दिया है।
भारत की विदेश नीति विकासए सिद्धांत और चुनौतियाँ
भारत की विदेश नीति स्वतंत्रता के पश्चात निरंतर परिवर्तनशील रही हैए जो समय.समय पर वैश्विक राजनीतिकए आर्थिक और सामरिक परिवर्तनों के अनुरूप विकसित हुई है। प्रारंभिक चरण में गुटनिरपेक्षता और पंचशील जैसे सिद्धांतों पर आधारित यह नीति शीत युद्ध के दौरान संतुलन बनाए रखने का माध्यम बनी। बाद के वर्षों मेंए विशेष रूप से आर्थिक उदारीकरण के पश्चातए भारत ने आर्थिक कूटनीतिए बहुपक्षवाद और रणनीतिक साझेदारियों पर अधिक ध्यान केंद्रित किया। 21वीं सदी में श्।बज म्ंेज च्वसपबलश्ए श्छमपहीइवनतीववक थ्पतेजश् तथा इंडो.पैसिफिक रणनीति जैसे नए आयामों ने भारत की वैश्विक भूमिका को सुदृढ़ किया है। हालांकिए चीन के साथ सीमा विवादए पाकिस्तान के साथ तनावए आतंकवादए ऊर्जा सुरक्षा और जलवायु परिवर्तन जैसी चुनौतियाँ अभी भी महत्वपूर्ण बनी हुई हैं। यह अध्ययन भारत की विदेश नीति के विकासए उसके प्रमुख सिद्धांतों तथा समकालीन चुनौतियों का समग्र विश्लेषण प्रस्तुत करता हैए जिससे वैश्विक परिदृश्य में भारत की रणनीतिक स्थिति को समझा जा सके।
Copyright (c) 2020 अंतर्राष्ट्रीय हिंदी एवं सामाजिक विज्ञानं शोध पत्रिका, ISSN: 2348-2605 (इंटरनेशनल पत्रिका) https://shodhpatrika.in/
भूमंडलीकरण के परिप्रेक्ष्य में ।AIऔर बहुविषयी अनुसंधान: एक दार्शनिक दृष्टिकोण
प्रस्तुत शोध का मूल उद्देश्य भूमंडलीकरण की व्यापक प्रक्रिया में ।AI की बहुआयामी भूमिका तथा बहुविषयी अनुसंधान पर इसके गहन दार्शनिक प्रभावों का समग्र विश्लेषण करना है। वैश्वीकरण के इस द्रुतगामी युग में ।प् केवल एक तकनीकी उपकरण मात्र नहीं रहा, अपितु यह ज्ञान-निर्माण, सांस्कृतिक विनिमय, सामाजिक संरचना एवं वैज्ञानिक अन्वेषण की समग्र प्रकृति को मौलिक रूप से पुर्नपरिभाषित कर रहा है। इस अध्ययन में द्वितीयक स्रोतों, तुलनात्मक विश्लेषण, वैचारिक समीक्षा एवं दार्शनिक विवेचन पद्धति का व्यवस्थित उपयोग किया गया है। शोध में यह स्पष्ट रूप से पाया गया कि ।प्-संचालित बहुविषयी अनुसंधान परंपरागत ज्ञान की स्थापित सीमाओं को व्यापक रूप से विस्तारित करता है, किंतु साथ ही यह महामारी विज्ञान, नैतिकता, सांस्कृतिक विविधता एवं मानवीय स्वायत्तता से संबंधित अत्यंत जटिल एवं विचारणीय प्रश्न भी उत्पन्न करता है। भूमंडलीकरण की संदर्भ-भूमि में ।प् का अनुप्रयोग शोध-पद्धतियों में समावेशिता, अंतर-सांस्कृतिक संवाद एवं वैश्विक सहयोग की नवीन एवं असीमित संभावनाएँ प्रस्तुत करता है। इसके अतिरिक्त, ।प् के विकास ने पश्चिमी एवं गैर-पश्चिमी ज्ञान-परंपराओं के मध्य संतुलन स्थापित करने की चुनौती को भी रेखांकित किया है। निष्कर्षतः, एक न्यायसंगत, समावेशी एवं मानवीय गरिमा के अनुरूप ज्ञान-समाज की स्थापना हेतु ।प् के नैतिक, सामाजिक, सांस्कृतिक एवं दार्शनिक आयामों पर गंभीर, सतत एवं बहुस्तरीय विमर्श परम आवश्यक है।
‘बजे मृदंग’ (हाइकु संग्रह) में संवेदना और शिल्प के नए क्षितिजों की तलाश
‘बजे मृदंग’ डाॅ॰ देवकीनन्दन शर्मा का सद्यः प्रकाशित हाइकु संग्रह है। इस हाइकु को पाँच खण्ड़ों (वंदन, प्रकृति, पर्व, जिन्दगी और प्रकीर्ण) में विभक्त किया गया है। इन पाँच खण्ड़ों में 300 हाइकु संकलित हैं। हाइकु मूलतः मुक्तक कविता है। संस्कृत साहित्य में मुक्तक की परिभाषा इस प्रकार दी गई है- ‘पूर्वापर प्रसंगे रस निरपेक्षापि रस चवर्णे क्रियैव तदैव मुक्तक’। यानी मुक्तक कविता अर्थ की दृष्टि से अपने पूर्व और पर प्रसंग से निरपेक्ष रहते हुए रस का आस्वादन कराती है। आचार्य रामचन्द्र शुक्ल ने मुक्तक को परिभाषित करते हुए लिखा है- प्रबन्ध काव्य एक विस्तृत वनस्थली है तो मुक्तक काव्य एक चुना हुआ गुलदस्ता। आचार्य शुक्ल एक सफल मुक्तकार के लिए भाषा की समास शक्ति और कल्पना की समाहार शक्ति पर भी बल देते हैं। ये सभी शर्ते एक उत्कृष्ट हाइकुकार के लिए नितांत अपरिहार्य हैं।
संत काव्य परम्परा में संत रविदास का सामाजिक योगदान
हिन्दी साहित्य में कबीर पर इतना कुछ लिखा जा चुका है फिर भी कबीर की वाणी से आलोकित भाव उर्मियां अनेक रंगतों में नये-नये प्रभाव छोड़ती हैं । आज विश्व की जो समग्र स्थिति है उसके रक्त रंतजि पृष्ठों पर से रक्त की छींटे पोंछने के लिये और रक्त के इस प्रकार को रोकने के लिये कबीर - साहित्य का पुनर्मूल्यांकन शोध की मांग करता है । कबीर की अपने-अपने ढंग से व्याख्या की गयी है परन्तु विज्ञान इस मत से सहमत हैं कि कबीर को अभी पूरी तरह से समझा नहीं गया है । शोध की अपनी दिशा और प्रक्रिया होती है । जिससे उस विषय के अतीत - वर्तमान और भविष्य को नयी नयी स्थापनाओं और खोजों को क्रमबद्ध किया जाता है । इस प्रक्रिया में कबीर वाणी को नये ढंग से खोज परख कर नयी स्थापनाओं के साथ बराबर विवेचित किया जाना आधुनिक सन्दर्भों में अनिवार्य हो गया है । कबीर केवल भक्त कवि थे या समाज सुधारक या महान - कवि या सबसे ऊपर एक मानववादी समाज शास्त्री ? हर स्थिति नये ढंग से प्रश्नों की अनुचित श्रृंखलां बनती जा रही है और शोधकर्त्ता भी बनी-बनायी एक लीक पर शोध ग्रंथ के पन्ने भरकर रचनात्मक दायित्व से हाथ झाड़ लेते हैं ।
उत्तर प्रदेश में स्वतन्त्रता पश्चात तकनीकी शिक्षा का विकासः एक विश्लेषणात्मक अध्ययन
प्रस्तुत शोध पत्र स्वतन्त्रता प्राप्ति के उपरांत भारत के सबसे अधिक जनसंख्या वाले राज्य, उत्तर प्रदेश में प्राविधिक शिक्षा (ज्मबीदपबंस म्कनबंजपवद) के विकास क्रम का व्यापक विश्लेषण करता है। 1947 में आजादी के समय उत्तर प्रदेश में तकनीकी शिक्षा का ढांचा अत्यंत सीमित था, जो मुख्य रूप से औपनिवेशिक काल की आवश्यकताओं (जैसे रूड़की इंजीनियरिंग कॉलेज) तक ही सीमित था। शोध पत्र का मुख्य उद्देश्य यह समझना है कि कैसे राज्य ने पिछले सात दशकों में एक कृषि-प्रधान समाज से तकनीकी रूप से सशक्त कार्यबल (ॅवतावितबम) के निर्माण की दिशा में प्रगति की है।
हिंदी के प्रचार-प्रसार में प्रवासी महिला कथाकारों का योगदान
हिंदी भाषा तथा हिंदी साहित्य के प्रचार-प्रसार में प्रवासी साहित्यकारों ने महत्त्वपूर्ण भूमिका निभाई। इसमें पुरुषों के समान ही महिलाओं का भी महत्त्वपूर्ण योगदान रहा। महिला लेखिकाओं के लिए पारिवारिक दायित्वों का निर्वहन करते हुए लेखन के क्षेत्र में सक्रिय योगदान देना बहुत ही मुश्किल होता है। इसके साथ ही वे साहित्य के क्षेत्र में भी संघर्ष और चुनौतियों का सामना करती है। इन सब परिस्थितिगत परेशानियों के बाद भी स्त्री लेखन विशेषतः प्रवासी महिला-लेखन का कार्य निरन्तर प्रगति पथ पर बढ़ता जा रहा है। वर्तमान समय में कई महिला कथाकारों ने उच्चकोटि के साहित्य की रचना की है, जिसमें सुधा ओम ढींगरा, उषा प्रियंवदा, उषा राजे सक्सेना, ज़क़िया जुबैरी, पुष्पिता अवस्थी, सुषम बेदी, दिव्या माथुर, अचला शर्मा, जय वर्मा, अनीता कपूर, पूर्णिमा वर्मन, शैलजा सक्सेना, नीना पाल आदि प्रमुख है। इनकी कथाओं में प्रस्तुत अथवा अप्रस्तुत रूप में वर्तमान परिवेश की झलक, बदलते जीवन मूल्य स्पष्ट रूप से दिखाई देते हैं। इन प्रवासी महिला कथाकारों ने प्रवास में उपजे दुःख-दर्द की संवेदनाएँ व्यक्त करने के साथ अपने देश की संस्कृति को भी दर्शाया है। इनके कथा साहित्य में अनुभूति, उदासी, अकेलापन, दाम्पत्य कलह, व्यक्तियों की दुर्दशा, मनुष्यों का भटकाव, संघर्ष का शिकार अबोध बच्चे, विवाह-विच्छेदन, पुनर्विवाह, सौतेले माता-पिता आदि अनेक विषयों को अपने साहित्य का विषय बनाया जो सामान्य जन के जीवन को सूक्ष्मातिसूक्ष्म चित्रण करते है।
भारत का विभाजन पूरे उपमहाद्वीप के लिए 20वी सदी की सबसे बड़ी निर्णायक घटना थी। जिसकी दर्दनाक वेदना अभी भी दुखती है। उस अतीत व रक्त रंजित बंटवारे का दर्द आज भी भारत-पाक संबंधों को नहीं सुधरने दे रहा है। क्योंकि हम उन वर्षों की महान गलतियों के जवाब खोजने के प्रयासों में आज भी लगे हुए हैं। राष्ट्रीय स्मृति का जख्म देने कार्य का व्यावहारिक रूप मुस्लिम लीग के लाहौर अधिवेशन में मोहम्मद अली जिन्ना के द्वारा दिए गए द्विराष्ट्र सिद्धांत से आरंभ होता है। जिसका परिणाम भारत विभाजन के रूप में आया। मेरा इस व्याख्यान में यह जानने का प्रयास रहेगा कि द्विराष्ट्र सिद्धांत की नीति ने भारत को कैसे विभाजन किया है।
शैक्षिक उपलब्धि और समायोजन क्षमताओं के निर्धारण में कक्षा पर्यावरण का प्रभाव रू जयपुर के उच्च माध्यमिक विद्यार्थियों पर केंद्रित अध्ययन
विद्यालय एक ऐसी संस्था है जिसे समाज द्वारा औपचारिक रूप से बच्चों को शिक्षित करने का उत्तरदायित्व दिया गया है विद्यालय एवं कक्षा पर्यावरण प्रत्यक्षीकरण बालक के सर्वांगीण विकास में महत्वपूर्ण भूमिका अदा करते हैं। यह अध्ययन जयपुर जिले के उच्च माध्यमिक स्तर के विद्यार्थियों की शैक्षिक उपलब्धि एवं समायोजन क्षमताओं को कक्षा पर्यावरण प्रत्यक्षीकरण के संदर्भ में विश्लेषित करने के उद्देश्य से किया गया है। वर्तमान शैक्षिक व्यवस्था में यह समझना आवश्यक हो गया है कि केवल शैक्षिक पाठ्यक्रम एवं अंकों से विद्यार्थियों का मूल्यांकन अधूरा है। विद्यार्थी जिस कक्षा में प्रतिदिन घंटों बिताते हैं, वहाँ का वातावरणकृशिक्षक का व्यवहार, साथी विद्यार्थियों के साथ अंतःक्रिया, अध्ययन संसाधनों की उपलब्धता, अनुशासनात्मक ढाँचा, व आत्म-अभिव्यक्ति की स्वतंत्रताकृइन सभी का संयुक्त प्रभाव उसके समायोजन एवं शैक्षिक प्रदर्शन पर पड़ता है। अतः कक्षा पर्यावरण की विद्यार्थी द्वारा की गई अनुभूति (प्रत्यक्षीकरण) इस अध्ययन का केंद्रीय बिंदु रही।
सीमा हरित (1) एवं प्रो. ;डॉद्ध चंदन सहारण (2)
टोहाना ब्लॉक के शहरी एवं ग्रामीण क्षेत्र के माध्यमिक स्तर के विद्यार्थियों की व्यावसायिक रुचि का तुलनात्मक अध्ययन
शिक्षा तथा मानव जाति का जन्म-जन्मांतर का संबंध है। शिक्षा आंतरिक वृद्धि तथा विकास की न समाप्त होने वाली प्रक्रिया है और इसकी अवधि जन्म से मृत्यु तक फैली हुई है। शिक्षा का वास्तविक अर्थ मनुष्य को मानव बनाना तथा जीवन को प्रगतिशील, सांस्कृतिक एवं सभ्य बनाना है। यह व्यक्ति तथा समाज की वृद्धि के लिए अत्यंत महत्वपूर्ण है। शिक्षा के माध्यम से मनुष्य अपनी विचार शक्ति, तर्क शक्ति, समस्या-समाधान क्षमता, बौद्धिकता, प्रतिभा तथा रुचि, सकारात्मक भावनाएं तथा कुशलता और अच्छे मूल्यों का विकास करता है। इसी के द्वारा वह मानवीय, सामाजिक, नैतिक और आंतरिक प्राणी में परिवर्तित हो जाता है। मनुष्य प्रतिदिन तथा हर क्षण कुछ न कुछ सीखता है; उसका समस्त जीवन ही शिक्षा है। अतः शिक्षा एक निरंतर तथा गतिशील प्रक्रिया है। इसका संबंध सदा विकसित होने वाले मानव तथा समाज के साथ है।
रमणिका गुप्ता के साहित्य में दलित चेतना : विचार, संघर्ष और सामाजिक सरोकार
हिंदी साहित्य में दलित विमर्श सामाजिक यथार्थ को समझने और सामाजिक न्याय की स्थापना के लिए एक महत्वपूर्ण वैचारिक धारा के रूप में उभरा है। इस विमर्श ने उन वर्गों के अनुभवों, संघर्षों और पीड़ा को अभिव्यक्ति दी है, जिन्हें लंबे समय तक मुख्यधारा के साहित्य में पर्याप्त स्थान नहीं मिला। रमणिका गुप्ता का साहित्य इसी वैचारिक परंपरा का सशक्त प्रतिनिधि है। उन्होंने अपने लेखन के माध्यम से दलित, आदिवासी, मजदूर और स्त्री जीवन की वास्तविकताओं को उजागर किया है तथा सामाजिक अन्याय के विरुद्ध प्रतिरोध की चेतना को स्वर दिया है। उनकी कहानियों, उपन्यासों, कविताओं और आत्मकथा में दलित समाज की सामाजिक, आर्थिक, राजनीतिक और सांस्कृतिक समस्याओं का यथार्थ चित्रण मिलता है। उनकी आत्मकथा “हादसे” व्यक्तिगत अनुभवों के साथ-साथ सामाजिक संघर्षों का दस्तावेज़ बन जाती है। रमणिका गुप्ता ने अपने साहित्य के साथ-साथ सामाजिक आंदोलनों और पत्रिका के माध्यम से भी दलित और हाशिए के समाज की आवाज़ को मंच प्रदान किया। उनके लेखन में दलित अस्मिता, स्त्री-स्वतंत्रता, श्रम की गरिमा और सामाजिक समानता की आकांक्षा स्पष्ट रूप से दिखाई देती है। इस प्रकार उनका साहित्य दलित चेतना को केवल पीड़ा की अभिव्यक्ति तक सीमित नहीं रखता, बल्कि सामाजिक परिवर्तन और मानवीय गरिमा की स्थापना की दिशा में सक्रिय हस्तक्षेप करता है।
पंचायती राज में 33 प्रतिशत आरक्षण का महिलाओं के राजनीतिक सशक्तिकरण पर प्रभाव
भारत में महिलाओं की राजनीतिक भागीदारी ऐतिहासिक रूप से सीमित रही है। सामाजिक-सांस्कृतिक बाधाएँ, पितृसत्तात्मक संरचना और संसाधनों की कमी महिलाओं की राजनीतिक सक्रियता में बाधक रही हैं। इस स्थिति को बदलने के लिए भारत सरकार ने ग्रामीण शासन में महिलाओं की भागीदारी बढ़ाने के उद्देश्य से 73तक ब्वदेजपजनजपवदंस ।उमदकउमदज ।बज के माध्यम से पंचायतों में कम से कम 33 प्रतिशत सीटों का आरक्षण सुनिश्चित किया। इस संवैधानिक प्रावधान ने ग्रामीण स्तर पर महिलाओं की राजनीतिक भागीदारी में ऐतिहासिक वृद्धि की। वर्तमान में भारत में पंचायतों में लगभग 13 लाख से अधिक महिलाएँ निर्वाचित प्रतिनिधि के रूप में कार्य कर रही हैं और कुल प्रतिनिधियों में उनका हिस्सा लगभग 44 प्रतिशत तक पहुँच चुका है। यह शोध-पत्र पंचायतों में 33 प्रतिशत आरक्षण के प्रभाव का विश्लेषण करता है तथा यह समझने का प्रयास करता है कि इस नीति ने महिलाओं के राजनीतिक सशक्तिकरण, नेतृत्व क्षमता, निर्णय-निर्माण में भागीदारी और ग्रामीण शासन में उनकी भूमिका को किस प्रकार प्रभावित किया है। साथ ही यह शोध उन चुनौतियों की भी समीक्षा करता है जो महिलाओं को पंचायत स्तर पर प्रभावी नेतृत्व करने में बाधित करती हैं। अध्ययन से स्पष्ट होता है कि यह आरक्षण व्यवस्था महिलाओं की राजनीतिक भागीदारी बढ़ाने में अत्यंत प्रभावी रही है, परन्तु वास्तविक सशक्तिकरण के लिए सामाजिक संरचना, शिक्षा, प्रशिक्षण और संस्थागत समर्थन में सुधार आवश्यक है।